text:
最近行出街,10個妹豬有9個半都戴住條黑色繩喺頸上面,有人話似狗帶,但毛毛就覺得有種說不出嘅味道喇!原來呢款黑色繩叫做Choker,簡單得嚟又易襯,氣質/型女/性感/成熟都look都襯得掂,復古得嚟又新潮,唔怪得咁多妹豬鍾意啦!
由一代美人瑪麗連夢露,到《Pulp Fiction》女主角,到而家至hit嘅韓星好似IU同孔孝真咁,都係Choker嘅fan屎,今季你又點可以冇返條Choker傍下身呀?今次就同大家講下點樣D.I.Y. Choker啦~
要做一個型女,首先你要有……粗幼唔同嘅皮繩,繩夾2個,圈圈2個,龍蝦鉗1個,銀鍊.粗嗰條皮繩係最貼住條頸嘅,長度啱啱好可以圍住條頸一個圈就ok,大約係33cm,幼皮繩就可以加返3cm,留意粗皮繩同繩夾闊度要買返一樣呀,毛毛買嘅係5mm.另外當然仲要準備一款你鍾意嘅吊墜或者珠仔啦!
首先將兩條皮繩其中一頭疊埋,用繩夾夾實.(毛毛知個鉗係大咗啲,唔好意思囉……)
跟住就將吊墜穿落幼皮繩,再將兩條皮繩另一頭都用繩夾夾實.
一邊就扣上圈圈同龍蝦鉗,另一邊就扣上圈圈同大約3-5cm嘅銀鍊,方便調校條Choker嘅鬆緊.
完!成!係咪好簡單呢,其實買齊材料,只要10分鐘就整好一條屬於你嘅Choker㗎喇,快快手整多條畀好姊妹一齊戴都仲得呀!可能你心諗淘佬都只係幾蚊條,使乜自己整咁煩,不過你戴Choker都係想型啫,話畀人知係自己整,咁咪型上加型囉!


c: text/html

text:
四個幾月冇更新.中後排既椒草有長高同分株,係迷你椒草生得特別慢.brownie red 終於變紅,kedagang 同 brownie blue 仲係冇色.自從有紫艷皇冠就停左 excel,ECA 同 step 2,生得慢既椒草同辣椒榕好惹黑毛藻
試左幾個除藻同除油膜既配搭.角螺生太多蛋,女王燈養大左,就霸住水面啄其他魚,要撈走換小精靈加大和藻蝦.小精靈清唔到油膜.冇螺,石同玻璃面超快鋪滿清苔
宜家用緊鮑魚螺,藍蝦,虎紋蝦同兩條細既女王燈.鮑魚螺短命,但少生蛋.大和藻蝦會啃紅針葉皇冠,換成兩包三四十隻虎紋同藍蝦,頭一個禮拜死左過半.好多藍蝦都黏住一兩隻水螅,虎紋就好乾淨,係特別易死
魚鋪有條賣剩既紫艷雌魚同火焰鉛筆撈埋一齊,買埋返黎.試過有五條公三條母,後來一條母魚跳缸,兩條公魚病死.兩條初時都係魚身變暗啞同食慾不振,個幾禮拜後先反肚,其中一條死時仲有松果病
成缸黑毛藻都唔敢用 excel,係怕又好似花地灣果兩條咁一遇到 excel 就絕食.兩條公魚無故死左,就覺得未必關事,係瘦果條本身有病,死剩果條又唔適應獨居
紫艷橫掂都係死,開始針筒對住黑毛藻打 excel,每日 4ml.一個禮拜而黎睇唔到紫艷有受影響,黑毛藻就逐漸變白脫落.每日照餵兩餐,午餐 tetra vegetable 或者 hikari 紅虫乾,晚餐急凍紅虫

robotstxt: allowed

filter: keep


text:
原來有好多個月無寫過信比你喇,唔係今日周圍左Click右Click都唔記得咗Blog入面有呢個分類~~
仲有唔夠一個月就係結婚一週年喇,估唔到呢一年o既時間好似倒水咁快,仲快過籌備結婚o個啲時間呢!
呢一個月,老婆雀真係唔係好開心呀!
由決定賣樓到買番樓再賣又想再買(大家唔駛懷疑我哋係職業炒家,但因為呢啲o既買買賣賣,雀真係對睇樓有一定硏究,好幾次o係地產舖都比人叫我入行,而我真係有過咁o既諗法o架!) 買買賣賣之間,我哋真係傷咗唔少感情,o黎到最後一刻,大家叫做有共識喇,但雀卻有一啲揮之不去o既難過......
一出世我就係屋企最細o個個,屋企人,同屋住o既婆婆嬸嬸叔叔,全部都係好縱我,好錫我,直程係偏心我就晒我o既,唔公平o既事從來無發生過o係我身上!
直至有一次大約十一二歲,唔知因咩事遇到唔禮貌定不被尊重o既對待,我仲記得當晚食飯時我對住爸爸講咗好耐,又話要投訴又話o個個人邊度邊度唔o岩咁樣,我仲記得爸爸話,你大個啲就知,出o黎做嘢唔係人人都就你o架,當時我仲心諗,總之道理o係我呢邊我就絕對唔會罷休!估唔到時至今日,真的長大成人了,我呢種好聽啲就叫愛恨分明講明白啲就係執著o既性格,仲係一啲都無變.
其實平時o既我係唔容易有呢一面o架,新相識o既朋友都話我無孻女o既性格,但係今次呢一役,我呢啲身為屋企最細o既特性就走晒出o黎,我真係唔識點樣去面對呀,而矛盾o既係,我已經成為咗你家中o既一份子,有啲嘢如果我任性咗,辛苦o既會係你......
可恨o既係我一時三刻真係做唔番之前咁,有啲關係破壞咗就破壞咗,你話係無心又好咩都好啦,呢啲都勾起咗我咁多年o黎大家相處o既日子裏我都委屈過許多次了,今次我真係大方唔起體諒唔到,已經唔係單純只係嬲呢種感覺,如果只係嬲,我相信我反而啖氣一過就無事,而係o個種覺得人善被人欺,唔公平,不被尊重o既感覺我暫時無方法將佢抹走......爆喊咗好多次,唔止o係你面前,有時一個人o係屋企諗諗吓又會無啦啦就喊,就算而家打打吓呢封信諗番起,我啲眼淚都唔知點解係咁流,走番入房攬住你喊咗一陣,但你瞓到gur gur聲,根本就唔知我o係你背後係咁喊......
每當有少少嘢觸動到,我個心都好酸好酸,或者你唔相信,但有幾日我唔開心o既程度係覺得再咁落去我會抑鬱o架,你就當我比屋企人縱壞咗,唔識得點面對啦!我只係希望呢段時間你成日都話你最愛係我,最錫係我,咁就縱多我一次半次啦,好唔好?
下個月就係結婚一週年了,呢張自家製o既Thank you card,我最喜歡的還是那句 "On this day, we promise forever"
願我們能在磨擦同埋磨合間更了解對方,更愛!
金絲雀老婆
寫於瞓唔著o既晚上


text:
Tuesday, July 21, 2015
下(玩)水禮
Hannah而家大個,反而多發脾氣,成日都會為少少事吾中意而發脾氣,呢一下我真係好吾中意, 吾係所有野都要比佢,同埋吾係所有野都係佢,佢當然成日搶亞妹既玩具啦,但呢個係必經階段,我都無得控制,只可以不停解釋佢聽吾可以咁做,不過我照講,佢照聽,但係咪當我唱歌囉. 而係學校,老師評語係,佢所有野都OK,但都會發脾氣,同埋會玩衫玩鞋而吾專心上堂. 其實佢係屋企都係咁,但我地點教都吾聽,希望老師會有DD幫助啦!
anyway, 有時同佢地,都吾駛去邊D地方玩,只要一家人開開心心我覺得已經好滿足了.
20 comments:
睇見都覺得佢哋玩得好開心呀!:)ReplyDelete
NY 嘅backyard同多倫多好唔同呢,果然係串金尺土嘅大城市!我哋通常係草地架!Replies
其實如果住係long island個D,會多D草地架,不過我自己無所謂,因為吾想打理咁多,哈哈Delete
睇相都feel到佢哋玩得好開心呀﹗好認同一家人開開心心就夠﹗ReplyDeleteReplies
係呀,佢地真係玩得好開心,我地兩老又有得輕鬆一下Delete
原來NY都咁熱架?ReplyDelete
其實會唔會Hannah細個時被人就慣左,依家脾4較難改呀?Replies
都係熱一個月左右,吾似得HK,熱咁耐呀!Delete
可能係啦,佢始終係第一個,所以比我地就慣吧,唉!
夏天玩水就最開心....小朋友開心就爸媽放心....!ReplyDelete
你就好啦..有後園,小朋友就可以喺果到玩!ReplyDelete
其實我都有,不過喺樓下之嘛 =pReplies
哈哈哈哈哈,你係hk 仲方便啦,天氣仲熱d, 唔駛羨慕Delete
咁熱玩下水就最消暑!ReplyDelete
Mrs Wu唔好勞氣同心急,慢慢教啦,如果老師都察覺有問題又肯幫手,你又意志堅定,遲D應該會好D~~Replies
係呀,所以個日真係要去玩陣水降温.Delete
希望大d 好d 啦(成日不停安慰自己)
夏天玩水正呀!你嗰邊仲熱過我呢邊!ReplyDeleteReplies
咁岩個兩日,今日又涼左少少呀.Delete
Mrs. Wu:ReplyDelete
~她們兩個一齊玩得好happy呀!!
~你住個區, 都唔錯, 周圍都好乾淨Replies
佢地真係玩得好happy呀,不過可惜夏天好快完luDelete
香港熱左好多好多個月啦, 好好珍惜唯一熱的玩水時光啦 ;)ReplyDeleteReplies
唉,HK就好,仲咁熱,羨慕呀!!!Delete
香港真係好難開個POOL來玩,雖然我都想買個.ReplyDeleteReplies
我見有D blog友住村屋就有,不過好似D大型屋苑都有泳池玩,吾駛自己搞咁煩啦!Delete


text:
今日我晏晝就回去老公家,因為阿媽今,明兩日都放假,不過,阿媽早上要回醫院覆診,而明天就要陪細舅父去醫院覆診,所以明天一樣要回去湊阿B.
上星期五,我唔小心整疼左自己隻腳,至今已經係第四日,我差唔多臨走時被阿媽發現我隻腳疼成咁,就問我咩事?阿婆見到又話我成日都撞到既,散緊係咁上下喇!其實,大家都知我係一舊〝大番薯〞,老公更給我一個封號〝薯王〞是也!
我回到老公家就執拾一下,再整埋少少就通知朋友仔收到房署第一次派屋的消息,但朋友問〝點解Bong~Bong聲咁嘈既?〞,緊係喇!我一邊掃地,拖地一邊同你傾電話吖嘛!我同你一樣又係要將地下D野離晒地先開始掃地,拖地,咁我又順手抺埋塵咁囉!
朋友仔又話而家買餸貴左好多,佢又問我今晚吃乜?都係煮麵喇!平時係屋企食埋,買餸食唔晒又嘥,所以我地都冇係到煮飯架!
我問佢近排有冇新作?因為佢之前整過麵包,蛋糕,馬拉糕‧‧‧等等,雖然,佢冇寫Blog,但都有電郵D相比我睇架!一直想整麵包的我,就係果次睇到佢整得好靚就〝的起〞心肝去整勒!佢話D材料用晒!想買〝吉士粉〞,我話幫佢買,橫掂我地今個星期四有聚會可以比佢,因為佢住得好遠下.佢話可能會自己出去買,咁我叫佢要買就呢兩日話我知.
這隻4G~USB係肥阿哥買比我架!之前佢都話買比我,可能佢見我成日都用記憶卡比阿B既短片佢麻煩,用手指方便D,不過,我講左唔要,因為唔想嘥錢買,點知肥阿哥都係買左比我~多謝.
下個月我要去飲宴,咁要〝咋咋淋〞減下磅先.頭先朋友仔話佢而家都係食7成飽,發覺個肚腩細左.朋友仔好瘦一百磅到與我差不多高都咁樣,咁我都要努力,等我試下仿效下先,一陣又跳下〝高中健康操〞.


text:
titi最後一日喺婆婆度渡假咯 titi會唔會唔捨得婆婆呢?
mami一早同 ti爸喺灣仔食個二人世界早餐 超happy!!!
飽飽就去婆婆屋企咯 一去到就見到yee ee同聰少喇
之後我地就去荃廣食lunch 嗰度有蝙蝠俠嘅road show呀
行完荃灣 本來想去小欖架 但yee ee話想去東涌嘅outlet
好 就一於去gate way啦! 去到嗰度 titi買左對好平嘅new balance
原價 $289 依家$150 咋 其實仲有puma嘅法拉利架
但襯上腳唔太好睇 冇買到咯 但titi好似好鐘意咁呀 哈哈
掃左一輪 就離場咯 bye bye婆婆同yee ee之後
我地就去左港島東嘅體育館 titi第一次去呢d室內體育館咋
平日見小米都有喺裡面影相 所以我地諗住可以影啦
哎呀 一拎相機出嚟 個管場伯伯唔比我地影喎
唯有偷拍左幾張相啦 titi喺嗰度超級開心 所以冇得影超級upset
玩左一輪 titi居然扁嘴唔想走喎 噢 囡呀囡 你真係大個左啦
愈嚟愈多個人意見 我諗好快你就識say no咯
mami都話你未夠力開車門架啦 唔洗試咯
今晚奶奶請親戚食飯 食完都十點 我地兩公婆就睇titanic
titi? 就大字型咁訓左喺床仔 發緊甜夢咯
期待八月gathering 仲有海洋公園 去studio影一歲全家福
仲有仲有 titi嘅一歲生日會 仲有呀 十二月嘅日本之旅plan好左啦
同行有mami 爸爸 仲有公公 婆婆 yee ee 聰少都要去呀
mami一直都想全家旅行嘅心願有機會達成喇
快d到titi生日月 之後就係旅行 mami要努力d做野
去到嗰邊努力d買野 掃野 麵飽超人等我呀~~~~~


text:
十二月一日 天色好好 開心非常呀
楽しいTokyo -DAY THREE- 銀座-新宿-池袋
上返旅遊車 我食食下奶奶就覺豬左 媽咪突然覺得跟團好正呀 大家都可以休息 而嗲地同聰少一上車就互打PSP踢波呀 好似好開心咁 咩都唔洗諗 上車休息後落車 最啱帶小朋友去呀!!!
中途有停站 嗲地媽咪買左日本薯餅同多多 好好味呀!
我地下一站去銀座呀 媽咪同嗲地一早plan好 如果時間許可嘅話就唔stay銀座咁耐 自己出去玩下 哈哈 好彩領隊哥哥話銀座有三小時逗留 yeah一於去新宿啦 媽咪同嗲地最愛新宿同原宿架喇!!! 佢地即刻睇下喺邊個站坐車最近...嗲地望一望個圖 : 去新橋站啦!!! 之前佢地喺北海道同東京玩左十六日 JR撘車一d都難唔到佢地 但要比d時間remind下先...
好野 落車咯 我都好自然彈起身 叉左一陣電嘅我好開心呀 落車周圍勁望 好新鮮呢! 領隊講好集合時間 我地就忍不及待向新橋站出發
落到去火車站 嗲地同媽咪意見唔一致呀 喺站長叔叔英明帶領下 媽咪再一次勝利 證明自己揀嘅路線係啱嘅 唉 嗲地 你唔記得唔清楚就唔好亂指啦 一家大細 titi驚驚呀 我仲要返香港呢... 媽咪 都係你帶路吧啦
好快到新宿 新宿東口 係最多野行同買嘅 出名嘅beams大樓呀 0101呀 百果園呀 激安殿堂呀都喺東口
喺媽咪帶領下 好快去到激安殿堂 仲順便影埋歌舞伎町水牌留念呢!!! 0101比我地放棄左喇 因為媽咪話d yen貴 d貨計出嚟都唔抵買架啦 情願行古靈精怪嘅激安殿堂好過喇...
喺佢地狂shopping嘅時候 識嘆嘅公公婆婆買左我去日本麥當當度食野 好多野食香港都係冇架 titi每樣都食左少少 咭咭
行左一陣先記得買porter呀 嗲地同媽咪都唔記新宿邊度有 唯有留返今晚去池袋 parco買啦...
今次我地喺新宿另一邊坐JR yee ee呢個時候頭痛啦 好彩媽咪頭痛餅啫...去嗰時好似好快 返去嗰程大家都c下c下咁 哈哈 titi仲未攰喎 邊個陪我玩呀?
去到銀座 仲有時間去好多玩具賣嘅玩具博品館 yee ee同聰少買到好多野呀 而我地就買左個精品比叔叔 希望佢鐘意啦...
媽咪話: 今晚晚餐食長腳蟹宴 d蟹腳好好味呀 今晚仲食埋之前 order落嘅牡丹蝦刺身 一咬落去成口汁 好好味 但個口感始終同北海道嘅超級彈牙蝦冇得揮啦...佢地飽飽之餘 我又到我最愛嘅滑滑冬冬 同埋日本好味飯 yeah!
今晚我地住嘅酒店喺池袋~太陽城太子 呢間酒店嗲地媽咪好熟呀 之前都住喺呢度 呢間酒店最好就係夠方便 如果自遊行嘅朋友可以去埋附近嘅反反城 好靚好多野買架!
今晚我要同公公婆婆白白先 再等佢地四個返嚟呀...佢地四個出去池袋60通 parco狂掃porter x girl 仲有stussy..x large等等 仲衰到去埋挾公仔 食pancake先返嚟搵我地呀 唔好聽朝先返!!! 但算佢地啦 買左個大炸彈比我地食 我一見到個盒就指住要食喇 嘻嘻 公公永遠最錫我 比左兩啖我食 抵錫...
佢地見我安頓好 就再出去seiyu24小時超市掃貨喇 嘻嘻 唔怕話你地知丫 喺佢地未返嚟 我同公公婆婆大冒險出去嗰陣 已經行左呢個超市喇 真係好大架 分兩層咩都有得賣..媽咪見奶粉平好多錢 就買左d走咯...
我聽到佢地腳步聲 好似話買左sushi返嚟食喎...titi好眼訓喇 好眼訓...我要訓喇...聽日仲要去迪迪尼...我要叉電先喇......早抖 ZzzzzzZZZzzz


text:
好耐冇踏足過戲院,今晚就走咗去睇呢套戲.雖然故事係好typical愛情故事,但係女主角Audrey Tauton係在下其中一個幾欣賞o既女演員. 另外,女配角Françoise Bertin都好出.
6.27.2008
6.26.2008
全賴有你
8號風球高掛o既早上,在下7點半睇新聞,風勢雨勢都仍然凜冽.下一步行動就當然係繼續同周生玩遊戲啦.
瞓到11:45,聽到有電話响,執起個電話聽,原來係校長嚟.佢講完佢要講o既嘢,我就順便問佢8號風球玩完未.佢好理所當然咁話:「落咗啦!」
既然係咁,在下就起身梳洗返工喇!好彩校長個電話咋,如果唔係,以在下出晒名好瞓得,一定唔會識得自己起身.真係多謝校長做咗人肉鬧鐘.
除咗要多謝校長,仲要多謝埋「風神丸」o既蒞臨.若果冇佢嚟走一轉,在下都幾難可以瞓到咁晏至起身.hohohoooo... 今次賺晒!
放工返到屋企,由車站沿路行返屋企o既時候,仲好罕有地聞到青綠o既氣味.呢種青青綠綠o既味道好清新,聞完成個人都醒晒,感覺超 good!
6.19.2008
低血壓魔王
呢輪在下因為被一名男子苦纏住要在下幫佢做功課.繼早前嗰份contract law,今個星期一就做咗份中國政策對香港企業影響o既business study,噚日又做咗份tort of negligence.原本在下未夠12點已經做完份功課,點知...... 之前嗰份contract law做presentation既powerpoint竟然亂七八糟.嗰group人竟然將嗰份嘢,你加一啲,我加一啲,卒之變成蝦仁炒蛋,眼耳口鼻炒埋一碟.天呀!佢哋連最基本一篇作文o既結構都唔識.
結果,為咗唔想佢哋唔合格,在下唯有連powerpoint都做埋.雖然份功課唔係丁o既level,但係都應該可以攞到合格.最後,在下完成晒個powerpoint已經2:30.希望佢哋今晚順順利利啦!
在下出晒名o既超長時間睡眠絕技係人都知,呢幾日瞓唔夠仲有壓力,塊面唔曬都夠黑.一唔夠瞓,仲會變身成為低血壓魔王.不過,雖然噚晚唔夠瞓,但係冇咗做功課壓力,今日心情超good.
收工仲同咗爽歪歪去咗佢朋友响跑馬跑o既exhibition.成個展覽o既作品都係ceramic嚟,想表現o既受壓,困迫都一目了然.除咗invitation上面嗰件作品以外,仲有一件在下都好鍾意.反而作者preference嗰件呢... 在下就冇乜感覺喇.多謝爽歪歪o既介紹!
6.15.2008
你回來吧!
星期五同King响msn度約咗星期六一齊去買嘢,仲為咗佢想鋸扒而四圍去搵地方.好可惜佢嗰晚sms我,話因為水浸返唔到嚟住,咁我就唯有同其他人去喇.
噚日我哋3點食完lunch,佢哋陪咗我去信和買玩具,之後就再同13姑爺去買咗一套好型o既mask+snorkel.
跟住姑爺車咗我哋去城門水塘睇人哋放直昇機,後來就再慢駛入大尾督食晚飯.
期間我都keep住同King用sms聯絡,而我哋亦好期待King夜啲可以出現.好可惜,佢都係走唔到,要今日至返到嚟.希望King可以平安返到嚟啦!更加希望佢同打令o既約會可以如期進行!
6.10.2008
安全過渡
6.05.2008
龜速
响星期一跑咗3畸,跟住嗰兩日都有啲腳震震.不過都好正常,因為都有成半年冇跑過.今日放飯嗰陣,在下就走咗落去馬場條戚度練跑.跑完4畸,睇睇個貪馬,嘩... 好慢吓喎,但係都冇計.
因乜解究無端端會重拾對跑鞋呢?咪就係自己衰口爽囉.
幾個月前,敝會啲跑腳走嚟問,6月9號假期,可唔可以做代表去跑啲唔記得邊度搞o既活動.有鑑於上次甩咗底,今次都要補吓鑊,人家仲盛意權權咁走到嚟柯忽士,於是就認承咗.雖然嗰時有嘜底响茄倫打,但係唔揭到嗰頁,又邊會記得嗰個月有乜嘢發生至得o架.
今日再編番個活動溫單出嚟睇清楚,啊,好在啫!佢限2個鐘頭跑完8.8畸,都應該冇問題.以現時o既在下,最多用1個鐘頭多啲就可以完成.希望嗰朝唔好咁熱啦!
6.04.2008
換殼
在下個殼唔得係街知巷聞o既事.噚日晏晝,在下親愛o既可羅米大人就幫在下換新殼,實行改變形象.唔單止搵嚟呢個咁kawaii同cutie o既殼,連鐘仔都安埋,個鐘仔仲會變樣o架,真係唔該晒.
由於落大雨,同事就車我哋幾個女仔過去.但係塞車塞到暈,班男士自己行過去仲快過我哋.雖然佢哋係快過我哋到會場,仲坐咗一張距離head table最遠o既枱,但係就完完全全,徹徹底底咁冇留位俾我哋喎.而其他枱都座滿晒咁濟,得返距離head table最近o既,重要放正最中間,只得4個鬼佬坐緊o既一張枱.我哋5位女子就唯有齊齊坐落去喇.
可能坐得近head table,我哋betting個executive director陳sir(佢塊面嗰時已經紅過關公,可能飲咗好多),就無端端走過嚟我哋幾個身後面,話我哋生面口.我哋完成山頭報告之後,佢就介紹埋對面嗰幾隻鬼俾我哋識.佢都算唔錯,冇借醉抽水,毛手毛腳,果然係做大事,見世面o既人嚟.
食到咁上下,我哋5個就走到距離head table最遠o既嗰張枱度,同我哋自己老細黃sir飲杯啦.點知講唔夠兩句,陳sir又突然間出現咗响我哋隔離.今次仲一開口就話要安排我哋由2樓搬上去8樓或者9樓 (即係佢個場),我哋梗係婉拒啦.大佬,我哋依家柴嘩嘩,嘈嘈閉,因為離得佢哋班高層遠呀嘛.上親去8樓9樓,啲人靜到連蚊飛過都聽到,必定悶到嘔.不過,話搬office已經講咗半年有多啦,況且上面仲邊度搵咁多位塞晒我哋成條team上去呀.


text:
(C+)融合失敗山寨劣作!《Neo Monsters》短評!
昨日,我菲律賓工人望過Play Store,睇到有隻《寵物小精靈》溝《數碼暴龍Linkz》既混合體,叫《Neo Monsters》.我當堂嚇一跳,原來得啖笑,居然有隻《Adventure Quest》風格既遊戲但塞到《寵物小精靈》既元素然後又加到近期好Hit既《數碼暴龍Linkz》打法,我當然要拎7蚊出黎試下啦……
首抽都有機會係伏
一開始就不斷UP下廢話之後叫你揀御四家,無錯,水,火,草同雷,你鍾意邊隻就揀邊隻,之後會教你捉寵同叫你抽一次,基於我好辛苦去到online果部份,我發現路人掛出黎既大多都係5星,不過就唔一定係我呢條暗龍,所以應該一開始係大機率比隻5星你開局,但我見到都有極少部份路人掛既唔係5星,於是我認為佢連個首抽都可以係伏你既.
主線簡單易明,唔洗解謎
我提過既《寵物小精靈》元素主要講緊進化姐,呢個地圖唔大,你搵佢指定數量既訓練員打贏晒佢地就可以打盟賽,再贏埋班NPC咁你就解鎖主線地圖,重複做返呢樣野,不過你行呢個地圖果陣有機會撞怪,如果佢係2星或以上就捉啦,捉黎開圖鑑又好,當多個砲灰又好點都好,總之寵真係越多越好,到後期你同NPC戰鬥力真係有大差距,果陣就去返Online既主線慢慢打就得,佢就算要你行地下城都唔會蕩失路.
戰鬥介面易明,仲有提醒幫新手盡快投入其中
其實你一開始揀主角寵果陣佢就話你知主要果四個屬既相剋,但佢都係怕你唔記得,所以佢戰鬥入面又會直接提你隻係剋咩屬咁,而佢係用時間軸戰鬥方式進行,你既技能無使用次數限制,用完會按返個秒數排隊,而有啲技係要對岩時機先會打得痛,咁佢就會著燈提你要用招技打落邊隻怪會痛,其實戰鬥系統上係好過《數碼暴龍Linkz》,起碼你加左速真係可以快過人地出幾次招.但有樣野要注意返,你只要夠Cost你就可以推啲寵入隊做Backup,因為每次打緊既只係4隻,死左就未出戰既補充戰力,所以後期NPC就會同你有戰力差距……
寶石來源少,內購需求高
抽一次3星寵以上既寵就要5粒寶石,不過如果你以為寶石只係拎黎抽野就大錯特錯,你一開左Online模式之後,你會發現你既體力上限係勁少,回復時間都幾耐下,咁既情況其實真係間接叫你幫襯佢,而你之後因為要究極進化,銀幣需求同樣好大,當然你又要準備體力去打進化素材,佢送寶石既機會又少,其實真係想你比完7蚊又繼續強制性咁比……
訓練系統創新,有經齊齊分
呢樣應該算係唯一讚佢既野黎,佢練寵既方法好唔同,佢係集體將你隊入既野一齊去訓練,當訓練率達到100%果陣就會進化,都係呢類育成戰略遊戲吸引人去追玩既地方,不過你首先要儲夠訓練點先可以好似大富翁咁一步一步揀卡黎做訓練,咁呢點真係好既,起碼你唔洗話要因為要練隻新寵又夾硬推佢出埋戰先有經,但佢其他地方就真係衰左少少.
總括而言,先要比7蚊買個App再比佢內購過一棟都算,然後佢既成長歷程去到打後係好痛苦,因為進化素材門檻都算高,令想追進化既朋友卻步.


text:
Dimanche 方面一早都問我地需唔需要幫我地租車, 由於我地自己搵到一個租車網會平d, 同埋如果經佢地租車會租一架大車, 咁我地覺得又唔需要大車, 所以都係自己租車算la. 亦由於我地需要係夜晚7點前還車, 所以我地要早d出去影相, 所以當日要勁早化妝. 為左方便大家, 我地安排左之前果晚同攝影師,化妝師同一間酒店. 所以當時暫定當日6am-8am化妝, 8am出發影相到差不多6pm影完楂車返去還車.
仲 有另外一樣野就係Dimanche間租衫公司, 坦白講真係唔多掂, d衫款式唔多得, 又無咩人service你, 所以我只係揀左d最簡單款算. 不過其實之前都有煩惱過點拎過去東京, 因為我地唔想拎3個喼, 所以唯有自己盡量拎少D野, 因為Dimanche會有花球提供, 所以我都唔拎花球同埋其他小道具啦. 以輕便為主.
好了, 可以出發去影相啦. 當我地影相之前果日去到間酒店, 就What's app左俾化妝師Cindy, 問佢地邊間房, 噢, 原來只係住我地對面, 實在太方便. 當日我(只係我, bf仲訓緊呀)6am去到化妝師間房, Cindy已經等緊我啦. 可能由於日本既電壓比香港低, 所以Cindy支粟米夾唔多夠力, 所以都攪左好耐. 之後我地9點前正式出發. 其實攝影師Eric已經諗好左行程.
雲場池 -> 白絲瀑布 -> 教堂 -> Lunch -> 附近一個紅葉公園 -> 火車路軌 -> 銀座(影夜景)
當時諗如果趕得切, 就去JR駅影埋日落.
黎 到輕井澤, 有2樣野係估唔到, 第一係我估唔到咁凍, 我本身都抵得冷都覺得凍呀. 第二係我估唔到原來咁少紅葉. 我一直都以為會係一大遍紅葉. 因為我平時見d相都係一大遍紅葉ge. 但現場所見紅葉係有, 只係其中一棵, 佢好似一棵紅色, 一棵黃色, 一棵綠色咁, 都唔係我想像咁樣ge. 攝影師話紅葉係咁ga. 可能平時影相只係影某d位, 所以以為係一大遍紅色lor. 唔... 真係有d失望.... 當日既氣溫只係去到0度至8度. 唉... 一早都準備左暖包, 但都唔係好頂得到. 有陽光還好D, 無咁凍. 下午越黎越凍. 不過好彩無落雨, 仲要天氣好好tim. 早幾日去到東京時, 怕會落雨, 所以係100円店買左2把白色遮, 點知原來輕井澤間Jusco裡面都有100円店, 早知唔駛山長水遠係東京買黎la.
我覺得最多紅葉係雲場池, 個池都真係幾靚, 當日又好幸運地唔係好多人, 仲見到另外一對新人係度影pre-wedding. 之後我地去左白絲瀑布, 開始感覺到好凍. 果度無咩紅葉, 主力影個瀑布. 但係我覺得個瀑布其實無咩野睇, 都唔明點解可以係景點之一. 跟住去左教堂門口度影, 攝影師Eric話要靜雞雞, 因為之前試過俾人趕走. 又好好彩無俾人發覺呀, 又成功影到相. 呢度d教堂又真係幾靚ga bor. 影完教堂之後, 先去lunch, 順便係lunch換衫同換妝. 早上影的都係婚紗, 而家換返套晚裝先.
之後我地出發諗住去搵個公園影紅葉(攝影師話個公園好多紅葉), 差唔多到時, 居然俾個警察截停我地, 要我地落車, 由於言語不通, 唉... 其實中間發生左d事, 之後先再講, 總之攪左我地30-45分鐘, 先可以繼續影相, 但係d陽光已經所剩無幾.... 奉勸各位, 如果秋天同冬天去日本影相, 真係要早d出門口, 因為日本係好早就天黑, 仲要係黑晒果隻. 係公園影時, 都只係下午4點幾, 已經無咩陽光la. 我地之後仲要去影火車路軌, 已經開始天黑. 而呢個時候係非常之凍呀....
我地勁趕咁去返JR駅, 因為JR駅隔離有個toilet都係乾淨, 可以換第二套晚裝, 咁啱隔離就有個位係電梯口, 有間玻璃房係度, 仲有椅, 可以係果度換埋妝. 跟住我地就去銀座影相啦... 但係由於太黑既關係, 都影唔到d咩野, 而且d鋪頭大部份已經關左門. 果時都只係5點幾. 唉... 都無計.... 好彩我都係麻麻夜晚呢套晚裝. 最後差唔多6點就影完, 因為要趕返去還車呀~~~
總括黎講呢, 攝影師Eric都影得ok, 而且都幾心機幫我地影相, 我見佢扒晒係地咁影, 佢都好辛苦呢. 而化妝師Cindy方面, 佢都好落力, 但係化妝同set頭方面我覺得一般, 由於今次係第二次影pre-wedding, 所以有得比較, 最差係最後一個頭, 真係唔多得. 加上夜景影得唔係咁好, 所以我都無咩點揀夜景相. 主力都係揀日景.
最後, 由於我地係要超急整相簿, 所以當日影完後, 攝影師Eric即刻copy一set相俾我地(我地自己拎左隻手指去), 我地一返香港就俾Dimanche先tune左d顏色先, 咁我地可以快d揀相. 所以而家已經有晒所有相, 只係揀左60張相俾佢地再retouch放落相簿到.
好啦, 講左咁大篇野, 係時候去相啦......


text:
2015年2月26日星期四
一蛋兩用
14 則留言:
真係一啲都冇嘥喎!回覆刪除回覆
因為唔想就咁炒嚟食,咪用嚟整 muffin 囉!刪除
係呀,自己冰生果,隨時有得用.回覆刪除回覆
抽起條筋都有材料可以整.刪除
善用資源,good!回覆刪除
我真係唔識咁様保存D菇,係唔係乜嘢菇菌都可以咁做咖?回覆刪除回覆
菇?妳指什麼菇呀?刪除
哈哈!我用手機睇你篇blog,D字细,一時睇錯你用雜菌整鬆餅,因你有時會做D咸蛋糕,原來係雜莓,我真烏龍,唔好意思呀~回覆刪除回覆
唔緊要,我以為妳想知邊種菇類可以放冰格呢!刪除
其實係喎,我係以為你預先買定D菇菌收藏在冰格,可以隨時有得用,而我係有時去開D大型超市,見有好多D菇好靚,想買多D但又唔留得耐,如果可以保存在冰格就好了,所以便有之前的儍問題問你囉>=<回覆刪除回覆
我以前唔識,以為草菇可以放雪櫃,但原來唔得,後尾菜檔阿姐教我先將菇汆水先放雪櫃,我估應該都可以用呢個方法放冰格,但妳最好先用少量做實驗,因為有好多食材解凍之後個質地完全變哂,化哂水之餘仲變到好腍.刪除
原來如此,有機會等我做吓實驗先,謝謝您的分享!回覆刪除回覆
唔好客氣啦小月! ^^刪除


text:
呢個批真係想整好耐好耐 o架喇,因為我係南瓜精嘛! 但係一諗起要整個批底就真係有啲郤步喇,事關整批底好鬼煩,又要雪,又要擀,仲分分鐘整到成手油淋淋 o添.今日整就仲衰,可能因為天氣又熱又濕,捽牛油粉粒時啲粉已經勁軟,勁瀉身,攪到我要額外加粉之餘,仲要將個粉糰放上冰箱至雪夠硬身,方便擀薄.查身呢個批底已經做過好幾次o架喇,真係估唔到會攪成咁,激死人呀!
整批嘅食譜我都有好多,方法大致分兩種,我之前整嚫都係先焗好個批底先再放上餡料,但係今次呢個南瓜批就唔係咁做,我參考過幾過食譜都係唔駛預先焗好,放上批模後直接加餡料上面,之後先一次過焗,其實我都有啲擔心個底未焗熟或俾啲南瓜蓉整腍個皮,不過唔緊要啦,咪試一次咁多囉,真係失敗的話,咪當上咗一課,下次唔好再咁做囉!學 Winnie 話齋,佢整餅係從失敗中學習嘛!
批底
材料:
低筋麵粉 135 克
杏仁粉 30 克
牛油 68 克
糖 35 克
蛋液 38 克
- 麵粉先過篩 3 次,與糖及杏仁粉混合好.
- 加入牛油,用指尖將牛油捽入麵粉混合物內成麵包糠狀.
- 倒入蛋液,輕手搓成麵糰,之後用保鮮紙包好,放入雪櫃雪約 15 分鐘至挺身.
- 拎出麵糰,隔住保鮮紙,用擀麵棍擀薄成麵皮.
- 將麵皮鋪上撻模上,用手指輕壓,令麵皮緊貼撻模.
- 用叉喺麵皮表面周圍隨意拮窿,之後再放番入雪櫃保持冰凍.
材料: - 南瓜切片,隔水蒸熟至腍,趁熱用叉壓成南瓜蓉. - 加入糖,拌勻,再加入蛋液混合好. - 最後加埋肉桂粉同荳蔻粉,拌勻即可. 材料: - 淡忌廉煮熱,之後倒入朱古力內. - 將淡忌廉同朱古力不斷攪拌直至朱古力完全溶解為止. - 南瓜餡料倒入撻皮上面,用膠括掃平表面. - 將撻模放入已預熱至 180 °C 嘅焗爐內焗約 30 分鐘至熟. - 出爐後攤凍,然後將已煮好嘅朱古力漿淋上面,待朱古力漿凝固即成. 朱古力淋面唔夠平滑靚仔,要多多練習至得! 朱古力味道好濃,反而主角南瓜味道就唔係太出. 唔知係咪因為額外加粉嘅關係,攪到油嘅份量相對少咗, Notes: - 批底麵皮表面拮窿,可防止麵皮入爐後受熱膨脹,以致撻底拱起. - 全部蛋液份量剛好係兩隻雞蛋份量. - 如果唔係用甩底撻模的話,可預先喺撻模內墊入爐紙,之後先再鋪上麵皮,焗好 - 做朱古力淋面時,朱古力與淡忌廉份量比例可依個人口味調配. 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
南瓜餡料
南瓜肉 200 克
黃糖 30 克
蛋液 62 克
肉桂粉 1/4 茶匙
荳蔻粉 1/8 茶匙
朱古力淋面
朱古力 75 克
淡忌廉 75 克
組合
所以咁黐模,真係咁多次都未試過!同埋無預先
焗個批底,始終都係差少少,底唔夠脆!
- 若批底麵糰太柔軟或瀉身的話,可加入少量麵粉搓勻,之後放上冰格雪硬.
之後就可以容易啲脫模.
材料:
- 南瓜切片,隔水蒸熟至腍,趁熱用叉壓成南瓜蓉.
- 加入糖,拌勻,再加入蛋液混合好.
- 最後加埋肉桂粉同荳蔻粉,拌勻即可. 材料: - 淡忌廉煮熱,之後倒入朱古力內. - 將淡忌廉同朱古力不斷攪拌直至朱古力完全溶解為止. - 南瓜餡料倒入撻皮上面,用膠括掃平表面. - 將撻模放入已預熱至 180 °C 嘅焗爐內焗約 30 分鐘至熟. - 出爐後攤凍,然後將已煮好嘅朱古力漿淋上面,待朱古力漿凝固即成. 朱古力淋面唔夠平滑靚仔,要多多練習至得! 朱古力味道好濃,反而主角南瓜味道就唔係太出. 唔知係咪因為額外加粉嘅關係,攪到油嘅份量相對少咗, Notes: - 批底麵皮表面拮窿,可防止麵皮入爐後受熱膨脹,以致撻底拱起. - 全部蛋液份量剛好係兩隻雞蛋份量. - 如果唔係用甩底撻模的話,可預先喺撻模內墊入爐紙,之後先再鋪上麵皮,焗好 - 做朱古力淋面時,朱古力與淡忌廉份量比例可依個人口味調配. 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
材料:
- 淡忌廉煮熱,之後倒入朱古力內.
- 將淡忌廉同朱古力不斷攪拌直至朱古力完全溶解為止.
- 南瓜餡料倒入撻皮上面,用膠括掃平表面.
- 將撻模放入已預熱至 180 °C 嘅焗爐內焗約 30 分鐘至熟.
- 出爐後攤凍,然後將已煮好嘅朱古力漿淋上面,待朱古力漿凝固即成.
朱古力淋面唔夠平滑靚仔,要多多練習至得!
朱古力味道好濃,反而主角南瓜味道就唔係太出.
唔知係咪因為額外加粉嘅關係,攪到油嘅份量相對少咗,
Notes:
- 批底麵皮表面拮窿,可防止麵皮入爐後受熱膨脹,以致撻底拱起.
- 全部蛋液份量剛好係兩隻雞蛋份量.
- 如果唔係用甩底撻模的話,可預先喺撻模內墊入爐紙,之後先再鋪上麵皮,焗好
- 做朱古力淋面時,朱古力與淡忌廉份量比例可依個人口味調配.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
DIAMOND STORE
服務詳情
評語 提交評語
今日同相公約左兩間樓上舖睇對戒,其實之前都去幾間大舖睇過><不過都比我地預算中貴而且款式都未至於我心心眼.因為如果心心眼超少少$$我都會買架哈哈哈...
今日第一間睇呢間先,其實入到去個感覺都幾舒服,因為我其實未去過樓上舖睇對戒,都係抱住慳d$$的心態^^ 但去到原來都OK多款而且個服務員都好好心機咁講解.其實已經睇中左兩款本身都想CONFIRM埋,但又約左另一間(其實係想睇下另一間會唔會再平D).所以我話再睇下先,個服務員都好NICE話有需要可以再搵返佢.
第二間因為都係同區,我上到去其實價錢唔係差好遠,有D仲平少少,但個服務員好PUSH我地話今日決定埋啦,反而搞到我好有壓力最尾我同相公話都係想買返大BRAND閃走左=_="
行返去第一間,即係呢間冇咁大壓逼感咁.
最尾我揀左有碎石的款,相公要沒有石,簡簡單單
佢地仲話如果可以就上黎呢度俾個評分佢地,其實因為佢地的服務真係唔錯我先會真係係度留言.期待我同相公的對戒我地HEA晒人地D對戒出黎哈哈~!
當初見到 Diamond Store 都已經覺得佢哋啲款好靚,真係比較特別,而咁啱自己朋友結婚都幫襯過佢哋.當然我哋都有睇過嗰啲大牌子連鎖店,但總覺得嚟嚟去去都係果幾款,好普通,最後都覺得不如揀佢哋啦!
佢哋店面唔大,我哋約咗時間上去就有一對男女 serve 我哋,唔會同人逼又可以慢慢揀.佢哋同時一啲都唔 hard sell,見我哋唔知點開始揀都會自動介紹吓啲款,服務都好好.到最後我就哋揀咗隻玫瑰金拼白金﹑個款特別在隻戒指中間會襯返一排碎鑽,而出面啲舗頭好少見有呢啲拼色嘅款.
記得當時都發生咗段小插曲,就係佢哋當時幫我刻名刻錯咗一個字母,其實我自己當時都冇留意,不過見到之後都即刻搵返佢哋.佢哋呢點就真係非常好,態度好好之餘仲話會好快幫我哋整過隻啱既,差唔多兩個禮拜左右就搞返掂.另外想讚就係佢哋個包裝都都幾特別,打開個盒入面係會有個小射燈射住對戒指,一打開就好閃,好靚!
揀婚戒既時候都真係睇過幾間連鎖舗頭嗰啲款,不過都真係太簡單.我本身好想搵到嗰啲男仔一粒石﹑女仔一排石嘅戒指款,但係連鎖舗頭就睇極冇呢啲款,好多都係好plain,又冇得tailor-make,改乜都話唔得,所以先萌起搵小店既念頭.當時都有上網見好多廣告,見Diamond Store都有好多戒指款,款式又比較特別,而且價錢又okay,就約佢地時間上咗去睇.上到去就可以一對一咁慢慢試,翻咗新款佢又會拎俾我睇.
值得一讚就係佢單對單嘅服務,而且佢會攞好多款俾你試,揀嘅過程都會俾我哋番去諗吓先,唔會點去sell你,又講到明鐘意咩款都可以幫我哋造同改.
包裝就普通啲方面,真係普通盒一個,如果個包裝花多少少心思,可以華麗啲去“wow”到人就更加好喇! 整體service好過大舗太多喇,而且款式真係獨特啲,唔會同人撞款.


text:
101 Forest Event Decoration
服務詳情
評語 提交評語
其實擺酒嗰度本身包呢間嘅場地佈置,不過我另外加咗1800蚊要咗個額外嘅地毯,兩盞燈同埋喺張枱加咗本相簿,不過其實唔加呢筆錢都冇問題.
同佢傾嘅時候冇hardsell我哋,再加上我哋接受到最standard嘅佈置,所以冇問題,最後個效果亦都唔錯!
我哋banquet嘅場地陽明山莊同佢有合作,本身包咗啲basic deco,於是我哋top up加咗6000蚊整多少少嘢,包括backdrop同reception,我哋都十分滿意.我哋上去傾嗰陣,佢哋好似好想我哋乜都加,但我哋就唔太鐘意呢方面,如果每樣嘢都聽佢意見加,成個lump sum會好多錢.不過出到嚟個效果好滿意,喺我哋鐘意嘅款!
佢哋designer比較忙,覆email好慢,最尾忍唔住打電話同佢溝通.佢design咗三個layout款,個款喺我哋之前傾過嘅,但就有唔同嘅配色,font size同font style都整咗三個款俾我揀,最尾我哋分別喺backdrop同字型各揀一個款再merge埋一齊,呢個步驟就用咗三個星期email back and forth.
我本身嘅婚宴theme喺清新,會用花,但又未去到田園風.本身banquet包嘅basic backdrop喺拉落嚟嘅絹布backdrop,但我哋就唔鐘意,於是加錢做咗後面backdrop背景立體紙花,上面有我哋嘅名,亦加咗錢做spotlght,喺backdrop底部射上嚟,感覺會立體好多.


text:
香港朗廷酒店 The Langham, Hong Kong
商戶搜索
服務詳情
評語 提交評語
為咗就住個location搵場地,我哋嗰時主要係諗朗廷或美麗華Mira.我哋去咗朗廷酒店open day,佢哋無逼我哋即刻落訂,於是我哋就再去睇咗幾間.最後我哋覺得朗廷個場地四四方方無柱位,感覺適合同埋價錢合理,就喺酒店promotion 完之前返去confirm.
幫我哋個manager -Angel好好,佢好nice同好專業.佢俾嘅advice好好,聽完我哋嘅request又會好樂意幫我哋跟進,籌備期間樣樣嘢佢都跟得好足,而且一直同我哋keep contact,唔會無咗影.不過剛剛我哋結婚嗰時佢就同我哋講佢會轉行,真係有點可惜.
場地方面整體都OK,backdrop就我哋自己搵人做.影音方面無乜甩漏,只係上菜嗰度慢少少,感覺好似拖長咗時間,不過客人都話啲嘢食幾好.新娘房各樣嘢都好乾淨整齊,唯一係佢送嗰2晚酒店房用嚟做婚禮嘅嘢就有啲細.嗰2間房大約五百幾尺左右,一房一廁所一廳,如果有八百幾九百尺就會易處理好多,不過我哋諗住酒店package包得都係差不多大間房,所以都無同manager傾過會唔會有其他選擇之類.至於Parking方面我覺得佢哋處理得好好,有代客泊車,又包20架賓客車位.我結婚嗰2日出出入入酒店好多次,嗰個代客泊車小弟都好落力幫我,又無話俾面色我睇,感覺好好.
成個婚宴服務最令我印象深刻嘅,係臨尾我哋兄弟姊妹,攝影師Johnathan同一啲朋友個個都好開心唔願走.大家見反正訂咗好多紅酒,就喺一入酒店reception 右手邊啲梳化area度飲酒傾計.我本來都係諗住飲多半個鐘左右,但最後飲飲吓竟然玩到1點幾2點!當時嘅Captain不單無趕我哋,仲願意serve我哋,幫我哋開埋酒仲預備酒杯.佢又同我哋講唔緊要,慢慢飲,嗰晚好似after party咁,真係好開心!真係估唔到咁好,我仲封咗一大封利是俾serve我哋嘅Captain Esther.
本身同老公諗住搵九龍區嘅酒店,搵咗好多間,始終價錢適中之餘又有一定質素嘅選擇其實唔多,而且好多酒店提供嘅場地又唔夠大(我地擺三十圍),搵朗廷之前都有諗過將軍澳Crowne Plaza,不過就太遠,Sheraton個場又唔夠大擺三十圍,所以都諗咗好耐.本身㨂定咗日航仲落咗$3,000訂,之後聽人講長輩唔太喜歡扇形嘅場地,所以惟有再搵其他酒店.不過好好彩嘅係因為退訂嗰陣正值係日航轉名做“千禧新世界酒店”嘅時候,佢哋有個政策係俾客人考慮轉名之後仲會唔會保留訂單,所以我就幸運地可以退到錢!其實以九龍區嚟講,朗廷既性價比都算幾高,始終尖沙咀嘅酒店閒閒哋都要萬幾蚊一圍,而且佢哋個地段唔係差,北京道都算好方便,於是就confirm咗.
因為我之前唔喺香港做嘢,睇場方面就交俾我老公.佢影咗朗廷嘅相俾我睇,我覺得都幾靚,四四方方夠大,唯一擔心嘅係個場有四條柱,驚會阻住其他人嘅視線.後尾我返到香港自己都有親身落場睇,就發現個場真係幾唔錯,四條柱都只係遮少少,又有位擺cocktail同其他嘢,如果樓底可以高少少就perfect.
跟我哋嗰位Sales 同事叫Margret, 佢真係好好,除咗由頭跟到尾之外,好多我唔要嘅嘢佢都會搵返alternative俾我,例如我唔需要reception嘅佈置同酒席嘅台花等等,佢哋就補咗個candy corner俾我.另外,當晚嗰位captain服務亦好好,因為我有張好大嘅掛畫,開頭唔清楚個場地夠唔夠位掛同埋有無架可以掛出嚟,但佢就幫我搵到個有個勾既架,同埋好好咁掛咗係ball room門口嘅正中間,個個都見到,解決咗我呢都一度好煩惱既問題,呢點要多謝佢!而且,負責跟住新娘嘅女仔真係做得好足,上台會幫我拉裙,又係我換衫換妝嘅時候拎嘢食俾我,就連我伴娘都讚佢做得好足!不過,如果朗廷方面可以再早少少俾場我就會好啲,雖然嗰日咁啱冇event,可以早少少大概四點幾交場俾我,但我回想都覺得時間有啲緊,始終自己有好多嘢要佈置.
嘢食方面,我聽賓客講入席前嘅cocktail serve得好好,侍應不時會問駛唔駛添飲.朋友嘅feedback話嘢食幾好.晚宴完咗雖然Room Service都有pack 返啲嘢食俾我哋,但因為佢冇幫我整熱,啲嘢食凍咗食落去感覺就唔太好.不過要讚既係,佢哋美點雙輝嘅老婆餅真係好好味!本身傾酒席嗰陣已經同我講好多人都激讚呢個老婆餅,仲話想買都買唔到,因為只可以喺擺酒先食到呢個人人盛讚嘅老婆餅,試完個感覺果然係名不虛傳!


text:
第四日成個上午同下午都係遊世博
世博MTR
世博入閘..咁都影到我FD
上午大家齊集一齊入中國館
我對入中國館真係無咩興趣
亦唔覺得興奮
因為唔覺得入面有咩特別野
咪又係館
呢個館真係串嘴到爆
以為我地已經預約左就唔駛排隊就入到去
非也
預約左都排到痴線
至少排左半個鐘先真正入到中國館
最好笑係排隊時
我真正見識到大陸人既插隊表演
今次仲要唔係大人
而係小朋友
我地成個交流團係排埋一齊入
點知有個小朋友唔驚死
習以為常咁左穿右插咁打尖到我地交流團中間
係面我後面
我同我其中一位組員見佢想打我地尖
即刻"AR"住個位
佢死ZIP難ZIP都過唔到我地
被迫咁俾我地團人夾住
最勁都係後面我地團其中一個女仔
佢好型咁用普通話訓示個小朋友
叫佢你想入館就要排隊
你咁樣係有辱中國人等等
但個小朋友一D都唔驚唔知羞恥
反而個樣係勁不屑勁輕挑
俾人鬧完仲要繼續想打尖
見到佢
我真係好想知佢父母係點教育d小朋友
我都終於知道點解D大陸人成日打尖
因為中國D小朋友就係咁樣長大
排完後我見到個小朋友搵返佢MA MA
即刻係佢面前眼泛淚光咁指住我地班人
應該係想講我地點樣對佢掛
可惜佢MA MA都係無理佢
正常呀
自己個仔做錯野
唔通仲有面目黎鬧返我地?
我地都係幫你教好個仔咋
入完
真係不出我所料
我只記得我坐個架火車仔同埋睇過一套短片
由中國館內可以見到澳門館同香港館
中國館入面有兩條長電梯
由電梯到影落去
好多人排隊坐中國館入面既火車
好出名既3D清明上河圖
我又唔覺得有咩特別
咪上面個D人仔識郁..
入面仲睇過咩我已經無哂印像
可想而知入面係幾咁無聊
真係唔明d人排生排死咁想入去做咩
我寧願用排中國館既時間排下其他館
因為聽聞有d館真係好得意好好玩
好心D人用腦諗下啦
入面真係多人到爆
好快我地又「失散」左
經過琴晚一役之後
我發現我真係唔太鐘意影相
我亦都唔想waste太多時間係等人影相個到
所以我就同左妹妹佢地一齊遊世博
妹妹佢地真係咩都無所謂
不過佢地都幾鐘意休息
我又唔介意既
因為我都會覺得tired
我地都係影下相
買下手信
館就無咩入
因為大館真係好多人
只好入d細館
個日真係好熱
但個天真係好靚
最後就集合返坐4個幾鐘頭車去南京
由世博呢一日得出既結論就係
就算俾錢我都唔會再去多次
又熱
又多人
同埋我真係無D人咁有毅力去排幾個鐘頭隊為左睇個十幾分鐘野
除非我真係有架輪椅識得扮雙殘
唔係真係去完命都短幾年
去完世博個夜晚我地就要坐4個鐘頭車去南京
到南京時已經11點差唔到12點
去到間酒店
見個大堂好似靚過我地上海個間喎
個個人心入面都大喜
點知
上到房
陰暗既走廊
殘舊既家具
我地仲要一開始開唔到門
搞完一輪先開到
入到去牆上仲有血跡
嚇到我roommate傻哂
最後叫人抺走佢
又安安樂樂訓左一覺


text:
重要一提,我深信只要係好嘢,話之係乜,買得平又肯坐貨,長綫就實賺到錢.相反,過去十年如果響金市出出入入,唔肯坐定定,但trading技術又唔夠好,一樣會輸錢收場,或者只係賺得蠅頭小利.每個人都要為自己投資决定負責,同枱食飯,各自修行.
問題一: 點解要買黄金?
答案;如果個問題係十年前問嘅,答案可以係黄金以經跌咗好多,或者係市場開始對無錨貨幣失去信心(即所謂貨幣危機)等等.上網揾關於哩個題目嘅嘢有排睇.不過十年過後嘅今日問番相同嘅問題,雖然以上嘅答案都仍然啱,但有一個答案就簡單直接好多:因為黄金依家係處於一個牛市!
順帶一提,要抗衡通脹唔一定要買黄金,大原則係只要買D供應增長低於貨幣供應增長嘅資產就得, 買樓買股都可以抗通脹.但係萬一貨幣危機出現,咁黄金就一定跑贏九條街.
Question two: Why do you think gold is in a bull market?
Answer: Don't think, LOOK!!!
問題三: 咁牛市都有完嘅一日,我又點知黄金依家唔係到咗頂呢?
答案;牛市到頂,必須有大量投資者參與,成為一種全民運動 (諗吓2000年嘅internt bubble就知何謂全民運動).雖然報紙三日唔埋兩日就講吓D金價,但反黄金嘅言論都唔少啝.問吓自己,你身邊又有幾多人買咗黄金(或貴金屬)嚟投資呢? 答案好大可能係冇,最多一個起兩個止,但係絕冇可能係多於三個!莫講話散户,機構投資者都買得唔多啦!都唔夠多人玩,咁點爆呀!


text:
我想每個女孩子細個果陣都會有一個半個 Sanrio character 係鍾意
我印象中只係有 Sanrio, 我細個果陣仲未有 San-x! Rilakkuma 果o的係未有
買文具, 買用品時就好簡單,
揀返自己鍾意果個character
be it Hello Kitty, Melody, Twin Stars, Keroppi...
我自己細個就鍾意 Hello Kitty 同 Keroppi
仲記得當年慳埋d 利是錢暑假會買d 靚靚 Hello Kitty 文具等 9月開學,
暑假果陣就耐唔耐拎出o黎睇下, 寫下, 變左心中都對開學有d 期待...haha...係咪好低 B?!
曾經有段時間我跟據我自己喜好買左好多 Hello Kitty Colorful Bunny 比小齊,
但近來小齊搵到自己o既真愛啦 -- Bonbonribbon!
(photo source: sanrio official site)
Bonbonribbon 原來係2012年先出o既Sanrio character, 仲細過小齊
睇 wiki 話 Bonbonribbon o既夢想係成為時裝設計師!!
阿女話鍾意呢個 character 我都覺得幾得意o既,
可能因為我本身都幾鍾意紫色啦, 咁睇落去又幾cute,
所以都買左 d 用品比阿女氹下佢,
(無錯, 要我駛錢都要過到我果關先得咖, 如果佢話鍾意Thomas 我應該唔會咁順攤)
文具方面唔係買好多, 間尺同補助筆桿都算係實用
特別係補助筆桿, 已經買左 2支, 小齊返左成年學剩返好多短短鉛筆,
揸又短得滯, 掉又好似好嘥 (仲刨到)
有左呢個補助筆桿就可以用埋佢,
信紙同貼紙佢話要o黎寫信比好朋友喎,
呢樣我都覺得好o既, 我細個都有寫信比其他女同學...hehe 那些年...
小小毛巾非常啱放落佢校服個細口袋
食物盒因為舊果個已經用左年幾個cover o的膠鬆左 "級"唔實,
咁啱朋友仔又揣摩到小齊心意買 Bonbonribbon 食物盒比佢喎...咁就換新啦
又係一套三盒裝
食具有d 係好朋友Alicia 送比小齊,
個飯碗就係小齊立下"小齊約章" 肯餐餐食晒d 飯媽媽先買比佢
六十幾蚊個碗都幾貴, 不過見 Made in Japan 就算啦
好在佢食飯都真係好左d, 次次佢食唔晒飯我就會提佢呢隻碗點解媽媽肯買...
小齊上日文堂會用另一個包包, 平時放o係婆婆度,
所以都預備定多一個銀包仔放八達通
小齊話水壺都想買埋 Bonbonribbon 喎
不過我話舊果個又未爛用到爛先啦,
如果 K3 都仲未爛就用埋佢, 最多升一年級先買新水壺啦
(如果到時佢都仲係鍾意o既話~)
呢個character 我自己都越睇越鍾意... o的文具真係好靚!
片中果款筆盒我細個都好恨要,
但就唔會買比小齊囉, 佢返學要用筆袋~


text:
相信各位姊妹對今次萬寧換購staub都心思思,Sweetie睇完實物覺得萬寧今次display陶瓷餐具質素比上次換購嘅鑄鐵鍋好.職員小姐亦都同Sweetie講換購期至到28/5,如果真係冇貨會比張coupon客人之後拎貨.
首先Sweetie喺到講講換啲咩同埋點換先.基本條件要有mann卡,以下係換購方法:
跟住就要講快速換購攻略.一般購物滿$60只得一個印花,想更快攞到印花,有以下2個方法:
例子: 買個人護理產品淨額滿$120=4個印花
例子: 某指定產品每2件可有多1個印花,例如那指定產品1件$10,買6件即$60=4個印花
Sweetie仲有個小心得,如果你揀中嘅指定產品而又係個人護理產品或護膚產品就會有更多嘅印花.好似Sweetie咁,買約$20嘅Kotex產品,而Kotex產品係個人護理產品同埋係指定產品(1件就有多1個印花),買咗6件就約$120,就拎到10個印花.
另外仲有啲平價產品好似萬寧落妝棉,佢係個人護理產品又係指定產品,咁就付出少啲嘅錢同埋拎到多啲印花.
希望以上方法可以幫到大家快啲換到心頭好啦!
如果你想keep住知道OL每日會發生嘅趣事,就要入去Sweetie個fb page睇下,同like我個page啦!


text:
第一天為左爭取時間, 坐凌晨機往大阪, 係機鐵站Check-in時地勤同我地講已經轉左我地個位去Premium Economy
向OSAKA進發
第一次坐呢種Class好興奮, 雖然身邊好多朋友都試過, 佢地都覺得好不外如是, 試坐了結果都係有點失望, 因為我身形嬌小, 個位係濶左, 但變左有點吊腳, 老公就覺得OK, 因為佢夠高大, 成程機得都覺得好涷, 無MUD瞓, 老公瞓到豬咁, 結果冷親, 大傷風
飛機準時抵達關西空港, 由於我地坐得比較前, 好快過到關, 去到鐵路站大概6:40AM, 其實趕得切坐南海電鐵ラピートB俗稱黑武士個款車, 不過唔知點解我揀左坐遲一班開既普通車
買呢隻関空ちかトクきっぷ:980 円, 可以坐多一程地鐵, 留番黎由難波坐去大阪站.
今次住難波SWISSOTEL HOTEL NANKAI, 好方便呢!
先上去放低行李, 我同酒店職員講我地想收拾下行李, 結果佢招呼左我地去一間小房間裡面, 我地即刻叉電,去TOILET梳洗, 攪左半個鐘先出番黎
然後用埋張飛由難波去大阪, 就係為左買阪神電鐵一日PASS, 只係500YEN就可以全日任坐, 可以去到神戶咁遠, 點解會買呢張飛呢, 事緣係我住難波, 去大阪DOME最快就係坐阪神電鐵, 只需4分鐘, 坐一程都200YEN啦, 咁不如買PASS, 因為散場好混亂嘛, 所以我一般都會買定回程飛OR PASS
不過呢個PASS唔係所有地方都有得買, 我地係梅田駅都搵得好辛苦先搵到呢個TOURIST CENTRE
PASS到手, 裡面仲有好多COUPON, 同埋介紹阪神電鐵沿路既名勝
係大阪站流連左一陣, 係阪神百貨買左D小物, 不過我都係鍾意係難波SHOPPING多D
跟住去左阪神電鐵其中一個重點推介地點尼崎, 由梅田坐快車去只係9分鐘咋
呢度D紅豆燒魚只係60YEN, 好好好好味呀.... 計番港紙, 唔洗$5
見到紅葉就令人身心舒暢
呢個花串好攪笑啊
行左一陣商店街, 不過無MUD野買
然後再坐阪神電鐵去DOME前站, 帶老公行下DOME先
以為好少人買GOODS, 諗住幫下朋友買場限, 點知原來都係好多人排隊
探完路番難波自由軒食野, 其實第一次去
咖哩飯好正呀
蛋包飯一般啦
老公ZOFF配眼鏡, JINS都係信唔過>.<
番酒店CHECK-IN, 一入房就見到酒店送比我地既結婚十週年禮物
今次住24樓, 飽覽大阪景致, 係酒店房係望到DOME嫁, 唔知有無人可以話比我知ARASHI係大阪係住邊間酒店呢?????
酒店AMENITIES都算齊備
訂左好多貨, 老公見到咁已經話我地唔可以再買野(CRY)
係酒店瞓左個半鐘, 儲番D ENERGY去好好好重要既CON


text:
2011年3月12日星期六
入冊
膏太(或肥膏)
呢件肥膏成日帶埋個幾歲豆釘去示威(或搞事),我就覺得已經有虐兒成份嘞.嗰兵荒馬亂嘅環境,正常嘅八歲細路有乜可能會唔驚?而且個婆娘淨係顧住自己玩,竟然揼低個仔唔理.仲有,個仔中咗椒又唔肯第一時間幫佢治理,係都要等埋記者嚟影相.咁嘅行為,毫無疑問係疏忽照顧兒童啦,點解警察仲唔做架!
癲狗+長毛+大舊
呢三條友最鍾意掟,擾亂議事廳秩序,真係勁乞人憎.不過佢地又算好眼界,鑊鑊都爭少少掟唔中.鬼唔望鑊班友發雞盲,掟中高官,仲要係爆肛見紅嗰隻,到時就可以告佢地嚴重傷害他人身體啦.等班友試吓入冊通櫃桶嘅滋味,咁就真係大快人心嘞.獄警最緊要加多兩錢肉緊,通大力呀!
哨牙蔥
雖然條友單爭鏟官司同公眾利益冇乜關係,不過我最憎嘅就係佢.講起嚟有唔係好理性,憎佢嘅幾個原因都唔構成刑事罪行,不過就真係好想條友坐監.等我又數吓佢嘅三宗罪先.
貪心!條友刮咗小鹹鹹廿億都唔知足,仲想吞埋人地成副身家,真係大貪到離晒譜.如果安安份份,廿億都唔知夠佢食幾多世啦.話時話,廿億究竟有幾多個零我都唔係太清楚喎,不過我就知冥通銀行嘅銀紙都有好多個零,而且仲啱晒貪心鬼添.
無恥!其實貪心又唔係罪,不過條友就死都唔肯認爭鏟係為咗錢,仲要講到同小鹹鹹有真感情.而家當官白痴嘅咩,抵佢俾人狠批唔誠實.咁都算嘞,條友竟然核突到將小鹹鹹條姨媽底褲擺上檯,後來仲連老公豬錄影帶都出埋.人之中佢都算極品喇,講到無恥,直頭連嗰班民鼠政棍都唔係佢嗰皮.
妒忌!呢個至係我咁憎條友嘅主因.老實講,我真係好妒忌佢.條友要樣冇樣,要身材冇身材,要學識冇學識,佢究竟憑乜能耐可以收小鹹鹹廿億肉金?呢隻醜老鴨根本就一無是處,直頭映衰晒香港嘅鴨界.如果佢都值廿億,咁我咪起碼值一百億?點解結識到小鹹鹹嘅唔係我,而要係呢隻醜老鴨,我憎死佢呀!
不過咁,我而家條氣順番好多喇.早排睇壹仔,話佢已經窮途末路,而家只係苟延殘喘.條友揮霍無度,嗰廿億肉金已經所餘無幾.而且單官司對佢好不利,睇怕條友都要洗定個忽忽等入冊喇!
8 則留言:
kakaka. Arma 你好鬼抵死呀!膏太同嗰三隻癲喪狂都唔駛點講喇,前者冇 heart, 後者喪 heart, 都係人中之賤.回覆刪除
至於哨牙蔥,佢值廿億,你起碼值二千億喇!嗰條神棍根本唔入流.
仲有,我越睇你越面熟,你係咪識 81 年畢業聯合地理嘅 YCM ,係嘅話我地分分鐘見過噃!
我原本要求自己盡量唔再係網誌或留言度「哈哈哈...」,留番些少淑女形象,但呢篇真係太好笑喇!我忍唔住要︰回覆刪除
哈哈...哈哈哈...寫阿聰聰真係笑死人,佢值廿億,令全部男人如夢初醒!仲想寫多幾句回應嘅,但要趕住出去喇!
哈哈...埋呢次咯:P
哈哈!小鹹鹹,個名係貼切過小甜甜.至於大鹹鹹,真係貪勝不知輸.回覆刪除
laulong,回覆刪除
哈哈,我有時都覺得自己好抵死吓架!至於個地理佬,我同佢好熟架.咦,你好似話以前做過廣告喎,會唔會我地係舊同事呢?
Coffee,
其實喺現實生活中已經要時時保持形象,真係好攰吓架,喺網上就算放鬆都冇所謂啦!
佛爺:
人死為大,小鹹鹹就唔批評咁多嘞.至於個大鹹鹹,貪又去到極點,賤又去到極點,如果唔使入冊就真係天冇眼喇!
Arma:回覆刪除
我記得地理佬有次帶咗個同學黎一齊參加某活動(但已忘記是乜活動),嗰個該是你了.
至於廣告,89至90 我喺 O&M Direct 做過,你會係 Account Servicing 那邊?諗諗下啲印象又好似番緊黎噃!
laulong,回覆刪除
記得嗰時地理佬話佢有個老死都係喺OM做,原來就係你!我地喺公司肯定見過,不過個樣就真係唔記得喇.我係做IT嘅,通常都唔會親自服侍users,所以應該唔會見過好多次.至於某活動,真係一印象都冇嘞.
呵呵,大家相認咯!回覆刪除
laulong,回覆刪除
呵呵,網上遇故知,一大快事也!


text:
我要記底今日 titi終於病左lu
mami一直以嚟都好奇怪 titi都差唔多九個月
一次小病都未試過 mami一直好矛盾
一方面覺得titi體質唔錯 好開心
另一方面 我覺得小朋友應該要有小病嘅
如果titi再大個d都唔病一次 第日一病 佢就會好辛苦
titi今次冇發燒 淨係流鼻水 同埋有兩聲咳
今日係titi第一次因病而見醫生 ti婆話titi豬好合作
醫生叫佢張口 就張口 探耳就探耳.....
連姑娘都讚titi唔喊 好叻叻
其實mami就話titi唔係聽話 只係驚啫 唔識反抗呀
食左兩次藥 titi明顯好眼訓咁 跟住就好返好多咯
mami估唔到titi咁鐘意食藥 仲等我諗住影佢苦埋口臉個樣tim
mami要好好紀錄 : titi 八個月傷風 冇發燒跡象
titi第一次生病日為
~ 八個月 兩星期 第六日~
ti公笑mami咩都紀錄 收起埋張醫生紙丫笨!!!
噢 ti公咁樣一講 我就即刻將醫生紙放入titi時光錦盒度 哈哈
我要好好收起 titi嘅第一次 出世第一日腳 手印 滿月衫仔
一百日頭髮 出院手帶 .... 個錦盒好靚架 titi第日一定好鐘意
睇titi食完藥嘅累樣 仲有三色藥水tim
病魔快d離開我個女呀 poor titi~


text:
相信大家都一定有食過架啦,大KA我本身都係好鍾意食點心架人,最鍾意就係去茶樓
之前食點心一定係去茶樓或者買叮叮先得(有時夜嘛嘛都會想食點心,就要叮叮啦)
但近年越來越多類似茶餐廳0既點心店開左,有D仲24小時營業,真係想食就食,唔使下下都食叮叮點心好啦講返今次間野先,相信好多人都聽過佢個名,佢就係被選為米芝蓮一星食肆 的添好運點心專門店
呢間係位於北角架分店,據報平時係超多人的,(但當然冇旺角總店咁誇張啦,要排成2個鐘先有得食 =..=)
因為我地已經過左食飯時間,而且又是平日,所以好好彩咁唔使等就有位啦^^
一入到去坐低就已經會有人俾張剔剔紙我地剔點心,雖然點心唔多,但有D比較特別,出面好似都冇的
影下相,研究下,幾個字後主角出場啦~~有得食啦~~
名副其實0既蝦蛟仔,雖然細細粒,但皮薄蝦爽..好味,不愧為推介之選!
豬潤腸粉,我本身唔太好豬潤,因為陣味唔好,不過見出面冇就點黎試下啦
嗯..都幾好味喎,D潤唔係好勁味,個皮又好滑,都值得一推!不過熱愛豬潤味0既人就未必鐘意
我最愛架蘿蔔糕,但呢間一般啦,不過就冇咩料,不過佢真係有一條條0既蘿蔔絲係度,正宗架蘿蔔糕
燒買就真係燒買,冇話特別好吃
人氣之選酥皮焗叉燒包,呢個真係好好好味!!外面脆脆地,一咬落去就軟棉棉,不過大家要小心,入面真係好熱架,小心辣口
真係好足料架,個皮又唔太厚,真係一個人食3個都OK(如果唔食其他野)
最後就係慈禧太后架最愛甜品 -- 桂花糕
不過大KA就唔太喜愛,但我都試左一件,入口都幾清新,真係有桂花味架!
最後要推介架係佢個辣醬,好辣又唔算,但就好香口,不過就有少少太油
總括黎講,真係好食的,俾評為米芝蓮一星食肆都實至名歸.
下次再去架時候要試埋佢個好出名架馬拉糕先~
有好野食架時候就再同大家分享啦~拜拜~


text:
江順海景宴會廳
商戶搜索
服務詳情
評語 提交評語
當初揀江順就係因為佢位置好,喺地鐵站上蓋.當初我係包場嘅,喺籌備婚禮期間佢俾咗兩個seating plan我揀,佢哋都有教我哋點擺位最好,佢哋係幫我哋佈置埋backdrop,就唔需要另外搵場地佈置.Sell我哋嘅經理係成個場帶我哋睇哂,例如新娘房﹑出面個景﹑擺設﹑枱凳﹑reception等等,佢冇好hard-sell,可以俾我慢慢考慮,咁我哋都即刻落咗訂.
到咗big day當日,啲賓客都話啲嘢好好食,最深刻係個蟹肉燕窩羹,連親戚都讚,交通又好方便,同埋個景真係好靚,成個場都幾舒服.
對於員工嘅服務方面,佢哋都係做得好好,最深刻係佢哋喺斟茶嗰陣幫我安排先後次序,始終我哋都冇經驗,都係全靠佢哋幫手.另外可能有啲賓客喺開始前肚餓,佢哋都會準備啲小食(炒粉麵﹑春卷)又有fruit punch,份量一啲都唔吝嗇.
整體嚟講都好好,除咗我同我太太之外男女主家都好滿意.
老公屋企人成日去嗰度飲茶覺得嗰度環境幾靚,咁當我地結婚嘅時候老公屋企就話不如去嗰到擺酒啦,睇完又覺得OK咁就決定喺嗰度擺酒喇.
其實都有考慮過擺酒店嘅,但係當日記得係一個星期六我同老公就去尖沙咀諗住睇美麗華酒店點知下晝去到佢溝他日同事話俾我聽話宴會部同事唔喺度冇得睇又無offer話會有人follow-up,咁既然冇得睇之後我哋就諗住去光信睇睇完OK就決定咗啦.
當時serve開我哋個位同事姓邵,開始嗰陣時候介紹場地同埋傾package都okay清楚嘅,但有一日佢突然間打電話嚟話佢唔見咗我哋份合約,問我地可唔可以將我哋嗰份copy send俾佢,當時聽到都真係好驚.當時因為我係大陸做緊嘢而啲資料都唔係身邊,咁我就叫佢再搵清楚啲先啦,後來佢都搵到我哋都安心啲.後來我老公諗住同佢跟啲嘢就打俾佢,佢就同我老公講話佢已經辭咗職,叫我地搵阿江經理跟進.
換咗人變咗江經理之後基本上都OK,要搵佢都搵得到而要解答既嘢都好清楚.當中好多需要都配合到,唯獨係我着婚紗出場嘅時候,進場既時候冇咗支spotlight.好記得當時係有一位女經理跟住我,咁佢就同我講話當音樂一起,門打開,就可以行入去喇.咁當我入場既時候就見到裡面係黑萌萌,音樂就奏緊,但係就應該無人睇到我哋已經行緊去個stage到,直到我哋上咗台,有人開咗大燈,啲賓客先發現新人已經企左係台上面.
另外就係有賓客同我講返當晚因為佢哋枱上面嘅食物未食完,所以佢哋位侍應就寫啲食物唔上住.後期嗰位侍應就offer話將啲食物擺响食物盒裏面等之後完咗可以攞返屋企,但講完之後又唔見其他食物繼續上,後期啲炒飯麵都無上到.我啲朋友就話完咗都唔見嗰啲外賣盒.呢一點老實講我唔係親眼見到亦都係後期聽返黎先知道,不過聽落感覺又好似怪怪地而後期都有同佢地經理反映返.
整體來講除咗spotlight之外其實全部都幾好,招呼都算好周到.都明白做婚宴大家都好忙,但係如果可以係呢啲細節位再做好啲就更好喇.
都幫襯咗江順食飯飲茶一段時間,基本上都算熟客所以到搞結婚都費事四圍搵就直接搵陳經理傾.陳經理都好幫手,始終有幾味食物我自己就真係麻麻,例如海鮮卷,同佢講佢都會幫我轉,後尾都轉咗做蟹鉗.都想話佢哋啲酒水都真係抵,加 100 蚊就可以紅酒啤酒同埋汽水任飲,重點係我都唔需要話點樣要求先肯做俾我,基本上傾傾吓都會主動 offer 俾我.
我太太係日本人嚟既,問佢同埋外母同外父都覺得個場地好靚,望到維港同埋中環 IFC,唯獨係佢哋唔係好慣香港婚宴係咁遲先開得席,始終朋友打麻雀打晏咗,所以老婆係咁問我“開得未?開得未?”,而早極我哋都成8點45分到先開席,所以如果你既另一半或者有日本既客人就要預先提醒佢地,因為日本人係唔慣咁遲先開席既.
始終我太太係日本人而我都係外國返嚟,好多嘢我都其實唔知要點,總之就係諗住隨隨便便食餐飯,casual 啲就得.諗返都真係好求其,因為唔似得其他人會事前準備好多嘢,我哋真係乜都唔識,一切從簡到真係當日先處理啲流程既嘢.唔知江順係咪知我唔識搞,佢地真係好到當日乜都幫我準備好,例如音樂佢有幫我準備,敬酒時香檳杯又有(仲有啲花襯埋)!特別係斟茶,我當時都真係諗住就咁跪响個台到,點知到開始既時候江順又會攞個跪墊出嚟俾我哋!基本上我真係乜嘢都無準備而佢哋同事都會帶住我哋做,而做既時候啲配套又會好好咁準備好晒,真係超出同埋 over 晒我哋既 expectation.
食物方面都係第日同事 feedback 話啲炒飯同埋另一味有一件瓜壤瑤柱甫嗰味都有少少鹹,其他餸菜都 okay.服務都好周到,聽賓客講都話佢哋啲 staff 都好主動,都識主動自覺招呼人.都想讚佢哋影音嗰啲同事,始終我乜都無準備所以都有開電視俾啲賓客睇,當時我俾 speech 嗰時佢哋同事都會主動熄咗啲聲等個場聽到我講嘢,非常 okay,完全掂!
最後都真係想話呢間擺酒都真係物超所值,值得推介!


text:
前日孟加拉畀不丹淘汰緣盡亞洲盃,只能參加弱版主席盃「團結盃」,賽果震驚關心孟加拉足球嘅孟加拉球迷,因為上年年尾孟加拉先喺南亞足球錦標賽入面以三比零輕鬆大勝不丹,點知未夠一年就畀一支孟加拉國家隊從來冇放過入眼內嘅南亞對手 - 不丹淘汰出局.孟加拉足球喺亞洲入面雖然長期積弱,但對住不丹呢類對手佢哋從來都係佔優,點解現時會搞成咁呢?
先講返執教過多支非洲國家隊嘅教頭比利時人Tom Saintfiet喺賽後講咩先,佢話對孟加拉被不丹淘汰感到震驚,而且佢唔知係咪仲要講說話幫自己親手帶個班球員,因為班球員喺兩回合賽事入面錯失唔少良機及犯下低級錯誤,而且唔聽指令各自為政,而最不可原諒係孟加拉有職業足球聯賽,國家隊全數都係職業球員,足球硬件上幾乎所有嘢都先進過不丹,但國家隊卻喺國際賽一年畀一年低沉,先係南亞足球錦標賽入面畀尼泊爾,馬爾代夫呢類得半職業聯賽嘅國家隊,然後喺今年八月舉行嘅亞協盃外圍賽代表孟加拉參賽嘅Sheikh Russel(謝赫羅素)又畀 不丹嘅Tertons(德童斯)淘汰.最後佢補充,孟加拉足球係時候要諗諗自己條路應該點行落去.
此話一出,有球迷認同孟加拉足球應該要接受現實認真檢視下自己,但亦有球迷屌到阿Tom仆街,因為班球員係阿Tom自己揀,有一半都係最近先入選國家隊做大國腳,而且都係經驗唔多嘅後生仔,而過往有一班國家隊主力都畀佢放棄咗,例如一班踢緊Sheikh Russel(謝赫羅素)嘅球員,包括兩名前鋒Jahid Hasan Ameli及Mithun Chowdhury,中場Zahid Hossain及Atiqur Rahman Meshu等人都冇冇入選,而喺南亞足球錦標賽入面表現幾搶鏡嘅前鋒Shakhawat Hossain Rony及中場靈魂Mamunul Islam都唔喺名單內,可以話係大執位,因為阿Tom睇見呢班常規主力喺上年世界盃外圍賽嘅表現好一般,所以決心選返一啲喺孟超聯比較積極嘅後生仔,但因此惹來部分球迷質疑呢班新國腳及邊緣國腳有冇資格做大國腳.
結果孟加拉畀不丹淘汰,阿Tom當然係畀人屌得最犀利嗰位,但我就覺得佢有句講得啱,就係你孟加拉有晒發展足球嘅條件,喺2007年仲推行職業足球聯賽,但點解會淪落到畀仲係以業餘為主嘅不丹淘汰呢?
成立職業足球聯賽對一個國家嘅足球發展好重要,但唔代表係靈藥,因為職業足球聯賽可以只係一個名而已,大把國家地方都係換個名就自我感覺良好,入面嘅嘢都係照舊,孟加拉其實就係代表之一.而某些球隊得到大水喉撐腰,球員得到優厚待遇,可能係咁搞到某些球員踢國家隊時疑似不盡力怕受傷搵唔到食,表面職業,但實際得啖笑,而心態亦唔健康,咁究竟孟加拉足球條路應該點走落去呢?


text:
從英國語文學校見中國人營商心態
20070924
英國語文學校突然停業,搞到大批學生同教師同聲受騙,有啲學生交咗過萬銀學費,唔知可唔可以攞返,教師就被拖久薪金.有啲學生仲話停業之前仲收緊學生,真係有商業詐騙之嫌.
自2004年,英國語文學校因為有兩項課程得到持續進修基金認可,其後生意唔錯,仲一下子由三間學校增加到六間.但好景不長,今年初(約三月)俾人除名,基金課程又佔營業額約八成,生意自然一落千丈,直2007年9月21全線突然結業.
同類事件大把,好多人都唔會感到陌生.1997年時,農場餐廳亦都係因為過度擴張後,經濟環境一轉差,就要搞到清盤.
呢啲就係中國人做生意之淺溥同無腦之處.生意再好,但係一下過度擴張會令營運成本大增,仲可能有大量負債,即係可以承受風險嘅能力大減,企業處於風雨飄之中.簡單嚟講,就係P/E比率高到唔合理.通常呢類公司喺經濟週期末或者特定外圍因素有變個時就注定可以埋單.完全唔考慮客觀經濟條件,又唔能夠喺擴張後保持商品同服務嘅筫素,搞生意大跌,呢啲就係淺薄.
無論做生意定係投資,只係見到自己可以賺到幾多,但唔考慮風險造成嘅損失同承受能力,以為自己賺到雞碎咁多就好巴閉,其實所受嘅風險大過打第三次戰世界大戰都懞然不知.呢啲就叫做無腦.
呢啲唔會係個別事件,因為大部分中國人嘅mentality係咁.成日講經驗,講歷史教訓,心存僥倖,最後又係重演歷史,呢的就係民族特性.只要中國人仲做生意,同類事件陸續有嚟.


text:
IPSC (The International Practical Shooting Confederation) 射擊訓練第一堂, 開始~~
課室細細五臟倶全, 我地鍾意佢有冷氣呀 ^^
呢支係大人用既 Marui Hicap 5.1 氣鎗
小朋友用 Glock 17
未入 BB 彈仲好安全, 擺 pose 影張相先
流彈冇眼, 載番護目鏡安全 d
3 隻手指包鎗, 食指拉雞, 4 隻手指扶持, 兩隻手指公輕鬆疊好就係正確執鎗手勢, 爸爸幾有姿勢
用一隻手指公指住一點, 單眼測試邊隻眼中點就係你既主力眼, 射氣鎗不可以單眼, 因為要配合速度及準繩度, 所以一定要搵到自己邊隻主力眼用支鎗去就隻主力眼, 方便瞄準
第一次射紙靶, 第二次試射金屬靶 (人仔), 親子合作以最快時間射低 5 個人仔, 再射埋會亮燈既 Stop Plate 為之完成! 我同小慈瞄得好準, 用左 14 秒, 爸爸同小明超快, 9 秒攪掂! 十鎗 BB 彈好快射晒, 為培養小朋友責任心, 每次射完都要幫手拉彈匣入番 BB 彈及起人仔
小明為大家展示 Classic Paper Target
Ken Sir 為我地介紹 target 計分法, 分區 A / C / D. A 叫 Alpha 5 分, C 叫 Charlie 3 分, D 叫 Delta 1 分, 冇 B 因為費事同 D 溝亂
小慈準備發射了
分數都唔錯呀! 我同小慈個張好集中, Ken Sir 話我地好準 ^^
好玩呀!!!


text:
特別係當太陽照住d水,流動的水反光,又見到有小魚在當中,我的感覺就好似上帝企左係隔離.
今日同爸爸媽媽工人同阿女去左白石個灘掘蜆,我拿住部相機係咁追蹤阿女個倩影,媽媽同工人就係殊掘蜆,爸爸則揍住阿女,呢個組合真係天衣無縫!
阿媽同工人就最緊張掘蜆,因為好似地上執到寶咁,可以有免費海鮮食.
掘蜆都唔係難,只要買個耙,就可以掘,d蜆同泥混在泥及水中,要小心才可以分到蜆出來.有時也又走下位,因為可能俾人掘過,又或者掘極都係好少,又走下位開心d.
我地好專業,帶埋櫈仔坐,阿媽同工人一人一張,我有時候走埋去問阿媽你攰唔攰,不如休息下,其實係我好悶,想去掘下,阿媽就話:"你去同女玩啦,我唔攰!"
真係吹漲!
我個工人最勢利,佢係快槍手,一陣掘唔到就走位,成過海灘佢掘左十個八個地方,阿媽就係同一個位不斷咁掘.
阿女就好忙咁幫手搞破壞,佢用縲絲批一"撥",一大塊泥水就飛左出去阿媽個頭,阿爸就在傍邊叫佢唔好,但係阿女一定要幫手,死都唔係走開.
我就係傍邊踎到好低,希望可以由低角度拍到阿女個靚樣,同時又要好小心阿女的潑泥大法,唔係分分鐘將部成幾千銀的相機報鎖埋.
最搞笑係阿爸帶阿女去洗下手,點知次次阿女都踎低,結果條褲同阿"羅友"就成個濕哂! 越搞越"喎".
今日最後有3斤蜆啦,因為太哂,所以唔掘啦.
回家要浸泡那些蜆約一日,明天就會有好正點的炒蜆食啦!
好鮮甜"嫁"!
如果有朋友做環保或化驗的,可否話我知白石d水有幾汚染嗎﹖
日後我有乜事留個記錄在此都好,不過我唔係第一次食架啦,到宜家未死得,應該係慢性的,唔係劇毒.


text:
日期: 6-3-2011
時間: 13:00-16:00
星期日約埋ZERO一齊去摘士多啤梨~
ANSON知道左之後仲日日同PAPA,MAMA講佢要去摘士多啤梨
仲同ZERO傾電話約係西鐵站等添!
ANSON舅父見我地去摘士多啤梨又話要一齊去呢.
當日12:00PM食完LUNCH就出發啦~
去到錦上路轉的士,好快就去到!
去到去左睇下動物先!
有山羊,兔仔,鼠類動物,仲有得買乾糧餵佢地添~
沿途仲有好多跳彈床,木馬,電動車玩(當場要比$)
好在ANSON同ZERO都無扭住要玩姐!
睇左一陣動物就去摘士多啤梨囉!
士多啤梨園入面分別有2種士多啤梨
法國種: $60/磅 日本種: $90/磅
去到見到個田好大
法國種有好多士多啤梨都係青BB,
紅既就比較細粒!
而日本種既士多啤梨就多D(有可能貴D少人摘吧)
紅D同大粒好多!
ANSON好努力咁一齊去找士多啤梨
大家都好比心機找靚靚士多啤梨
仲第一次用教剪剪士多啤梨添!
(不過次次ANSON唔係剪人個頂
而係想剪士多啤梨肉,次次都要提佢先記得)
我地2隻都摘左少少 (這盒是日本的,法國唔記得影添)
摘左大約30MINS (個個已經好熱,ZERO同ANSON面仔仲成個紅蘋果咁)
之後就攞D士多啤梨去磅囉!
2隻TOTAL摘左$70~
我地找左個位坐低,之後洗下D士多啤梨食!
之前見個個人去摘都話好甜好好食.
點知食落都有D酸酸地,有D失望添...
不過ANSON都食得好ENJOIN


text:
今日係平安晚, 希望大家都有個快樂既聖誕節, 希望大家都珍惜自己擁有既快樂~~~
繼續昨天既多野做, 但好多野都有出人意表既發展...係多得 Evan 既幫助下, 發現左 Host Comm 既 Numeric Format Handller 係要 define align 呢個 attribute, 咁就可以成功將個 field 變做 Integer, 但真係可惜, 因為係呢度我地要將個 field 放入 ciss, 而 ciss 係公家野, 唔可以改咁多, 而家只可以放 string or date 入去...所以到最後, 都係用唔著呢個 handler...
而昨日亦浪費左一段時間去試 UI Tag 既 Pattern, 都係唔用住...最搞笑既就係 CRMS 既 production problem, 就真係只有係 production 試到, 就 UAT 同 DEV 都試唔番, 全世界都試唔到, 點 fix...所以又係可以唔埋住
新 UI Tag 有個新功能, 就係會自動將 d special char 好似 > 呢 d convert, 令到佢地可以正常咁顯示, 但係咁就大濟, 因為我地放左唔少 html tag 係 d tag 度做 d 特別效果, 經過佢地既 convert, 我地 d tag 變哂正常 html 咁出, 係煩緊點樣 solve 既時侯, Evan 應我地要求話將會提供一個 option 俾我地可以 off 左佢地個 convert....所以我又要等...又係做唔到野...不過 ui tag 今次 upgrade 真係煩, 完全無好野, 反而要我地改好多原有既野...
個幾星期前有個 user 話我地 retention 係 actlog log 唔到, 佢地而家 check 番 host 話當時真係有做過 transaction, 但係 actlog 個 database 又真係無, 我同阿南都試過, 不過試唔出個問題, 而家連個 user 都試唔番...所以...又係無野可以做到...
放工後同 gelgel 去左睇北極快車, 都幾開心, d 人樣似乎係想做到好真, 不過反而有 d 恐怖. 之後返上 hsbc 行左轉, 原來 10/f 都重係好多人...不過, 原來連 mcc 都係 8 點幾先放工...真係時勢逼人...之後係奧海城食 d 好肥好飽既野...跟住返荃灣飲野, 飲左一大杯藥水, 我諗我都係唔好飲咁多台式飲品比較好...
Music
- Nirvana - Unplugged in New York


text:
图文:0
9十大劲歌金曲颁奖礼-容祖儿和陈伟霆图文:09十大劲歌金曲颁奖礼-王菀之与侧田图文:09十大金曲颁奖礼-陈伟霆发表得奖感言图文:09十大劲歌金曲颁奖礼-蔡卓妍略显爱人高清完整版成熟凯奇财务危机不断 又收一张670万美金账单视频:为人父母 陆毅鲍蕾片场替别人哄孩子图文:09十大劲歌金曲颁奖礼-吴雨霏透视装上阵图文:09十大金曲颁奖礼-吴雨霏发表得奖感言图文:09十大金曲颁奖礼-蔡卓妍首次入围个人奖视频:冯巩姜昆作品确定将亮相图文:09十大劲歌金曲颁奖礼-蔡卓妍手持奖杯图文:09十大劲歌金曲颁奖礼-蔡卓妍深情献唱图文:09十大劲歌金曲颁奖礼-蔡卓妍轻扫娥眉图文:09十大劲歌金曲颁奖礼-蔡卓妍挥舞奖杯视频:是聚是散 曾轶可高晓松关系猜不透图文:09十大劲歌金曲颁奖礼-怯牿问鼎金曲图文:09十大劲歌金曲颁奖礼-吴雨霏透视装花絮:容祖儿成颁奖礼最大赢家图文:09十大劲歌金曲颁奖礼-吴雨霏造型前卫花絮:古巨基夺最受欢迎男歌手 感谢自己公司花絮:杨千枚帷白钍芑队女歌手”花絮:林峰爆冷夺亚太区回家的诱惑一共有几集最受欢迎香港男歌手奖图文:09十大劲歌金曲颁奖礼-吴雨霏背部风光图文:09十大劲歌金曲颁奖礼-徐子珊台风一流图文:09十大劲歌金曲颁奖礼-玉木宏微笑图文:09十大劲歌金曲颁奖礼-玉木宏颁奖图文:09十大劲歌金曲颁奖礼-徐子珊魅惑眼神图文:09十大劲歌金曲颁奖礼-徐子珊拥
抱曾志伟图文:09十大劲歌金曲颁奖礼-徐子珊眼神犀利图文:09十大劲歌金曲颁奖礼-徐子珊劲歌热舞图文:09十大劲歌金曲颁奖礼-徐子珊喜极而泣图文:09十大劲歌金曲颁奖礼-徐子珊网袜登场视频:赵本山春晚《就差钱》之外还有“备胎”图文:09十大劲歌金曲颁奖礼-徐子珊身段妖娆图文:09十大劲歌金曲颁奖礼-徐子珊举手投足图文:09十大劲歌金曲颁奖礼-徐子珊劲歌热舞图文:09十大劲歌金曲颁奖礼-徐子珊接受颁奖视频:40岁陶幢弧氨苹椤弊偶毖罢姘图文:09十大劲歌金曲颁奖礼-徐子珊获新人金奖图文:09十大金曲颁奖礼-徐子珊动作张力十足黑美人石川图文:09十大劲歌金曲颁奖礼-徐子珊大跳热舞图文:09十大劲歌金曲颁奖礼-徐子珊摆手视频:雅俗共赏 冯巩徒弟郭德纲老地盘上开剧场图文:09十大劲歌金曲颁奖礼-王梓轩接受奖杯图文:09十大劲歌金曲颁奖礼-王梓轩获新人银奖图文:09十大劲歌金曲颁奖礼-乐瞳接受颁奖图文:09十大劲歌金曲颁奖礼-乐瞳获新人铜奖视频:10年1月16日《娱乐现场》全程回顾图文:十大劲歌金曲颁奖-玉木宏引全场Fans尖叫图文:09十大劲歌金曲颁奖礼-玉木宏自弹自唱视频:明星爱“忽悠” 姜文小花招玩转两大巨星图文:09十大劲歌金曲颁奖礼-日本歌手玉木宏视频:刘德华属自动退超好用布局第六季05中国流之暗藏玄机出香港演艺人协会视频:张柏芝派工人送儿上学 Lucas转变苦瓜脸视频:李香琴晕倒摔伤欲收山 坦言无线照顾周到花絮:“女子大胆露私处人体艺术写真国宝级歌手”孙楠登场花絮:容祖儿凭《可歌可泣》夺得第二首金曲花絮:杨千萌胛敖鹎奖”再被取笑“丁太”图文:十大劲歌金曲颁奖礼-古巨基演绎获奖歌曲图文:09十大劲歌金曲颁奖礼-古巨基深受欢迎花絮:侧田为曹格颁奖图文:十大劲歌金曲颁奖礼-古巨基颇有王者风范视频:郭可盈诞下女婴 林文龙父女照片曝光图文:09十大劲歌金曲颁奖礼-古巨基与主持人图文:09十大劲歌金曲颁奖礼-古巨基喜笑颜开图文:09十大劲歌金曲颁奖礼-古巨基帅气登场视频:纵贯线上海开唱 从终点再“出发”图文:09十大劲歌金曲颁奖礼-古巨基接受奖杯图文:09十大劲歌金曲颁奖礼-古巨基发表感言图文:09十大劲歌金曲颁奖礼-古巨基成绩获肯定图文:09十大劲歌金曲颁奖礼-古巨基表情很萌图文:09十大金曲颁奖礼-容祖儿自由女神裙装图文:09十大劲歌金曲颁奖礼-容祖儿展示奖杯图文:09十大劲歌金曲颁奖礼-容祖儿演唱投入图文:09十大劲歌金曲颁奖礼-容祖儿接受颁奖视频:10年1月16日《新娱乐在线》全程回顾视频:冯小刚录歌信心不足 韩红合唱高度评价进棚录音 冯小刚不敢抬头花絮:英皇歌手齐夺“改编歌曲奖”花絮:最受欢西西人艺视频迎唱作歌手颁发视频:周杰伦谢众“绿叶”《熊猫人》克隆经典图文:09十大劲歌金曲颁奖礼-三人叱咤乐坛图文:09十大劲歌金曲颁奖礼-何韵诗肢体有张力图文:09十大劲歌金曲颁奖礼-何韵诗拥抱曾志伟图文:09十大劲歌金曲颁奖礼-草蜢高举奖杯图文:09十大劲歌金曲颁奖礼-何韵诗小露香肩图文:09十大劲歌金曲颁奖礼-草
蜢发表获奖感言图文:09十大劲歌金曲颁奖礼-何韵诗投入演唱图文:09十大劲歌金曲颁奖礼-何韵诗难得女人味图文:09十大劲歌金曲颁奖礼-草蜢风采依旧图文:09十大劲歌金曲颁奖礼-何韵诗裤装造型图文:09十大劲歌金曲颁奖礼-何韵诗表情酷爆图文:09十大劲歌金曲颁奖礼-草蜢接过奖杯图文:09十大劲歌金曲颁奖礼-亲切握手图文:09十大劲歌金曲颁奖礼-草蜢上台表演花絮:蔡卓妍首次入围“金曲奖”花絮:莫华伦用歌声颁奖 吴雨霏得奖图文:09十大金曲颁奖礼-苏志威相对造型正常图文:09十大劲伤口愈合中歌金曲颁奖礼-苏志威投入演唱图文:09十大劲歌金曲颁奖礼-G.E.M一身黑衣


text:
終於左今日啦 陀住小b都有十個月 今日係時候黎個解決啦喂!
八月三十日早上九點
bb ,今日爸爸同mami一早就到左瑪麗報到啦 老實講丫 mami有d擔心啊 話晒人人都話生仔好痛
同埋唔知我最後係順產定係開刀嘛 仲有唔知洗唔洗催生呢 好多未知既野
整好入院手續啦 mami換上粉虹色既戰袍 安心待產
mami房既靚靚海景
yeah 就黎見小ti (仲未識死既mami
)
好快就有医生黎同我講我既情況最好都係要催生 (話晒我陀左41weeks) 我都好贊同
於是佢地第一件事同我塞藥 (其實都幾痛 因為係用人手塞) 塞完藥好快就黎料lu
開始有陣痛 医生話如果今日可以痛到入產房就可以唔洗催生 但呢d野唔到我話事嘛 阿b唔出黎我都無計
到左夜晚陣痛都依然冇加多 即係話聽日我會準傋入產房催生......
八月三十一日
8:00am
唔知點解我有預感小b會同我同一日生日 但係如果真既話 咁我就會痛十六個鐘?
好緊張 入產房之前先捱一粒所謂既"豆" 都ok痛架 粒"豆"會用黎吊三包抗生素 鹽水 催生藥
就係呢粒”豆”啦 枝針好長架!
仲好精神既我!( 未識死!)
綠袍ti爸係今次mami既戰友
換好紫色戰袍就入產房啦 入去冇幾耐就有兩個助產士入黎整左一輪流 就見到爸爸著住綠色既戰袍入黎
10:00am
催生藥落左 亦都開始生效 陣痛強左好多 但都仲可以忍受 好似平日m黎既感覺 拿住拿住
12:00pm
好痛呀 開始要用"笑氣"頂住 身邊既爸爸開始緊張起黎 (可能開始見到我個慘樣卦)
16:00pm
哈哈 好似咁快就四個鐘 你就想啦 呢四個鐘過得好辛苦 好辛苦 到左四點我已經冇力
仲安慰自己 好快痛完 原來唔係 依家四點開始先係我生產過程既高潮 (嗰陣以為係 白痴)
生過既人都知 生bb如果bb喺一個好位 頭喺底 腳喺上面 仲要臉仔向背隻喎 bb喺好位 媽媽好好生
可惜阿b爭少少 佢個美人肩靠右左少少 (唔知大家記唔記得我話過阿b唔鐘意我訓右邊呢)
咁就大件事啦 我既子宮頸位開得好慢 六個鐘先得個四度 痛得咁辛苦先得四度? 知道之後我想發癲
咁幾時先開到十度呀.....
18:00pm
爸爸由早餐到依家都未食過野呀 但佢先mami咁辛苦 都冇諗過走開 全程比個"笑氣" 我頂住
但我開始唔用"笑氣" 我覺得一d用都冇 但唔知點解d媽媽話好好用
依家既我開始痛到癲癲地 陣痛開始密到我透唔到氣去迎接 我知Ti爸應該比我嚇呆左
但我已經理唔到佢 合埋眼去對付一個接一個既陣痛
20.00pm
我已絕望了 我既子宮頸仲未開到八度 但第二產程已經開始 之前人地講咩第二產程好痛
點樣點樣 我嗰陣心諗 邊分到丫 原來係分到 因為真係十級痛
突然之間 我同ti爸講左一句好真心既說話: 你殺死我啦! 我唔想再痛
其實我都好忍到痛既人黎 但真係頂唔順嗰種急便便 急到十級痛既感覺
沮喪既我突然聽到更驚嚇既消息 医生話催生唔可以過十一點 如果十一點仲開唔到十度就唔比我自己生
下? 玩咩 痛十幾粒鐘仲開刀咁傷 我唔要開刀呀! 小ti幫下mami ......
22:30pm
喺度我要多謝瑪麗既石医生同埋黎助產士 我既情況嗰日算emergency case 所以有医生最後同我生
十點半石医生入黎 幫我人手整大個子宮頸位 勁痛 但佢係咁唔好意思 同埋話係幫我 我無力應
左一句 "唔緊要 唔該晒" 忙左一排 大約十一點半 終於有九度啦 佢地唔再等十度 同我試下生
我望一望個鐘 衰b丫 唔通真係想同我同一日生日?
23:45pm
肯定小ti同我同一日生日 十一點幾 医生終於拉底盞燈 準備同我接生啦
反而依家唔痛啦 可能都開到十度咯 医生同助產士好努力教我push 其實我都有上過產前運動
知點樣push既 集合各人功力 我成功"咇"左小ti既頭髮比佢地睇 之後石医生即刻建議用吸盤吸小ti
我成頭汗咁點頭 石医生手起刀落一隻手塞個吸盤入黎 oh 原來放吸盤都幾痛
放完之後我更有力量 (加上佢地嚇我再唔生出黎小ti會冇氣)
push左一下 佢地吸到頭仔 之後變聲慘叫 (唔痛 但好自然變聲 都幾恐佈) push 埋小ti既膊頭
00: (TIBA生日嘅數字九月xx日)am
個肚突然一輕 哈哈 小ti隻腳仔都出埋黎啦 佢地即刻擺血淋淋小ti上黎
助產士抱開佢遠d 但佢已經眼仔碌碌望住我 之後全產房既啦啦隊員都話佢同我好似樣呀!
我無力講左一句 : happy birthday! I love you
生完之後仲有甜品 就係縫針 哇 原來人地都冇講大話 都好甘架 好彩石医生好人同我打左枝止痛
同埋佢手勢好好
整好晒d野之後 我就終於過床 休息lu......


text:
阿佘嚟緊忙為電影《衝上雲霄》宣傳,戲分唔少得過 Sammi,又拍住古仔,仲恨做視后咩?做影后好過
真面目
好大牌 起大台飛腳 楊怡執三攤 佘詩曼嫌黃浩然未夠班
之前就話一台獨大,不過小生花旦而家可以北上揾食,講價籌碼大咗,唔一定聽大台話喇.
好似視后佘詩曼上年簽返大台,但講到明一年一劇嘅佢,大台諗住揾佢拍《呂后傳奇》,諗住阿佘一個夠照,所以去年節目巡禮是但搵咗黃浩然,張致恆拍佢,但進軍大銀幕嘅阿佘又點會肯屈就,仲要話推就推唔使講理由,而呂后一角已暫定由楊怡接手.
39歲佘詩曼上年重簽大台,不過曾北上拍劇,賺過 40萬一集的她,仲邊甘願只做大台視后,所以講到明一年一部,重要自己話 ok先拍,上年套《使徒行者》就係最好例子,唔係阿佘 like個劇本,得鬼閒睬你.
《呂后》 3月開拍
不過大台霸道慣,上年節目巡禮揾阿佘拍住黃浩然,張致恆為《呂后傳奇》宣傳,諗縮數揾阿佘一個夠照,一心諗住其他主角平得就盡平,據知當時阿佘已對呢個卡士陣容不滿,不過覺得係節目巡禮卡士未落實,所以當時冇出聲.
進軍緊電影圈嘅阿佘,喺《衝上雲霄》電影版拍住古仔同 Sammi升晒呢.至上月阿佘收到公司通知,希望佢 3月埋位拍《呂后傳奇》,但最慘係卡士冇變,雖然黃浩然呢幾年當旺,不過佢視帝都冇攞過邊夠班呀?大台聞到𤓓味已即刻將陣容升呢,由張致恆改為吳卓羲頂上,但阿佘實行睬你都傻,而《呂》劇監製李添勝本想用胡杏兒頂上,但胡杏兒約滿在即,結果由楊怡執三灘谷住拍,楊怡想有得揀?走咗先
添哥製作唔多掂
阿佘除咗因為卡士唔夠勁之外,據知又擔心監製李添勝作品唔多受歡迎,因為添哥近年多套作品好運滯,除咗《神探哥倫布》仆直,有祥仔,胡杏兒孭飛嘅《巾幗梟雄之諜血長天》又推出冇期.加埋最近套《宦海奇官》收視一般,阿佘擔心好正常.
大台急換血
大台花旦小生叫走,尤其孭得飛嗰堆走得最多,阿佘叫唔郁,杏兒離隊,得番楊怡鍾嘉欣拍唔到幾多套,除咗最近揾嚟謝安琪拍《殭》外,大台近年力谷陳凱琳,蔡思貝上位,希望遠水救到近火啦.


text:
來自丹麥嘅LEGO已經有85年歴史,一直以嚟都係針對小朋友嘅玩具市場,但近年越出越多一啲複雜嘅款色例如各地名勝,Star Wars系列等等…所以就成就咗一股大男人都會玩LEGO嘅熱潮.
今個月新推出嘅就有Nasa Apollo Saturn V ,其實過往 LEGO 曾經都推出過唔少以太空作為主題嘅模型㗎喇,喺1978 年就推出咗首個 Space 系列.
今次嘅主角阿波羅農神 5 號運載火箭,佢係美國太空總署NASA喺阿波羅計劃同天空實驗室入面所用到嘅多級可拋式 液態燃料火箭.
美國喺1967至1973年之間曾經發射過13枝Apollo Saturn V 火箭上太空,分別命名為Apollo 4-17號同Skylab 1.而美國太空人第一次成功登陸月球嗰句名言: 「這是我個人的一小步,卻是全人類的一大步」,就係坐住佢(Apollo 11號)飛上去講㗎喇.
今年係Apollo Saturn V 火箭發射50周年,由LEGO ideas票選出嚟推出依個有史以來最高嘅LEGO,足足有成1 米高,特別設計以1,969塊Lego嘅組件,更加係為咗紀念1969年人類成功登月嘅歴史性時刻.
砌好之後模型同現實一樣可拆分為S-IC,S-II 及 S-IVB 三個階段,仲設有三個支架可以將火箭三部份水平擺放.
除咗火箭本體之外,值得留意嘅係火箭最頂部內藏咗一部 Lunar Lander,一個送太空人翻地球嘅返回艙,同埋三個太空人Microfigures.玩到咁Details,依一千蚊扺比啦.
(764)


text:
夫人你好:
小妹今年廿三歲,有個由小學就識落既姊妹叫清汶.咁我就同男朋友同居既,有日返到去,發現清汶同我男朋友兩條肉咁係張床道,我即刻爆喊,奪門而出啦.
之後我男朋友話,佢唔想同我分手但我接受唔到!最傷心既就係最好朋友既姊妹搶我男朋友!都唔知佢地暗裡開始左幾耐!但我又諗,如果我真係同佢分手,清汶咪最開心?佢地咪名正言順風流快活?夫人我應該點做?
灰機妹上
******
灰機妹:
點解你會咁戇鳩,先去考慮情敵開唔開心先架?情敵開唔開心,你理撚得佢咩.個男人爛到入心,你都唔會想繼續一齊架啦,但你竟然因為唔想清汶咁開心,而令自己唔開心,勉強自己去同個仆街男人一齊?會唔會有啲本末倒置呢?
做人梗係關心自己開唔開心先架啦.個仆街男人依家就想食兩家茶禮,你又想食,清汶又想食,最好你地領惦數,起雙飛,3P佢就最高興呀,但你自己點諗先?你想走,就走架啦,清汶高唔高興,你理L得佢咩?
就好似班大學生話唔要再係學聯裡面喇,要分手喇,成班學聯新舊老鬼出黎話,喂你地同學聯分手,中共最高興呀.屌咩,學聯係宇宙無敵唯一反共機構?八大學生會又唔係老奉同你一齊既,走唔走考慮既就係自己開唔開心,中共係咪最開心,理L得佢咩?中共係咪食左興奮劑,所以佢日日都咁高興?幾百年前天主教啲神父走去搞啲細路仔(當然依家都係繼續搞緊),燒死啲女人話佢地係巫婆,你話佢唔岩,佢都一樣會話,你咁批評我,撒旦最高興﹗屌咩,你班變態佬係上帝唯一代言人?你學聯就代表反共架喇?
如果你唔想清汶高興,就繼續同你條仆街男朋友一齊,你自己唔會高興,但條仆街佬就會好高興呀.你咁都接受到,不如你地兩女共侍一夫啦.成日諗人地高唔高興,你咪無左自己囉.你想做自己,定係共產黨,清汶肚裡面一條蟲先?
即刻飛左條仆街,中出都唔使,輕省乾淨呀.
祝退戀之後日日好似共產黨咁開心
代糖夫人上
原文連結


text:
博出位
相當年
人愈大就愈懷念舊時,藝人明星都一樣,就好似校長譚詠麟.早幾日佢喺微博 po咗幾張舊照,除咗分享佢呢啲咁珍貴嘅風光時刻外,仲不忘騷吓佢曾經擁有嘅 fit爆身材.此外,蔡少芬,劉松仁,盧凱彤,鍾舒漫亦開心「些牙」舊相齊齊想當年.
譚詠麟 chok住露點
嘩!乜廿幾年前嘅阿倫已經識得 chok住影相,雖然舉啞鈴個樣好似好勁,不過手臂嘅線條唔係咁出囉!好彩仲有激罕嘅露點相補番數啫!校長仲話自己:「入水能游,出水能跳,站着能舉.」
鍾舒漫鋼琴少女
呢個彈緊鋼琴嘅少女係鍾舒漫,當時只有 11歲嘅 Sherman戴住副老土眼鏡,認唔出真係唔奇.女大十八變,依家靚晒咪得囉!
蔡少芬索爆 17歲
17歲卜卜脆,講緊嘅係蔡少芬,佢當年 17歲就參選港姐,不過輸咗俾郭藹明同周嘉玲,只係得個季軍.依家睇番 24年前嘅蔡少芬,其實同今日都分別不大.
劉松仁官仔骨骨
從影超過 40年嘅松哥劉松仁,到今日拍劇都依然做男主角,除咗佢寶刀未老好戲之外,當然係佢嘅俊朗外表夠煞食,咁官仔骨骨嘅小生家陣真係好難搵.
盧凱彤 baby fat
14歲就組成「 at17」入行嘅盧凱彤,雖然傳過佢同性戀,近年亦不幸患上抑鬱症而消失喺樂壇,但睇番當年初入行嘅佢都幾清新同開朗吖!


text:
九龍灣MegaBox除咗多店舖售賣小朋友嘅嘢之外,仲有地方畀小朋友放電,所以一向都大受家庭歡迎.咁啱同班媽媽去開九龍灣玩,好自然就想去MegaBox開餐啦!我哋去咗一間有得食,有得玩又有得買嘢嘅餐廳,玩得好開心呀!
去到門口已經見到人頭湧湧,好熱鬧!餐廳都幾多捧場客喎!
晴晴仲記得細細個騎過Rody,不過呢隻大好多呀!
話明係動漫餐廳,想像中應該會有好多唔同嘅動漫元素.餐廳牆上可見鐵甲萬能俠,Rody,咸旦超人....
仲有可愛嘅柴犬添!色彩繽紛!就好似置身響動漫世界之中咁呀!
餐廳有圓枱,方枱,亦有梳化位,環境寬敞舒適~
睇完戲嚟tea一tea,心情特別hea.有咩嘢好食呀?
聽講呢度最出名嘅係pizza,一於叫下午茶B,C餐啦!(可按圖放大)
先嚟嘅係飲品,大家似乎都好愛熱檸水喎!~
我哋就鍾意凍飲,解下渴先啦!
就連飲品支攪攪棒都係咸蛋超人,好特別!飲都飲得開心啲呀!
夏威夷pizza - 新鮮出爐熱辣辣,唔只芝味濃郁,pizza底亦好香脆,果然名不虛傳喎!
炸雞髀配什果薯仔沙律 - 平時真係好少食呢啲高卡路里食物,但難得出嚟玩就放縱下啦!XD 新鮮炸起外脆內軟,晴朗食到lam lam脷呀!切晒啲肉畀佢哋,剩番啲頭頭尾尾畀我食,真係有衝動想叫多碟~^^'''
兩款食物都整得唔錯!睇埋朋友叫果啲先~
焗法蘭克福腸肉醬意粉
鮮果朱古力雪糕配梳乎厘
睇個樣都已經好吸引啦!要進行偷食行動先得!XD
嚟嚟嚟!我哋唔客氣喇!
晴朗知道食完就有得玩,不停大啖大啖咁食,仲互相幫助添!玩對於小朋友嚟講真係好重要呀!
食飽之後,梗係9秒9衝過去遊戲區玩啦!
嘩!咁多部遊戲機,玩邊部先好?
不如玩我哋最熟悉嘅推寶石機先啦!推咗好多出嚟!但其實屋企已經有好多喇!^^'''
你拋我又拋,考下邊個眼界準啲先~
青娃個口「mark」到咁大肯定好肚餓啦!XD
射水槍,睇下邊個射得高分先~
呠呠~~ 讓開讓開!我哋趕住去救火呀!
呢部射球機好難玩,就係咁先有挑戰性丫嘛!(但係啲代幣都去得快啲)
做下運動啦!未夠高玩真正嘅籃球,玩下呢啲都幾好喎!
碰碰運氣掉下彩虹先~
呢度啲獎品都唔嘢少㗎!款款都係有質素嘅動漫禮品.不過可惜我哋運氣唔多夠,掉晒啲代幣都要停喇!
玩晒代幣唔等於冇嘢玩嘅!齊齊玩番轉rody囉!個個都彈彈下,好搞笑呀!
玩完一大輪,臨走不忘行下精品店~
店內有各種各樣動漫卡通人物嘅文具,公仔同精品~
有梳乎蛋,Rody,超人,迪士尼系列等等,有啲仲要係期間限定,真係手快有手慢就冇喇!
晴晴決定帶rody番屋企,朗朗就似乎仲未揀定喎!選擇困難症又發作,冇計,似媽媽嘛!XD
嚟到MegaBox最初只係想搵間餐廳可以畀我哋坐低食下嘢,吹下水.有媽媽提議去Comic Cafe,果然冇介紹錯喎!食物好味之餘,價錢亦相對其他卡通主題餐廳抵食.而且仲有咁多嘢玩,大人同小朋友都樂在其中,好有驚喜!呢度除咗係小朋友嘅天地,大人亦都搵番唔少童年回憶.食玩買集於一身,我哋玩到好晏都唔捨得走,真係一個親子消閒嘅好地方呀!
Comic Park & Cafe 動漫樂園及主題餐廳
地址:九龍灣宏照道38號MegaBox 9樓23號舖
電話:2458 6032
facebook: https://www.facebook.com/comicparkcafe


text:
各位女仔小心...mk仔周圍「中出搞大人肚」哄生仔後不理!
我身邊好多朋友都中左招 比佢把口呃呃氹氹做狗公 周圍呃女扑野 中出即飛 吸毒 偷朋友兄弟電話
TszHin家人同 事主whatsapp對話
原來佢係fb都比人唱過幾次
更多:hothk.com/68064
搞大條女不負責任 走去偷食呃d女冇拍拖扮單身 成日走上大陸玩樂蒲 一個拖一個 初頭好有責任叫條女生左出黎但一直冇去負過責任 養唔起一早出聲唔好到就生既時候先話冇能為力 不負責任錢唔比唔養個小朋友要條女一個承擔曬 野就有份扑 就咩責任都卸晒落條女度 個肚淨係你條女單性繁殖搞大嫁?
628641417330034
有份Hi就唔該盡力達成共識啦 原定已經講好每個月有膳養費 一路走數 話有比錢親戚轉交我朋友 遲遲冇收過 冇反工就扮反工 呃老豆老母錢 一個推一個 就一定要個小朋友跟佢姓 錢就唔比 大家都知道養個小朋友乜都係講錢 奶粉尿片病睇醫生都係錢 你唔養唔緊要 要求改姓就死都唔肯 錢就唔比姓就一定跟你識玩 嘩 你真係想仔大女大既時條養反你呢個垃圾無錢無能力就唔好搞咁多野啦 乜事拎老豆老母含家出黎圍杯個女方
點講都唔通 棄子仲大大聲將d野本末倒置 雙方都有責任 但林子軒作為父親冇付過一點責任 只係失蹤當咩事都冇發生過 唔想別人得到幸福都唔使咁自私
更多:hothk.com/68064
責任個媽媽一直付緊 父親出世紙有名既 但就一路冇見過個小朋友 個小朋友一歲啦 一路都冇見過爸爸 唔需要講多 錢就冇收過你 而且女方懷孕時男方一直冇反過工 圖文並茂 你屋企人都講到明 你都仲可以抵賴 明眼者自己識分 小朋友就係因為林子軒變成單親家庭成長 單親路不易行 冇工作能力同時要照顧小朋友
大家分析一下 一歲大既小朋友仲係好細個 就係因為比你呢d未玩夠 唔想負責既人害
大哥你搞大人地一個女人仔 條路好難行 本身有個美好家庭 你害死一個無辜既小朋友 就係因為你呢個仆街一手造成 你唔想他人有幸福你風流快活呀你自撚私 出世紙又唔肯俾錢整 自己一蚊都唔肯拎出黎 仔女唔認唔緊要 失左蹤當咩事都冇發生過
做男人唔好將啲錯嘅嘢 講到岩 叫d朋友付和你 朋友們唔該了解分析事件先 棄子既你唔該唔好攞出黎柒 你的確係一個仆街渣男狗公不負責任嘅父親
法庭再見.更多:3ind.com/ZQTqx
做人老實d開PO唔好鎖留言del留言光明正大啦.
做男人唔好蝦個女人啦仲要聲大大 面對下啦出下聲
呢d人等天收
Fb叫Tsz Hin
http://www.facebook.com/tszhin.lam.332
全名林X軒
居住係青衣長宏邨宏毅樓
請分享 提醒各位識佢既朋友小心d 由其女性 以免再有受害者.
頁: [1]


text:
維基百科
維基百科,「自由」嘅百科全書,係一個戲仿偽基百科嘅網站.佢喺2001年開始佢嘅「崇高」目標---以最冇可能發現嘅方法嚟傳播錯誤嘅知識.因為噉,一啲學者強烈建議學生唔好引用維基百科嘅任何資料.一開始,維基百科淨係得一個用Klingon寫嘅版本,不過一分鐘前先至有齊晒歷史上所有話嘅版本.英文版有大約1200萬版,大部分都係冇用嘅重定向,吹水,傾偈等. 只有一樣嘢係喺維基百科有用---正確嘅資訊.不過,維基百科同時戲仿埋偽基百科背後嘅嘢,好似範本嘅維護,評價文章嘅系統… 好似偽基百科,維基百科有一啲用嚟介定邊啲文章係可以收喺入面嘅準則,,而呢啲準則相對佢戲仿緊偽基百科嘅比較簡單嘅版本係冇必要水蛇春咁長.由於佢有少量有關於地方,人等嘅文章,維基百科受到傳媒嘅關注. 維基百科嘅名係由兩個字組成---"wiki"(一個嚟至夏威夷嘅字,意思係賊仔,俾人引伸意思做一種由Jimmy Wales發明,由其他網站偷嘢嘅科技)同 "pedia"(一個Klingon嘅字,指一班小學雞),大慨意思係由一班小學雞喺其他網站偷嘢返嚟再求其砌做一本百科全書.佢嘅logo係一個用拼圖整嘅圓球體.
歷史[編輯]
喺2001年,有兩個就嚟悶死嘅柒頭,Jimmy Wales 同 Larry Sanger,覺得佢哋平日喺公廁塗鴉嘅做法可以喺網上嘅百科全書入面
回收重用.因為噉樣,呢兩個柒頭就建立咗佢哋第一個網站---nupedia.com.當然,呢個計劃係失敗到冇可能做到.喺經歷咗呢次失敗之後,呢兩個柒頭冇喺錯誤入面學習,反而去將佢哋失敗嘅計劃改咗名做 Wikipedia .
所以,佢哋放棄咗nupedia而轉咗去做比nupedia多兩個字嘅wikipedia,亦都因為噉,呢個計劃係比原來嘅好兩倍.最後,全世界都喺到講緊wikipedia.
內容[編輯]
係(口架),wikipedia係有好多有關自己嘅內容,真係好多謝您嘅問題!
文[編輯]
管理員有咩特別[編輯]
如果想喺維基百科做管理員,佢哋唔使係喺某方面嘅專家或者學者,但係佢哋一定要有下面嘅特徵:


text:
[神州股票資訊]壅川2015-12-20 22:31:15 Blog 百萬倉
月結前挾淡, 但建材同金融都係要藥煲. 睇落好似好强, 但一月效應咁跌法, 真係心有余悸, 重貨都係無乜好做, 都係要睇天. 但無貨咁既估值下, 點都值博過歐美, 雖則睇圖真係幾肉酸, 咁又要落番到底係用估值, 定係睇時機嚟個恆久既決定嘞. 2722 大部份人話要沽, 但沽極都係度磨, 咁反而愈嚟愈值博, 阿通信猛畀澳銀咁沽, 但諗落真係無乜壞消息, 3.5 樓下中長線真係入得過.
今個月尐新股唔係派都成手大蝕, 就係派得雞春咁少賺得仲微, 真係連時間哂埋都唔值. 孖到去 b, 當你有賺, 計落風險真係唔值, touch wood 係截哂飛時海潚撲過嚟, 咁你尐過百萬按金真係咁先, 仲未計輸突, 咁就算連贏十年都清哂嘞. 而家 a 頭無哂癮, 咁即係 a 頭派得好番尐, 咁不如分飛陰尐陰尐啄好過咯.
咁多年斬人事件邊件破得到, 咁即係第四權任人强姦, 要個個做寒蟬. 練工夫都要十年八載, 帶埋刀番工同行古惑有乜分別, 咁記者唯有個個用哂筆名, 好似民國記者咁, 但都係要比特務咁去狙擊, 怕且都係得啖笑, 怕且新聞要小說化或寫番幾齣雍正, 風花雪月囉, 正所謂:
早春杜鵑白日寒
班竹碧血見路旁
抽水嗟嘆聲聲急
呵呢吉帝過多場


text:
我玩HP個陣可以最高可以殺到二十幾個,但係一開始玩CS,唔知係咪我廢定係唔識認,我先殺到一個!!= =:em-a-17: :em-a-17: [/quote]
打團戰會比人sm...
回復 #1 我是小豬豬 的帖子CS難打d :em-a-11: [quote]原帖由 [i]fat118550[/i] 於 2007-7-8 23:23 發表
CS難打d :em-a-11: [/quote]
WHY????????? 我覺hp難玩,因為cs我爆頭比hs多,hp難玩原因係指標唔定,而cs比hp指標定,當玩cs的人玩hp,會好難中人頭,熟了hp後,再玩cs點解打不中,原因你熟了hp的射擊,cs是很穩定的,hp指標因經常移動關係,令到識hp變了不慬cs hp都唔知叫易玩定難玩我係紅條190血人地步槍(gash)兩下ko左我.....難玩易玩見人見智啦 v v 狙擊槍都唔準既 邊有狙擊手用狙會手郁郁下嫁你話係咪先?打成日字果d人都會好小打錯字啦
cs 果d狙真係可以用個準字囉(咩槍都係啦) 兩個都好用心~
每人加兩分 我一開始係玩cs先 用浩方 同香港人玩 覺得超易 但玩hp=.= 覺得自己好鬼廢 因為 佢地限lv買槍的 扣既血 都唔同 而cs應該係唔同的 無記錯 仲有cs可以場場換槍 同買槍 hp就要升到個個LV先可以換下槍咁樣 我覺CS易過HP好多 HP難打好多
回復 #28 bevi1994 的帖子我唔覺...xd cs易玩得多....
d槍準過hp好多
hs一下死
中狙一下死(大狙)
玩得快好多
hp就唔夠cs公平
cs多玩技術 hp多玩屈機 我覺得CS同HP差唔多 我cs同hp都有玩
cs係冇得+血又5同hp咁可以up官階
所以如果長玩hp ge話玩番cs你會覺得難反好多 [size=12px]無人夠我勁><
我又玩HP又玩GUNZ又玩CS又玩戰地風雲又有生化危機,特種步隊.....
幾乎所有同槍有關既GAME我都玩過(包括線上遊戲)
CS簡直輕而易舉,而且cs幾乎無BUG易玩好多
又無等級分,唔會出見勁蝦廢既情況,一定要技術或者運氣又稱負碌
而且又可以噴野引人望之後殺左佢(成功率低於5%)
而且HP成個GAME都整得唔好,唔可以在欄杆D隆隆射出去,
CS就可以可以咁樣射去偷襲,而且CS有保護或拯救人質,大大增加遊戲性
所以依家仲有咁多人玩,而HP,外掛BUG無常,令人無心情玩,其實我都好耐無玩,
D人話少左好多外掛BUG先玩番,
以我個人觀念,你習慣左唔穩定的喵,用穩定的喵應該會更穩定.
而且CS版圖大,除左一起行動,如果唔係好少會出現SM等可怕情況(係HP比6-7個人圍都試過)
而且HP更無理由,一把黃狙得八十幾攻但係210有成210攻
大部份槍除左喵準,彈匣,穩定性等性能差別根本唔會有咩明顯分別(唔好同我講外型有分別)
而且威力都只會因槍的性能和彈頭而有威力上的差別
但係最離譜就係左輪,左輪根本上可以話係最舊式同威力最差既槍
但係因為左輪子彈少,所以官方將左輪變左好高級既槍
如果要違背現實又何必整左輪呢~~~
CS D槍只係會係性能同實制功用上有分別而威力上不會太明顯
都係講o個句,唔會勁蝦廢.
所以如果玩開CS大概會對HP有少少唔習慣
但係玩開HP就一定唔識玩CS
仲有!玩CS千祈唔好同電腦玩,特別係高級,初級唔好理(個個com都kai 你1個人打幾百個都得,打比喻)
佢地知你係邊一開始就黎殺你,而且佢地
唔似一般玩家,因為佢地知你位置,一行埋呢就狂射,唔會思考.
所以玩CS個人就難HP好多,但係連線就同CS一樣
簡單D呢講只係有系統上既分別,遊戲形式一樣
只係在於你習慣邊一個GAME既系統,就會覺射邊個易玩D
PS:我都覺得我自己好長氣[/size]
回復 #33 常山趙屎蟲 的帖子岩牙~
不過都係果句......你長玩果樣都會覺得果樣比其他ge game易玩
同埋你講得幾岩...黃狙得果88攻但係你只要升到中校有得用扣人210血ge210
的確有一d勁蝦廢
cs果d com簡直就係搞笑....見過如果恐怖份子羅左盾ge話d差佬5會射佢勁搞笑
不過如果講遊戲平衡邊個好我覺得cs好d cs好易死
hp吾係咁易死所以細cs@@
頁: 1 [2]


text:
珠光寶氣
扯到去九里遠,返番入正題先.自懂事新年時妹豬伯娘送咗set珠寶玩具過佢哋之後,自此就勾起佢哋嘅公主心,兩個成鬼日攞嘅首飾出嚟戴,貴婦上身咁,唔知重以為自己去咗珠寶展.
身為阿媽嘅我雖然十萬個不情願見到佢哋有變公主之心,但愛女情切,亦唯有無耐接受,見佢哋玩嚟玩去都係嗰套,重買多咗套比佢哋替換,不過我買得嘅,當然無咁"隆重" ,以免佢哋嘅"高貴"造型嚇親街坊.
過咗一排,妹豬唔知响邊度學番嚟,成日話要裝扮化妝,嗰期慈母上身嘅我,二話不說即刻走去買比佢,結果屋企由珠寶展變咗做化妝教室,見佢兩個拎住啲玩具搽呢搽路,真係無眼睇.經過今次之後,下次做慈母之前,認真要停一停,諗一諗,以免自己後悔.
10 則留言:
回想自己呢個年紀都係咁架,妹豬兩姊妹已經好幸福啦有慈母買精美嘅珠寶俾佢地玩,我細個會將買月餅送嘅膠豬籠上高嘅膠花拆落黎,再貼返上頂黑色嘅米奇耳仔帽上面扮格格,諗起都覺攞膽呀!^^”回覆刪除
哈哈,我兩個咪又係,有時係搞我個D玩,玩到爛哂,好彩假野黎!回覆刪除
女仔點都係貪靚,我地走吾甩架啦!
我兩個都係咁架...成日係度扮靚,又帶住晒d豬2盛周圍走 ^^回覆刪除
女仔好正常0者!回覆刪除
嘩,好正呀,好大家閨秀feel ^^回覆刪除
HAHAHAH,我果個都係咁呀...回覆刪除
我之前好唔接受架, 不過諗深一層, 貪靚係人之常情, 又唔係壞事既, 玩下無妨既, HAHA, 妹豬同妹豬妹好貴氣喎 :P
琴晚我一拎高跟鞋出來,妹妹馬上要著,絕對認同女仔貪靚係天性!回覆刪除
尤其兩個女,好難唔一齊研究扮靚呢~~~~
Btw預祝 Happy Mother's Day!
兩個都扮得好靚喎!遲啲湊埋我妹妹一齊化妝扮靚啦!佢哥哥剩係識車同車,肯定唔識同佢玩呢啲嘢!回覆刪除
女仔真係天生鍾意扮靚!回覆刪除
嘩~ 兩姊妹啲行頭好勁喎, 勁過台慶汪阿姐~ wakakaka回覆刪除


text:
Day 4
第四日係出發去九寨溝既大日子,天未光就趕去新南門車站坐大約10個鐘既車去九寨溝.去九寨溝唔坐車都可以坐飛機,飛機唔使一個鐘就飛到,而且可以居高臨下睇到下面既雪山風景,不過要成千幾蚊一張既機票對我黎講真係太貴,所以我都係慢慢搖車去慳返D盤川,如果有時間又唔怕辛苦既話坐車都係一個唔錯既選擇,係旅途上面仲可以見到一個個難忘既畫面
去到車站既時候,先同同伴去睇下可唔可以買即日到去九寨溝既車票,真係1000個好彩,買到最後既一張車票,坐8:20開出既車.先講下去九寨溝巴士情況先,新南門車站個牌雖然只係顯示8:00一班車,其實如果多人既話係唔只一班,我出發呢日(15/11/2012)總共開出左12班車,我早2日去買就買左7:45呢班,另一個朋友早1日去買就買左7:40個班,所以D車真係估佢唔到,不過都係越早買越穩陣
係出發前先簡單食個早餐,係車站出面既路邊攤檔食碗雲吞,係凍冰冰既時候可以有碗熱野食都唔可以期望咁多
碗雲吞真係好熱,為左趕時間比佢熱親個口...不過碗野話就話係雲吞,但肉都唔知有冇只係食到雲吞皮,不如就叫佢雲吞皮算啦,呢碗雲吞皮仲要係賣8蚊咁貴
極速食完雲吞皮,就要趕去上車,上車個時D車已經停晒係停車場,睇返車上面個時間牌上返自己部車
不過,我竟然係買左最後一行位,全程都係頂腳想伸直一下都唔得,要係度罰坐10個鐘…如果可以買到前面是但一個位會舒服好多,不過坐最尾都有好處既,可以坐高D睇風景易睇D,又有個窗可以打開透下氣,車尾仲有位放背囊,當係安慰一下自己啦
成都去九寨溝途經映秀,汶川,沿路會見到全個映秀鎮至汶川城呢段路都係山泥傾瀉既痕跡,舊既映秀至汶川公路好多地方已經比山泥完全埋住,如果當時有車行既話就...
一路行會見到好多地震既遺址,基本上全條路都係,但見到既都只係冰山一角,仲有無數既我地見唔到,雖然只係見到呢少少,但已經可以感受到大自然既威力有幾咁大
行大約2個鐘就有地方去廁所,呢個係第一個可以落車既地方,有得走當然即刻出去行下,坐得咁辛苦去走動下舒服好多(呢度唔關窗會好大獲,車都未停定就成支水柱射過來洗車,好彩個時冇開窗)
去到第2個落車既地方,就係午餐既餐廳,大約得半個鐘時間食飯,因為全部車都係停呢度食飯,個廁所勁多人排隊,食完野想去個廁所都要排長龍,到出來既時候好多人都上晒車幾驚部車走左去
25蚊既自助午餐,開頭諗住食蕃茄炒蛋一定冇問題啦,都好難會煮得難食,不過結果係蕃茄炒蛋竟然可以難食到完全食唔落,都唔知佢用咩蕃茄炒整出來,所以都係自己帶野食最好
坐多2個鐘又可以落車休息一下,每個地方都有廁所,全部都係收1蚊,但佢地收得人錢又唔整靚個廁所,我冇必要都唔會去,搞到全程車都唔敢飲水,係去到中後段飲左D可樂,結果都係要送左1蚊比個廁所
呢度都有D風景睇下
仲有隻牦牛比人影相,不過走去影相又唔比錢既就要小心,呢個人好x街,你唔比錢既話會叫隻牛撞你,撞中真係唔死都周身傷,好彩我好遠影過去望我唔到
又坐多2個鐘,到去最後一個廁所位,而家已經去到松藩,班車有一半都係外國人,有講英文有講德文,坐我旁邊仲有兩個講廣東話既uncle & auntie,真係羨慕佢地由雲南一路玩過來四川,去過好多好靚既地方
經過川主寺就開始見到有雪山啦,沿路都見到有積雪
坐左差唔多10個鐘車,終於去到目的地九寨溝汽車站,即刻買定3日後返成都既車票,咁就唔洗擔心冇車走lu
出到車站就要返轉頭搵地方住,九寨溝好多既住宿地方都係係溝口既另一邊,由呢邊搭的士過去另一邊每次開價都係收10蚊,價錢都算公道冇開天殺價,好過次次係成都都比人兜路.揀左住自由青年旅舍,九寨溝就係得呢一間國際青年旅舍,設施都唔錯,係熱水少左D,夜晚出面又落雨真係凍到震,沖涼更加係可以凍死人
除左呢間青年旅舍,九寨溝仲有好多青年旅舍,有朋友住旁邊既夢之園,價錢100蚊一晚,設施都OK,另外車上面既廣州uncle & auntie住既酒店設施更加好,仲要只係80蚊一晚咋,識得講價真係著數好多,只可惜我從來都唔識講價
夜晚完全係凍到震, 同係成都hostel認識既朋友一齊食晚餐,去左間唔知係唔係好出名既餐廳食(問hostel職員係推介呢間餐廳,問的士司機又係推介呢間餐廳),望落都唔係好特別咋?
普通既3餸1湯
食飽飽,先買定早餐既杯麵仲有午餐既乾糧,不過返到hostel先發現,係香港帶去既蛋糕仔,粟一燒全部爆開晒,諗返先記得原來坐車個時後面既「啪啪」聲就係爆膠袋既聲,今次真係損失慘重,早知食晒佢冇咁嬲


text:
家居百货 手机号/QQ号 美容护肤/化妆品 图书/音乐/运动 设备/办公用品 闲置礼品 食品/保健品 收藏品/工艺品 农用品/农产品 免费赠送 物品交换 杂七杂八 摩托车 电动车 自行车 三轮车 老年用品 虚拟物品
二手玩具相关: 油动遥控飞 遥控玩具 儿童电动摩 电子积木 芭比 房子 脚蹬式 挖掘 hape 芭比 房房 吊车玩具 费雪钢琴c4504 更多>>
网友热搜: 卖二手玩具的网站 二手玩具多少钱 2手玩具网 2手玩具交易网站 2手玩具交易市场 2手玩具车 2手玩具 电玩城抓娃娃技巧 电玩遥控 娃娃游戏机 电玩城遥控器 电玩城抓娃娃 布偶diy 布偶套装 diy布偶 喜娃娃婴儿床 婴儿床喜娃娃 金娃娃婴儿床 玩具采购 玩具采购
赶集网北京二手玩具频道简介:赶集网北京二手玩具频道是最专业的北京二手玩具网,为您提供大量的北京二手玩具信息,查找北京二手玩具信息,请到赶集北京二手玩具网
二手玩具相关城市: 北京二手玩具 上海二手玩具 郑州二手玩具 沈阳二手玩具 深圳二手玩具 成都二手玩具 重庆二手玩具 青岛二手玩具 武汉二手玩具 天津二手玩具 济南二手玩具 南京二手玩具 广州二手玩具 西安二手玩具 合肥二手玩具 石家庄二手玩具 大连二手玩具 杭州二手玩具 苏州二手玩具 长沙二手玩具 长春二手玩具 拉萨二手玩具 那曲二手玩具 林芝二手玩具 日喀则二手玩具 昌都二手玩具 玉树二手玩具 迪庆二手玩具 怒江二手玩具 德宏二手玩具 保山二手玩具 烟台二手玩具 潍坊二手玩具 东营二手玩具 日照二手玩具 秦皇岛二手玩具 丹东二手玩具 营口二手玩具 滨州二手玩具 荆门二手玩具 荆州二手玩具 神农架二手玩具 潜江二手玩具 襄阳二手玩具 恩施二手玩具 天门二手玩具 常德二手玩具 张家界二手玩具 仙桃二手玩具 昌吉二手玩具 五家渠二手玩具 石河子二手玩具 吐鲁番二手玩具 库尔勒二手玩具 巴音郭楞二手玩具 克拉玛依二手玩具 阿勒泰二手玩具 博尔塔拉二手玩具 塔城二手玩具 莱芜二手玩具 泰安二手玩具 德州二手玩具 聊城二手玩具 沧州二手玩具 临沂二手玩具 亳州二手玩具 淮南二手玩具 周口二手玩具 宿州二手玩具 六安二手玩具 蚌埠二手玩具 淮北二手玩具 驻马店二手玩具 商丘二手玩具 三亚二手玩具 海口二手玩具 湛江二手玩具 北海二手玩具 防城港二手玩具 茂名二手玩具 钦州二手玩具 阳江二手玩具 玉林二手玩具 崇左二手玩具 佛山二手玩具 东莞二手玩具 江门二手玩具 清远二手玩具 中山二手玩具 肇庆二手玩具 珠海二手玩具 澳门二手玩具 惠州二手玩具 五指山二手玩具 贵港二手玩具 湘潭二手玩具 萍乡二手玩具 益阳二手玩具 娄底二手玩具 衡阳二手玩具 宜春二手玩具 岳阳二手玩具 新余二手玩具 邵阳二手玩具 丽水二手玩具 台州二手玩具 金华二手玩具 宁德二手玩具 衢州二手玩具 绍兴二手玩具 宁波二手玩具 福州二手玩具 舟山二手玩具 太原二手玩具 晋中二手玩具 阳泉二手玩具 朔州二手玩具 吕梁二手玩具 大同二手玩具 邢台二手玩具 保定二手玩具 长治二手玩具 果洛二手玩具 甘孜二手玩具 阿坝二手玩具 丽江二手玩具 山南二手玩具 雅安二手玩具 阜阳二手玩具 徐州二手玩具 菏泽二手玩具 漯河二手玩具 开封二手玩具 酒泉二手玩具 张掖二手玩具 海西二手玩具 金昌二手玩具 海北二手玩具 武威二手玩具 海南州二手玩具 西宁二手玩具 海东二手玩具 哈密二手玩具 辽源二手玩具 四平二手玩具 松原二手玩具 白山二手玩具 哈尔滨二手玩具 通化二手玩具 牡丹江二手玩具 延边二手玩具 铁岭二手玩具 晋城二手玩具 济源二手玩具 新乡二手玩具 洛阳二手玩具 鹤壁二手玩具 许昌二手玩具 安阳二手玩具 白银二手玩具 临夏二手玩具 定西二手玩具 甘南二手玩具 黄南二手玩具 中卫二手玩具 固原二手玩具 阿克苏二手玩具 阿拉尔二手玩具 克孜勒苏二手玩具 喀什二手玩具 和田二手玩具 伊犁二手玩具 湖州二手玩具 嘉兴二手玩具 无锡二手玩具 宣城二手玩具 常州二手玩具 廊坊二手玩具 唐山二手玩具 张家口二手玩具 承德二手玩具 衡水二手玩具 淄博二手玩具 呼和浩特二手玩具 包头二手玩具 忻州二手玩具 鄂尔多斯二手玩具 河源二手玩具 揭阳二手玩具 香港二手玩具 汕头二手玩具 潮州二手玩具 梅州二手玩具 乌鲁木齐二手玩具 邯郸二手玩具 乌兰察布二手玩具 榆林二手玩具 焦作二手玩具 临汾二手玩具 延安二手玩具 济宁二手玩具 汕尾二手玩具 广安二手玩具 泸州二手玩具 遂宁二手玩具 内江二手玩具 南充二手玩具 自贡二手玩具 资阳二手玩具 达州二手玩具 宜宾二手玩具 遵义二手玩具 枣庄二手玩具 黔南二手玩具 贵阳二手玩具 铜仁二手玩具 安顺二手玩具 河池二手玩具 怀化二手玩具 湘西二手玩具 桂林二手玩具 毕节二手玩具 齐齐哈尔二手玩具 绥化二手玩具 白城二手玩具 兴安二手玩具 伊春二手玩具 吉林二手玩具 眉山二手玩具 乐山二手玩具 德阳二手玩具 绵阳二手玩具 抚顺二手玩具 通辽二手玩具 南通二手玩具 泰州二手玩具 镇江二手玩具 西双版纳二手玩具 临沧二手玩具 玉溪二手玩具 楚雄二手玩具 红河二手玩具 昆明二手玩具 大理二手玩具 文山二手玩具 本溪二手玩具 辽阳二手玩具 巢湖二手玩具 铜陵二手玩具 滁州二手玩具 马鞍山二手玩具 芜湖二手玩具 池州二手玩具 安庆二手玩具 葫芦岛二手玩具 咸阳二手玩具 渭南二手玩具 铜川二手玩具 商洛二手玩具 宝鸡二手玩具 安康二手玩具 庆阳二手玩具 运城二手玩具 三门峡二手玩具 汉中二手玩具 石嘴山二手玩具 巴彦淖尔二手玩具 阿拉善二手玩具 银川二手玩具 吴忠二手玩具 抚州二手玩具 九江二手玩具 鹰潭二手玩具 景德镇二手玩具 黄石二手玩具 吉安二手玩具 咸宁二手玩具 上饶二手玩具 濮阳二手玩具 宿迁二手玩具 鞍山二手玩具 盘锦二手玩具 阜新二手玩具 漳州二手玩具 厦门二手玩具 龙岩二手玩具 泉州二手玩具 平顶山二手玩具 扬州二手玩具 淮安二手玩具 兰州二手玩具 昭通二手玩具 永州二手玩具 株洲二手玩具 郴州二手玩具 曲靖二手玩具 黔西南二手玩具 锦州二手玩具 盐城二手玩具 威海二手玩具 连云港二手玩具 南阳二手玩具 随州二手玩具 十堰二手玩具 信阳二手玩具 宜昌二手玩具 黔东南二手玩具 朝阳市二手玩具 大庆二手玩具 佳木斯二手玩具 鹤岗二手玩具 双鸭山二手玩具 巴中二手玩具 三明二手玩具 莆田二手玩具 南昌二手玩具 赣州二手玩具 孝感二手玩具 大兴安岭二手玩具 黑河二手玩具 黄冈二手玩具 鄂州二手玩具 云浮二手玩具 贺州二手玩具 攀枝花二手玩具 南平二手玩具 来宾二手玩具 柳州二手玩具 百色二手玩具 温州二手玩具 普洱二手玩具 六盘水二手玩具 平凉二手玩具 天水二手玩具 广元二手玩具 鸡西二手玩具 梧州二手玩具 黄山二手玩具 南宁二手玩具 乌海二手玩具 凉山二手玩具 七台河二手玩具 陇南二手玩具 赤峰二手玩具 图木舒克二手玩具 呼伦贝尔二手玩具 锡林郭勒二手玩具 嘉峪关二手玩具 韶关二手玩具 阿里二手玩具


text:
政壇:蔡衍明高壓氧醒腦鬧人政壇:蔡衍明高壓氧醒腦鬧人
亞視股權糾紛官司仍然未搞掂,甚少喺香港露面嘅股東,旺旺集團董事長蔡衍明,尋日喺公布業績前就同一班傳媒見吓面.
蔡衍明話每日只係瞓四個幾鐘,原來佢患有睡眠窒息症,但因為部呼吸機搞到佢瞓得唔好所以唔用,反而戴個牙套瞓覺效果仲好喎.早排佢仲花咗二百幾萬台幣(逾五十萬港元)買咗部高壓氧機擺喺屋企,每日都入去吸一個鐘,腦筋清醒連開會罵人都比較順暢,而且每日瞓三個鐘就精神百倍.
不過,佢話每次返港就會諗起亞視,仲會好激動,事關好不滿亞視唔當佢個仔同助手黃寶慧係董事,唔開會又唔交財務報表,仲話亞視依家仲欠佢二千三百萬元未還,原來筆錢係佢喺○九年底買咗亞視發行嘅可換股債券,但亞視收咗錢後就一直未有發出可換股債券畀佢.亞視發言人就話,因為蔡衍明早前唔滿意可換股債券價錢而入稟法院凍結咗筆錢,所以亞視先還唔到錢畀佢.
另外,亞視新聞部不滿財經節目《走進上市公司》及《理財博客》主持人殷莉,攞住個主播同首席財經記者銜頭走去做廣告性質嘅節目,仲打算剪輯部分內容喺新聞節目度播放.殷莉尋日出來澄清時,就畀亞視記者一邊拎住個電話一邊質問,好似有人喺電話教路咁,個記者質疑殷莉以新聞從業員身份去拉廣告係違反新聞專業操守,最終逼到殷莉激動落淚,聲言自己係以一個傳媒人去做嘢.廣管局就話,根據《電視通用業務守則》,新聞節目不得接受贊助,否則便屬違規.
頁: [1]


text:
咪以為啲網上留言係打手,採訪當日 Central Corner即席喺港大學生會門口表演,吸引唔少學生現場圍觀兼拍片,絕對係真粉絲!
U Spy
DSE過 100分 港大醫科 Band唱到中環
上週六( 7日) Spy咁啱喺中環食完飯,途經服務品牌 GAP門口聽到有隊 4人 band唱周杰倫嘅〈不能說的秘密〉.一 search佢哋 ig「 The Central Corner」,見到 4個有 3個都係港大醫科生,另一位就係理大護理學士, Spy當然唔會放過大好機會,趁休息約佢哋做訪問!
幾位成員 DSE加埋過百分,科科 5*走唔甩,見佢哋咁好成績,原來佢哋喺中環「擺檔」已經有 1年多,初初因為聖誕冇嘢做所以揀咗人流多又近港大嘅中環 busking,加上佢哋專唱一啲港人熟悉嘅流行情歌,所以好快已經儲落一大班 fans逢星期六出現聽佢哋 jam歌.
讀醫嘅學生一向俾人感覺官仔骨骨,要全天候咪書型,好難兼顧其他興趣, keyboard手 Thomas即刻反駁:「醫科生絕對唔係想像中咁忙,玩得一樣嘢,就預咗另一樣會有犧牲㗎最緊要識得分配時間.好似我哋住 hall咁,同 hallmates玩少啲,睇少場戲,唱少次 K,一至五都做好功課溫晒書,咪夜晚拎一,兩個鐘玩音樂,有幾難抽時間?事在人為啫!」有樣有才華兼讀港大神科嘅單身醫學士,會唔會飛來艷遇?「拍戲咩?艷遇!不過好多網上留言同 inbox話我哋唱得好好聽,又打氣叫繼續加油,而且有唔同嘅 busking隊伍會邀請我哋一齊玩,有人認同好開心!」
GAP外公演
Central Corner每逢星期六晚大約 8, 9點就會喺戲院里交界處「擺檔」, Thomas話:「可能講戲院里冇人知係邊到,一講服裝品牌 GAP旗艦店門口就應該好多人都識,港鐵站 D2出口最近,得閒可以嚟支持我哋!」
撰文: U Spy
攝影:林迅景


text:
引用:
題外話啦,其實廣東幾個電視台都幾敢講野架,加埋翻牆,對北佬0既民怨幾爆燈...
正題啦,我唔係咩赤化,只係一D你地覺得小問題,對於為人父母黎講實際上一D都唔細0者
點解大陸咁多蝗,係因為由細到大文化水平都係咁低,我地覺得核突0既佢地會覺得正常
唔好話一句父母責任就以為自己做乜都得,細路仔出黎接觸整個社會,就算係度講呢D野,難保無D小學生上黎睇到就影響左佢架喇,父母只係第一度屏障,老師係第二度,擋唔擋得晒成個社會?諗下自己未夠秤果陣做過幾多大人野無俾老豆老母知啦
話無做野0既,如果見到有蝗做D核突野,你地有無主動上去叫停佢?有無話佢咁樣唔0岩?佢唔聽0既時候有無強硬D去鬧佢?附近0既人有無一齊企出黎俾壓力佢?讓座就話咩道德高地0者,蝗應該人人喊打,唔會俾人鬧返轉頭架嘛
就算果一刻D大人唔聽,身邊D細佬都會get到咁做係唔0岩0既signal,呢d野就係由自己做起架啦,無錯係漫漫長路好難行,爭取民主夠難啦,又做?
調返轉,因為反蝗連自己0既道德,文化,甚至作為人0既判斷力都可以唔要,如果變左主流,下一代就會照單全收
到時佢地反完蝗,就可能係九龍人反新界,甚至2a班反2b班架喇,因為你教左佢用呢種手段係無問題
好似伊斯蘭國家俾美國欺壓左好耐架,好慘架,佢地為公義咪放棄左道德囉,記唔記得馬拉松爆炸果兩件係幾多歲呀?
所以一係就快快手整個排蝗行動過左去就算,咁樣三日唔埋周圍發表d偉論,出埋d無厘頭聲討thread洗版,真係多得你唔少


text:
26 FEBRUARY 2015(THU)
好難得小小豬一本正經拎住個禮物盒, 其實佢係做啲咩呢~
其實小小豬係做緊一件有意義嘅事, 就係參加屋苑管理公司舉辦嘅PEACE BOX祝福大行動啦~
其實上年依個時候我地都有留意屋苑有依個祝福大行動, 不過上年我地遲左, 拎唔到禮物盒, 所以唔可以參加.
今年一見到就大堂出左通告, 就即刻問管理員叔叔拎個禮物盒啦~
有禮物盒在手, 返到屋企小小豬就即刻為依件有意義嘅事做好準備啦~
其實依個活動係由康業服務有限公司連同香港中華基督教青年會聯合主辦, 透過收集小禮物, 將關愛送給一些基層家庭或患病小朋友, 等佢地感受人間有情及互助關懷的幸福~
雖然係送贈小禮物, 不過都有啲指引, 當然最好就係全新或是未拆封啦~
同小小豬講解一陣之後, 佢都明白左今次活動嘅意義, 所以佢就準備將啲小禮物放入禮物盒啦~
首先小小豬就準備左幾本圖書, 依幾本圖書係PN班時用過嘅書本, 原本我都唔建議小小豬送埋出去, 不過小小豬好堅持, 佢仲話小朋友都係好鐘意睇圖書呀! 見佢咁堅持, 所以我地跟隨佢意思啦~
之後就揀左幾支顏色筆~
仲拎左一包果汁糖添~
仲有拎左啲我之前開格仔店賣剩嘅錢包仔~
轉眼間禮物盒就已經滿滿啦~
最後小小豬就負責寫埋個心意部分~
小小豬就可以將依個充滿愛心嘅禮物盒交去管理處, 等佢地轉交俾負責機構啦~
雖然我地都唔係送贈左好多嘢, 只係出左少少一份綿力, 不過希望值依個活動, 等小小豬明白到施比受更為有福, 同時亦希望收到禮物嘅小朋友可以得到快樂!
如果大家都係康業服務有限公司管理嘅屋苑, 或者屋企附近有佢地管理嘅商場, 咁就快啲去管理處問職員拎個禮物盒, 齊參加依個有意義活動啦!


text:
18 AUGUST 2015(TUE)今日我地相約魚子醬及Little K一齊係一個勁舒服又乾淨嘅石灘玩水,三位小朋友仲近距離接觸海星,上左一堂好好嘅大自然課呀~
其實自上年我睇到魚子醬媽一篇有關海星文章之後,我都真係超級好想去依個地方,目的當然唔係俾佢「玩海星」,只係想帶小小豬親身去睇下啲海星,等佢可以摸下海星嘅身體,依種大自然體驗總比書本上來的更加實在同入腦嘛!
不過,原來唔係話睇就睇,因為都有特定月份同日子,見到海星嘅機會先會更大.好在魚子醬媽經驗豐富,所以揀好日子之後就約我地一齊去上大自然堂.
老實講,依個地方都唔算近,所以我地都要搭差唔多一個半鐘車程先去到目的地.不過小朋友們搭咁耐車一啲都唔覺攰,因為佢地好期待可以親親海星朋友嘛!
終於嚟到我地嘅目的地,雖然整個石灘冇任何設施,不過環境真係好正,既乾淨又舒服,真係比外面有救生員嘅沙灘好好多呀~
小朋友們好努力咁找尋海星呀~
搵到啦...睇下小小豬幾興奮~
小小豬都算幾溫柔,每次都係好輕輕手咁摸下啲海星,仲依照我地指示,數十秒之後就要輕輕將海星放回水中啦~
由於三位小朋友中小小豬係最大個,佢又有機會扮大哥哥,佢將兩粒海星放入佢個小水桶內,然後扮老師咁叫魚子醬及Little K聽佢介紹,真係俾佢笑C呀~
觀察左海星一段時間之後,三位小朋友變左玩水時間啦,其實當時水位都係去到小朋友膝頭位置左右,所以俾佢地半游半爬咁玩水都係好安全嘅.
可能有其他小朋友一齊玩,所以小小豬玩得出奇地興奮,比平日我地帶佢去玩沙灘玩時,笑得更加燦爛~
小朋友世界就係如此簡單,兩個小桶倒下水又倒下啲沙,就夠佢地開心大玩特玩啦~
唔覺唔覺我地都玩左差唔多一個半鐘,太陽開始下山了,所以我地都準備要回程啦~
今次依個海星之旅都真係好滿足,小朋友玩得開心之餘,又學識點樣對待海星.回程時小小豬仲不停同我講:海星..海星..個形狀係點.....一定要輕輕力....仲要只可以睇十秒....一定要溫柔放返落水...如果唔係佢地就會死呀!
聽到小小豬咁多道理,雖然係有啲啲長氣(基本上回程時佢係不停講),不過亦都證明佢對今次睇海星都吸收不少知識,所以我都值得開心嘅.
期待明年我地再齊齊去上大自然課,再同海星嚟個親密接觸啦!
在此就同大家說聲抱歉,因為地方係由朋友帶路,加上為左保育啲小海星,所以在此不說明地點了.不過我相信如果大家係想與小朋友到戶外上自然教育課的話,你自然就會找到依個上課地點.


text:
DicksonBaBa 發表於 17-6-6 23:04
原本 我說話都留一線⋯不過 當呢啲事 屢次失驚無神咁發生 好言相勸已經無用
或者,做衰人比較管用 就直接 ...
我係 ftm,62,99 有時會喺得我一個人時無理頭上嚟,我要停手做家務嚟招呼佢哋,之後我啲家務就躭誤咗,都會心裡面 miu 咀佢哋.有時會呀仔放學後上嚟,但我要教仔做功課,又係唔得閒理佢哋.最慘有時佢哋遲上嚟,坐到近黃昏,我要差不多開始煮飯,都唔知留唔留佢哋食飯好.留,一來唔夠餸,二來我仔已小學要早食,c6跟本未返,得我同仔同佢哋真係唔想.唔留,又搞到我好衰,好唔識做咁.
每次只會之後用唔耐煩嘅語氣叫我c6叫佢哋唔好再唔通知就上來.如果煩到我心情差或搞亂我 schedule,我唯有唔煮飯兼叫c6放工負責買外賣來抗議.
我 c6 都有叫過 62,99 好多次唔好再唔通就上嚟,但佢哋哦完就依然故我.但我都從未當面或背後鬧佢哋鬧得咁癲咁激.最憫一次我係同c6講話佢哋再唔通知就上嚟,我扮無人唔開門俾佢哋架! 但最後咪又開門俾佢哋!
樓主,62,99 喺生同養大你老公嘅人,唔對佢哋好都唔好咁怨恨和口毒.樓上有人講得啱,同夫家關係好,百利而無一害.


text:
2017年2月11日星期六
2017年1月25日星期三
番薯鬆餅 Sweet Potato Muffin
2016年12月5日星期一
純素香蕉蛋糕 Vegan Banana Cake
一直都有不斷去試唔同嘅無蛋食譜去整蛋糕及 muffin,因為希望食齋日都可以有 "蛋" 糕食嘛!但始終都係覺得口感比較黏口,唔係我杯茶.今日終於整到一個口感相對清爽嘅無蛋蛋糕,我估最重要就係當中嘅橙汁.
呢個香蕉蛋糕其實早兩個禮拜都已經整過,但因為當時手上無橙,於是就隨手用豆漿代替,效果當然唔理想啦,入口真係好黏,黏到連老表都話唔好食.
咁啱今個禮拜有香蕉又有橙喺手,唔死心嘅我又再專登買件豆腐整多一次,果然今次好得多,酸性食材對於泡打粉嘅作用原來係咁重要!!
2016年10月31日星期一
蜂蜜抹茶曲奇 Honey Matcha Cookie
剛喺圖書館借咗本健康烘焙食譜,唔用蛋,奶類製品及精製糖,裡面有個黃豆粉唧花曲奇,無論材料同做法都相當簡單,可以好快手就整到,今日即管一試.食譜原本係用黃豆粉同楓糖漿,因為手上都無呢兩樣食材,所以我就改用咗蜂蜜同抹茶粉.
其實 N 年前都已經試過幾次整唧花曲奇,但次次都唔成功,今次反而一擊即中,所以即使個唧花整得唔太靚,但都已經好滿意喇!!估唔到唔用牛油同蛋整成嘅曲奇都一樣咁鬆脆,唔會又硬又實.
2016年9月21日星期三
抹茶雙色麵包多士 Duo Colour Maccha Toast
每年中秋都已經叫咗老表同表舅母唔好買嘢俾我,一來費事玩交換禮物,大家都可以慳番唔使破費兼嘥時間去買嘢,二來邊有長輩買嘢俾後輩㗎,都唔合禮節,不過年年最終都係有禮物收!
今年整咗條麵包俾佢哋做回禮,一來知佢哋一定會食,二來夠哂輕身,唔使老表拎餐死咁辛苦!
2016年8月9日星期二
山合桃無花果鄉村包 Pecan & Fig Country Bread
近排多數都係食麵包機整嘅麵包,但其實我就唔係太鍾意,因為個 texture 實在太軟熟,唔係我杯茶呢!不過就真係方便兼慳時間,夜晚準備好哂材料放入麵包機內,預校好時間,第二朝起身就有出爐麵包,唔使自己做功夫之餘又食得相對健康,總好過出街買 "化學包" 食啦!
趁連續三日 dayoff 喺屋企,好好休息之餘,又整番個半人手製作嘅山合桃無花果鄉村包先!
2016年5月26日星期四
乳酪蜂蜜英式烤餅 Yoghurt Honey Scone
早前見老表喺 Facebook 度分享咗一個韓國飲食製作短片,係教整 scone,成品個樣望落好似 KFC 嗰款 scone 咁樣.Scone 食譜都試過好幾個唔同做法,反而呢款就真係未試過,見做法都好簡單,即管又試吓先!
2016年5月19日星期四
蕎麥包 Buckwheat Bread
經 blog 友小月介紹之後,依家蕎麥已經成為咗屋企嘅長期存貨,多數會用嚟整沙律,間唔中就會加入米內一齊煮飯,今次又有新嘗試,貪得意將蕎麥打成粉後整麵包.
參考過一本麵包食譜,原來蕎麥比裸麥更少麩質,所以用量唔可以太多,最多只可以佔總麵粉用量嘅 20%.可能就係因為用量較少,而且本身味道亦比較清淡,所以成品味道唔係太濃,不過仔細嚐味的話仍然可以食得到味道嘅.
2016年4月24日星期日
橙汁蜂蜜雪芳蛋糕 Orange Honey Chiffon Cake
幾個禮拜前上網睇 HKTV 一個清談節目,節目臨完結之前,主持人劉玉翠介紹咗嘉賓周家怡睇一本書,書名係《愛他也要愛自己》,周家怡當堂即刻喊哂,眼淚完全不受控制.係咪我其實都要搵下呢個世界會唔會有本書叫做《對人好也要對自己好》呢!?睇完之後可能就唔會再俾你哋話我要學識對自己好啲,要錫自己多啲,唔好淨係顧住人感受,我諗我依家會更加清楚知道,當年媽咪話我「只會窮自己而唔會窮人哋」呢句說話嘅真正含意!
無工開,無嘢好做,就自自然然會諗好多嘢,的確,教緊學生,做緊家務,上緊網時係完全無機會俾自己去諗嘢.好啦,就學你哋咁講,得閒就整吓嘢食,唔好俾自己個腦咁 "得閒"!
有日無聊拎起本《我愛和風洋菓子》嚟睇,見到個橘子蜂蜜戚風蛋糕食譜,咁啱早兩日十五又將供過佛嘅橙換咗落嚟,咁就索性整呢個蛋糕啦!橘子蜂蜜我就無喇,只係用老竇拎番嚟嘅蜂蜜,係佢個農場 friend 自家出品,同埋部份低筋麵粉我都用咗全麥麵粉代替.
2016年3月26日星期六
肉桂橙朱古力鬆餅 Cinnamon & Orange Chocolate Muffin
2016年2月12日星期五
新春班蘭雪芳
其實我自己一向都唔太 buy 雪芳蛋糕,因為覺得太軟身,太濕潤,唔係我杯茶,我始終都係比較鍾意磅蛋糕同 muffin 個 texture,但唔知點解次次整嚫班蘭雪芳蛋糕,啲人都係極之欣賞同讚賞!咁重好,一來易整,二來輕身好多,拎出街都唔使咁重.
所以今年就整嚟拎去老表家團拜.
2015年12月15日星期二
Biga 麵種 Ciabatta
早前喺網上睇到關注意大利拖鞋包 ciabatta 嘅資料,原來傳統做法係會先整一個長時間發酵嘅麵種,叫做 biga,同上次跟「藍帶」個食譜整嘅 ciabatta 又有少少分別,所以又想試吓整,咁啱我手上又有一個教整 biga 嘅食譜喎,一於參考吓佢再自己改良材料同做法吧!
2015年11月15日星期日
杏仁蛋糕 Almond Cake
買咗啲嘢收得好得滯,收埋收埋成日都唔記得咗,到發現時都已經過期甚至變壞,做成浪費!前排打開個櫃搵嘢時先同包 marzipan "重逢",真係完全無咗件事呢!!的起心肝,就試吓用佢嚟整蛋糕.
唔知大家有無睇鄭裕玲個節目,有集佢哋入咗間法國有名嘅糖果店買嘢,當中介紹咗一款糖果就係用 marzipan 整成,賣相非常之靚,色彩豐富,但我估食落口就肯定甜到漏!!
2015年10月13日星期二
泡菜熱狗 Kimchi Hot Dog
2015年10月5日星期一
橙皮朱古力香蕉鬆餅 Candied Orange Peel & Chocolate Banana Muffin
2015年9月27日星期日
肉桂薑味猶太麵包 Cinnamaon & Ginger Bagel
2015年9月23日星期三
純素蜂蜜抹茶鬆餅 Vegan Honey Maccha Muffin
其實我都跟過好幾個唔同食譜整 vegan muffin,但始終發覺無加雞蛋落去整的話,個 texture 入口係會比較黏口,中式發糕情況都一樣,但好多人又話唔覺,唔通係我要求太高!? :-w
呢個 muffin 都係參考自型仔廚師 Ryoya 嘅 Matcha & Adzuki beans Muffin (vegan) 食譜,算係我整過咁多 vegan muffin 之中 texture 最好,相對叫做無咁黏口,但我覺得始終都係唔及加咗雞蛋般清爽.
2015年6月14日星期日
中東口袋包 Pita Bread
呢個 pita 其實之前都已經整過一次,嗰次係跟型仔廚師個 recipe 去整,用平底鑊烘烤,但可惜徹底失敗,無一個可以中空膨脹呢!!
正所謂失敗乃成功之母,從錯誤中學習,如果唔係上次咁失敗的話,我都唔會咁有心機上網搵資料,睇吓自己錯喺邊度,所以上次嘅失敗都並非壞事!睇咗喺網上搜尋到嘅成功製作要點之後,再改試用 blog 友 Allie 嘅食譜,今次終於成功喇,無論係入爐焗定係用平底鑊烘烤都能夠膨脹中空.
2015年5月10日星期日
健康版班尼迪蛋 Egg Benedict (healthy version)
見冷宮仲有 English muffin,於是又玩吓整 egg benedict.
一般人都覺得 egg benedict 非常邪惡,火腿嘅肥美不利健康,如果用片裝醃製火腿的話就更加無益;雞蛋又話高膽固醇,個荷蘭醬 (Hollandaise) 仲係用蛋黃做㖭,但其實最惡魔都仲係溶牛油,要拂打到個醬汁濃稠的話,用量都真係唔少!!
所以,自己整的話,都係整番個健康版好啲喇!
2015年5月9日星期六
鹹味麵包布甸 Savoury Bread Pudding
訂閱: 文章 (Atom)


text:
早前同Lily傾謁講起,蘇施黃喺佢個電視節目 "一粒鐘真人show" 度介紹過一間 cafe 叫做 "Pumpernickel",原來佢一早已經幫襯過,仲話幾鍾意果度嘅環境.我之所以提起呢間舖,係因為喺個節目度見到阿蘇介紹嘅食物都好吸引,尤其係麵包,屬於高纖硬包類,嘩,開正我個瓣啦!於是就同 Lily 傾吓,因為佢都係嗜包之人.
點知有一日佢嚟學琴果陣,佢買咗個 "招牌包" 俾我試,嘩,試過之後真係一試難忘,因為我一向都鍾情於歐陸麵包,特別係硬麵包,所以對佢特別有好感.
其實間 cafe 嘅店名 "Pumpernickel",正正就係指德國地道特產黑麥包.呢個黑麥包果然係招牌貨,"檸些Bu筒".首先個包拎上手已經有"好墜手"的感覺,比一般麵包特別重身,因為用黑麥粉做出嚟嘅麵包,texture係比較密,所以會比較重身.外皮非常煙韌,但又唔似得硬豬仔包個皮咁硬,而且佢仲有一種好特別嘅橘子味道,好清新,唔知係咪落咗橙皮或者檸檬皮之類呢?水果之中,我特別鍾意橘子類,再加上一些種籽仁,口感特別豐富香口,所以呢個黑麥包有齊哂我鍾意嘅元素.
有次行開金鐘,見時間又差唔多接近 6:00pm,於是便到 Pumpernickel 碰碰運氣,睇下仲有冇呢個黑麥包買,因為接近呢個時間所有麵包都會有8折,可能好快就俾人買哂,點知俾我見到仲有幾個喺度,當然立即叫店員俾兩個我啦,其中一個係買嚟俾 Winnie 試嘅,有好野梗會同好友分享啦,我唔會獨食嘅.Winnie 試過都話唔錯,哈哈,都係果句,佢都話得唔錯就真係唔錯o架啦!所以我覺得個包係貴得有價值,8折咗之後又唔係真係太貴啫,10蚊有找,起碼比起 Little Mermaid 啲包平得多啦,而且又夠飽肚,所以連我咁孤寒都捨得買嚟食就知有幾好食啦,如果媽咪係度,佢試過都一定話好食啫.


text:
有人笑指話人「好有夫妻相」可能會令pair情侶是但一方唔高興,我諗起另一句更加要小心講嘅係「BB真係好似爸爸呀」.唔知點解有啲媽媽會好介意,覺得你話「BB似爸爸」係表達緊「我真係恭喜你呀BB真係好醜樣呀」lol.其實個B係靚就靚係唔靚就唔靚咖啦,似父母是但一方都好吖至少一睇就知係有親屬關係,幾冧呀.
我覺得最神奇嘅係我聽過唔少女人當住老公面同朋友講「下我唔想阿B似佢呀,似佢嘅話我會好唔開心」…即係你覺得老公醜都唔使咁高調吖(但通常呢啲老公都好大方,會話自己真係醜樣,希望BB似老婆咁靚),你自己又唔係極靚,兩公婆都係大眾平庸樣,到底點解會期待下一代「基因突變」變天使.
最神奇嘅係,唔知點解通常呢啲嫌老公醜樣,怕BB遺傳「唔靚基因」嘅女人,生出嚟個B結果都係似老豆.:0)
其實一個BB得人鍾意有好多因素,正如一個人受人歡迎受人愛戴多數係佢性格而唔係佢個樣.我見過好多唔係model樣嘅BB因為鍾意笑,精靈活潑表情多,再加埋少少乖(或扮乖),少少嗲,唔會日喊夜喊狂扭計,就算唔靚都係人見人愛嘅可愛B.一出世甚至未出世就俾自己阿媽評價自己個樣,話「BB如果似爸爸即係唔靚,咁媽媽會失望」,都幾難怪啲細路一路成長係繼續跟住社會洪流睇表面同以貌取人.🙄
嗯其實我係想講我覺得好多女人都對另一半太mean.男人對普遍女人(即係唔關自己事嗰啲)都係諸多judgement但對自己另一半都係讚多過彈(唔使吹捧佢靚到天使咁但大部份至少都會話「我覺得靚咪得」,「順眼咪得」,「笑得好好睇」之類),女人點解就唔可以對自己另一半寬容啲呢?成日塑造一個「你真係幾醜咖不過唔緊要啦你對我好你溫柔搭救,我都唔係睇表面嘅我睇內心」嘅形象出嚟到底想點,是咪要讚你揀對象唔膚淺?🤔


text:
想坐得舒服就唔好坐 廉航 啦!
而我必須承認,討厭嘅主要原因有兩個,第一!係我作為男人老狗都好驚搭飛機…
我無畏高,又唔驚玩機動遊戲,但唔知點解,就係好驚搭飛機,我成日都覺得,就算飛機有故障甚至失控,機長只會不斷安撫乘客當無事發生,而唔會公佈架飛機有幾大獲…
而另一個令我討厭搭飛機嘅原因,係某部分乘客嘅乞人憎行為!!
我呢啲 cheap 精,幾乎每次去旅行都會選擇搭廉航.機艙座位與座位之間已經好逼好窄,通常我一上飛機,就會逼自己盡快啲訓著,希望可以一覺訓到落機,唔使心驚膽跳幾粒鐘.
但好可惜,每次我都被飛機起飛時強大離心力嚇到扎醒.而有一次,當我一擘大眼…喺距離我唔夠 10cm 嘅面前,見到前面座位嘅椅背!!
我當堂嚇到虎軀一震!乜起飛時唔係要將椅背拉返直嫁咩?!點解前面條友會可以將個椅背拉到咁低!誇張到我連想起身都起唔到.
「你個椅背就嚟掂到我個鼻」
於是,我就同前面講:「唔該,可唔可以拉返高少少,你個椅背就嚟掂到我個鼻…」
但好可惜,因為前面條友塞住隻耳聽歌,我叫佢佢完全無反應…
遇上呢種情況,最好就係搵空姐幫拖由佢做醜人.由於飛機正處於起飛中狀態,我揮咗好耐手空姐先行到過嚟,佢望見咁嘅情況,首先對我溫柔一笑,再輕輕拍醒前面個乘客.
「先生唔好意思,麻煩你拉一拉高椅背.」
「點解?」前面條友除低耳罩.
「基於飛機起飛途中嘅安全理由,唔好意思~」
個男人聽話拉返高椅背,空姐亦有禮離開.點知,當飛機去到安全高度,乘客可以自由出入去廁所,我前面條友又再次將椅背拉低到我面前…我直頭隱約聞到佢陣頭油味啊大佬!
堅拒拉椅背「想舒服就唔好坐廉航啦!」
我唯有再次叫空姐過嚟解決…
點知今次個男人死都唔肯合作:「飛機都起飛完啦,點解唔可以拉低啊?」
「唔好意思,你咁樣會影響到其他乘客.」空姐.
男人企起身,擰轉頭望一望我,我向佢報以親切微笑,心諗:「係啊!你阻到我啊!」
男人坐返低,完全無意慾拉返高椅背,仲塞返個耳筒話:「想舒服就唔好坐廉航啦.」
根據呢個男人講法,就好似坐巴士捽腳指惹人側目,叫人唔滿意就坐的士一樣…
由於男人死都唔肯屈服,空姐無可奈何地同我講,由於班機滿座,已經安排唔到我調位,仲不停同我 say sorry.我當下完全無言,但又無可能怪責個空姐,佢已經盡力協助.我亦唔想喺飛機入面大吵大罵,最後只好聞住男人嘅頭油味捱到降落…
飛機上有 BB 都好可怕
另外最令人討厭,但又無得出聲嘅,就係飛機上有 BB 仔由上飛喊到落機.
對於我呢種飛機淆底獸,神精長期處於恐慌狀態,個人特別燥底.但係 BB 仔要喊嘅真係控制唔到,佢一不爽就會喊,一喊就收唔到聲.但你又唔能夠投訴佢,因為 BB 仔意識唔到自己影響到其他人.
但有少部分不良家長,峙住「反正都控制唔到」,就對 BB 仔喊聲置之不理,可能佢哋平時聽慣已經視於無物,我試過見到有家長個 BB 仔一直喊,而佢就訓得非常安詳,只係偶爾敷衍形式拍兩拍個BB仔安撫佢.
最後一樣,就係搭飛機會除鞋嘅人…
喂大佬啊!唔係話你隻腳無味就可以當眾除鞋嫁!個感觀好核突啊!你自己就舒服,但有冇諗過坐你旁邊嗰個全程都望住你對腳,係咩感受啊?!
即係我都知坐頭等既舒服又有服務,但唔代表你坐廉航就可以周圍瀨屎同捽腳指嫁嘛!我明白要長時間處於飛機咁狹窄嘅環境,有好多事情都無法避免.但作為一個有教養,品德嘅人,應該喺任何情況下,都盡量唔好影響到其他人.
專頁:http://www.facebook.com/BlueGodZi
ig:BlueGodZi


text:
香港人又係時候起來抗爭
用愛與和平佔領機場
先要取得機場特警不反對通知書
唔可以衝擊跑道, 行李處理區, 機管局行政區或來往交通系統等等一齊影響機場運作既地方, 香港機場全球最佳既名聲得來不易.
邊個衝就一定係鬼
唔可以著太多太厚衣物, 更加唔可以蒙面, 一蒙面成件事就鬼鬼地.
有系統咁示威, 有晒紀錄, 整埋示威証掛心口, 証上有樣, 身份証號碼, 電話, 住址, fb, email, 方便主辦單位管理.
唔可以指罵任何遊客同機場員工, 為左推倒貪污工程, 輸掉香港人質素, 值得咩 ?
唔可以影響商店運作, 打爛晒 d 員工飯碗, 主辦單位會努力爭取俾小店進駐機場.
更加唔可以取笑或悔辱中國旅客機場煮飯, 晾衫, 除衫, 叫囂等行為, 呢 d 絕對係民族主義法西斯既行為. 換個角度我都唔係唔理解無真正接受教育既大陸人士落黎,或者去到外國人地d名勝古蹟做 D 失禮既野, o係一個咁既大國(笑)出世同有咁反智既思想同行為都唔係佢地可以選擇既.
佔領三個月, 之後每半年搞一次『機場藝墟』的活動
引用:
總之目標要清晰, 要對準政權, 一係機管局高層, 二係689, 三係共產黨.
有好多外國傳媒會睇住我地一舉一動, 香港人自雨傘革命後已經贏得全世界人民掌聲, 開創左不粗口, 不指罵, 不蒙面, 不見血, 不燒, 不投擲, 不防禦, 不妨礙工作等等, 香港特色既抗爭路線.
再暴力 d , 雨傘革命既成果就會一鋪清袋


text:
3d模型下载 > 多人沙发3d模型下载
模型素材(540)室内模型(534)展览模型(2)Vary材质(4)PNG图片(540)3D教程(3)
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型无贴图
多人沙发沙发3d模型无贴图
多人沙发3d模型无贴图
多人沙发3d模型有贴图
多人沙发3d模型无贴图
多人沙发3d模型有贴图
多人沙发3d模型无贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型无贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型无贴图
多人沙发3d模型有贴图
多人沙发3d模型有贴图
多人沙发3d模型无贴图
多人沙发3d模型无贴图
多人沙发3d模型无贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图
多人沙发3d模型有贴图


text: 娛圈生活從來五光十色,但到處都係明爭暗鬥.自從黎姿同商人馬廷強結婚之後,自此放棄燈紅酒綠嘅娛圈生活,之後仲為對方誕下三千金,o依家除咗幫細佬黎嬰打理皮膚護理中心外,就主力相夫教女,前塵嘅光輝盡化一縷青煙.樣貌標緻嘅黎姿,喺佢淡出呢個名利圈前,除咗有唔少緋聞,亦不時惹上是非,好似喺97年,黎姿同張智霖拍攝電影《豪情蓋天》嘅時候,佢就同當時仲同ChiLam拍拖嘅袁詠儀(靚靚)展開罵戰.有指當時Chilam同黎姿要拍攝一場床戲,有周刊就報道話靚靚親身去到片場監場,但當時仲未做張太嘅靚靚到電台接受訪問時,就當眾發誓話自己冇去監場,仲話黎姿博宣傳.咁Chilam都幫女友講好話,話佢當日只係喺拍攝現場嘅樓下玩電腦,絕對冇監場喎!咁黎姿當然不甘示弱啦,佢接受電台訪問嘅時候就話:「我根本唔使宣傳,乜有咁嘅需要咩?」對於靚靚嘅指摘,黎姿仲話:「我真係好想叫佢用腦諗清楚,究竟知唔知道自己講緊乜,o依家邊個喺度博宣傳都唔知!」除咗叫靚靚用腦諗清楚,黎姿仲話靚靚譁眾取寵㖭!仲有唔知大家仲記唔記得04年《萬千星輝頒獎典禮》,《金枝慾孽》四主角佘詩曼,張可頤,鄧萃雯同黎姿一齊爭視后,原本呢個獎係飾演如妃嘅鄧萃雯嘅囊中之物,連英國網上博彩公司以一賠四嘅盤口列如妃為大熱門,點知最後爆冷門,由黎姿飾演嘅「玉瑩小主」搶走,令網民鼓譟,仲盛傳話黎姿當年因為簽無綫做經理人而贏獎,搞到佢都覺得好委屈.


text:
報仇心重嘅女人真係好恐怖
報仇心重嘅女人真係好恐怖,唔知呢句說話講中咗幾多男人嘅心聲呢?遇著呢啲女人,無論講分手嗰個係唔係你,真係算你唔好彩.不論男定女,前幾年都聽過好幾單新聞,因為感情問題而斬人,真係好心寒.當然下面個故仔冇咁血腥,但係喺現實生活中,如果遇到呢啲女仔,真係有排你煩,仲慘過冤鬼纏身.
以下故事純屬虛構,如有雷同,一定係巧合,除非唔係.
Diana樣貌同身材普通,白白淨淨,高高哋,但絕對唔係仙氣女神嗰種.識佢嘅人都知道佢嘅性格冇得頂,港女一名,自我中心到極點,成日覺得自己好靚,好多男人追.首先講吓佢點對付前前度男朋友Wilson,自從Wilson飛咗Diana之後,D一直懷恨在心,仲好唔憎Wilson之後識咗嘅新女朋友Wendy.結果好令人震驚,冇幾耐之後,Wendy都俾Wilson飛咗,呢個時候Diana就主動走去認識Wendy,仲同人做晒好姐妹咁,目的就係為咗向Wilson示威,做場騷俾佢睇,諗住激吓佢,其實呢啲小動作真係好無謂,總之我哋呢班花生友,就望住佢同Wendy稱姐道妹咗好幾年.
之後Diana都搵到好男仔Bryan做男朋友,可惜一年之後D識咗另一個男仔,就飛咗Bryan.原本Bryan應該都可以避過一劫,終於甩難,唔使再湊住呢個港女女朋友,好可惜最後佢都係逃唔過Diana嘅魔爪.因為Bryan好揀唔揀,竟然同咗Wendy一齊,不過愛情呢家嘢就係咁,要嚟就會嚟,邊有得避嘅姐.結果Diana知道咗之後,就開始發動攻勢.首先喺Instagram大數個女仔不是,之前就稱姐道妹,宜家就話人執二手攤.作為外人睇,都覺得啲說話好鬼難聽,當然連個男仔都唔放過.其實個男仔就係你飛嘅,但Diana個心態係,就算我唔要,你都唔可以得到.事隔冇幾耐,Bryan就喺高登出現咗,俾人係咁唱衰,真正幕後黑手係邊個大家都係估估吓,但令人聯想到都係Diana做嘅好事.
所以你話,報仇心重嘅港女真係好恐怖.唔好以為食到港女好威威,最緊要揀個心地善良嘅好女仔.祝大家好運啦!
有興趣可Like/Follow
Facebook Page: JJ Man
Instagram: jjman.c / cookingjj


text:
盧凱彤以過來人身份分享患病經歷,而谷祖琳(左)則分享患有思覺失調嘅亡弟嘅患病經歷,呼籲大家勇於面對.
真面目
堅持治療 大學開 talk講抑鬱 盧凱彤:見到唔存在嘅人
娛樂圈生存壓力大,唔少人試過患上抑鬱症,而歌手盧凱彤亦係一個典型例子!上週四( 29日),走出陰霾嘅盧凱彤以過來人身份分享患上抑鬱的苦況,試過暴食要扣喉自懲,再逼自己搏命做運動嘅惡性循環,更試過撼個頭埋牆自殺!
盧凱彤仲話曾出現幻覺同幻聽,經過醫生同藥物幫助下,最終靠住畫畫,旅行同紋身,用咗 9個月紓壓痊癒,仲呼籲大家唔好畀個病嚇親,搵到啱自己隻藥先係辦法喎!
29歲歌手盧凱彤近年幕前減產,原來同患上抑鬱症有關,而康復後嘅佢亦唔介意公開分享過往患病點滴,上週四( 29日)就擔任香港大學一個有關抑鬱症的分享會,好友谷祖琳則做特別嘉賓.
狂食再扣喉
盧凱彤喺港大抑鬱症分享講座上,話自己情緒先出現問題再搞到暴飲暴食,說:「自己鍾意跑步,唔跑嗰日會鬧自己,仲會搞到自己眼濕濕!而跑嗰陣就會逼自己愈跑愈快,運動對我嚟講變成一種負擔!至於食嘢係好大挫折,因為自己會暴食!自己一次食一大樽腰果加兩包朱古餅,之後兩日都唔食嘢,因為食完咁多嘢要懲罰自己,不過跑完 10公里太肚餓緣故就會再食,好憎自己走去扣喉,嘔唔到仲會喊!」
「跟 google map先識返屋企」
自言係工作狂,不過盧凱彤自爆試過逃避工作唔做嘢,心情忽高忽低仲失驚無神玩失蹤:「個人混混噩噩,好想撼個頭埋牆!試過行落街搭巴士,但又唔知會去邊,嗰陣時講緊係零晨三點,最後要 google map先識返屋企,番到屋企又會覺得好孤單!」
之後仲試過有幻覺幻聽:「試過 2次幻覺同幾次幻聽,幻覺係好恐怖一件事,簡單啲講就係見到一啲唔存在嘅人!試過同幻覺中嘅人傾偈,但傾完就唔見咗佢!之後有同醫生如實講番件事,佢話好明顯係我有幻覺,佢畀咗啲藥我食, 2個禮拜後就冇咗呢啲徵狀!」盧凱彤仲話人人對藥物吸收進度都唔同,所以要畀時間慢慢去適應,而自己都仲未斷藥㗎!
採訪,撰文:娛樂組
攝影:林迅景


text:
政壇:議員贈興鬥踩新立會政壇:議員贈興鬥踩新立會
立法會內會尋日首次喺新大樓開會,呢個亦係新大樓嘅第一個會,日前議員試用會議廳已媽聲四起,尋日反應一樣咁差,劉皇發,李卓人,王國興等唔係彈會議室大而無當,就係批評距離太遠,鬧得好開心,完全唔記得咗立法會秘書處先先後後為咗會議設施諮詢過佢哋N咁多次,結果浪費咁多納稅人金錢起咗個超豪大樓,用家又扮起受害者嫌三嫌四,真係令人火滾,或者審計處應該查吓到底係議員諮詢期間瞓咗覺,定係政府主導嘅設計同建築走咗樣?
太大不便 要用望遠鏡添馬艦政府新總部耗資五十幾億元興建,嘥咗咁多公帑,理應小心處理每一個環節,內務委員會以及財務委員會尋日喺新大樓會議室一舉行,好多議員會後都話新大樓太大,鄉議局主席劉皇發喃喃自語「使乜嚟呢度呀?以前咪仲舒服」!
富貴黨方剛亦覺得新大樓大到好唔方便,職工盟李卓人就比喻,依家議員之間距離遠咗,互相打眼色或者互睥,真係用望遠鏡至掂.外號「三點不露」嘅金融界代表李國寶,更走咗去同秘書長吳文華反映新大樓太大,吳文華即時答佢,對秘書處嚟講係唔夠大o架!
不過,首日開會啲議員就懶懶閒,兩點半夠鐘時,唔少議員先施施然行入嚟,但又唔知指定座位喺邊,結果專業會議嘅梁美芬同埋霍震霆都要問職員先入到位.新大樓嘅議員座位都有獨立電腦,但唔少人寧願用私伙,不過佢哋想上網都唔係咁易,建仔嘅陳克勤就搞嚟搞去上唔到網,被迫叫職員幫手.工聯會王國興又煩佢腳底嘅踏腳板,總之就係人人都有怨言,納稅人最閉翳.
頁: [1]


text:
成日都話作為一個有質素嘅旅客,外遊嘅時候最緊要唔好做啲失禮死人嘅行為,最簡單嘅就係要尊重當地文化,唔好諗住自己係來消費就大晒,要識得入鄉隨俗.另外就係唔好提出唔合理嘅要求,令到提供服務嘅人難受.不過第二點似乎就好多人都做唔到,最近就有外國網站收錄咗好多乘客問過嘅最奇怪問題,真係有啲聽到你都反晒白眼.
1.「冇熱朱古力我要杯茶吖」
有位乘客曾經同空服人員講想飲杯熱朱古力,但由於當時氣流問題空服人員就同佢講依家係唔可以倒熱飲,於是個客人就話,「麻煩你要杯茶吖」.
2.免費M巾當眼罩
因為係航班上面如果有需要衛生巾係屬於免費嘅,有空服人員就話見過有個乘客問佢攞完之後當係眼罩咁用,直情帶住佢嚟瞓覺⋯⋯
3.可唔可以熄個engine ?
空服人員就話有個乘客因為頭痛,就同佢講佢頭痛真係好辛苦,可唔可以熄個engine咁話喎.
4.我想開窗
有時搭長途機啲冷氣真係幾勁,但點都勁唔過有個乘客曾經問空服人員,話佢好凍有冇可能可以開下窗囉.
haiziness@tumblr
凍就著多件衫啦,唔使開窗嘅.
到底佢個頭有幾痛,會痛到想熄engine?
相關文章
(立即讚好)全新 Yahoo 旅遊 Facebook 專頁
Yahoo 旅遊以全新樣貌登場,Facebook 專頁當然同時煥然一新!立即讚好,每日睇盡旅遊新資訊!


text:
今日小王子學校有活動,吾洗帶lunch所以無"嘩Box".不過我今日post個之前整嘅南瓜蛋糕過你地睇下~我第一次咁整朱古力蝴蝶,整完發現好鬼死靚喎~hahaha....
時時都係講小王子,從來都無講過我同小王子爸爸嘅故事,今日轉下話題~吾講小王子,講我同小王子爸爸嘅愛情故事,吾知你地有無興趣聽呢?
我係美少女呢單o野,神早就5係秘密嚟ga o勒~既然我家下都重係美少女lor~咁後生o個陣更加係Kawaii ga呢~hahaha......既然係Kawaii,就更係有人追ga la,不過我成世人計埋小王子爸爸在內,都只係拍過兩次拖咁大把ga啫,而我嘅初戀係發生o係19歲o個年.我本人嚟講就一嬲都好踏實,又吾浮誇嘅,所以我揀第一個男朋友嘅時候,係抱住"靚仔無本心"呢個座右銘嘅~亦都因為咁,我第一個男朋友係醜到飛得起.諗住一定5會出事la~點知咁醜嘅人都可以一腳踏兩船ga喎?真係千揀萬揀.
頂!早知咁就搵個金賢重咁嘅look ga la,話哂都可以止下咳ar ma.
o係我讀12班o個陣,有個同學仔帶左我返教會,至於小王子爸爸,我就係o係教會度識佢ga o勒.咁當然5係一去到就識la~o係去教會嘅第二年,因為第三個人嘅介入,我終於要同我個初戀男朋友講bye bye .教會好多好關心弟兄姊妹嘅人嘅~因為呢件事,有一晚有三個弟兄嚟左探我,o個次係我第一次正式見到小王子爸爸.
o個晚佢地走左之後,我突然間有一種好強烈嘅感覺,就係呢三個人裡面,有一個會對我好重要,影晌好大,我5知點解會有咁嘅感覺,亦都5知係邊個,o個晚佢地走左之後,我o係我本Diary度寫低左佢地3個嘅生日日期.老實講我從來都未試過有咁嘅感覺,而成世人呢個感覺亦所只係發生過一次ga啫~就係呢一次o勒.o個時我諗﹣﹣>
"會5會係天父想同我講o野呢?"
之後我咩都無做,一切都比由天父安排.大家千奇吾好誤會我係一個好容易鍾意人嘅人,先至會無nana有咁嘅feeling,如果真係咁嘅話,我就5會成世人淨係拍過兩次拖咁大把o勒~
初初發現自己有d鍾意小王子爸爸o個陣,成日避來避去,好5想見到小王子爸爸,其一係因為上次o個單o野真係嚇怕左我na~心血少5敢再攪多次.另一個原因為我之前o個個男朋友係細過我嘅,我發誓以後都5會同細過我嘅人一齊~偏偏小王子爸爸細過我年半!我5想等待,同一個年紀細過自己嘅人一齊,要等佢長大,等佢成熟,等佢到適婚年領,試問人一生又有幾多個年頭可以用嚟等待另一個人呢?
小王子爸爸同我告白o個陣,已經同我講將來佢一定會同我結婚,(一開始就講結婚,聽落好似好無稽 ,但係呢個真係就係我同小王子爸爸嘅故事)小王子爸爸話5會要我等到佢30歲.重話如果我讀完書要返HK,佢就陪我一齊返,5會同我分開(因為小王子爸爸係移民嚟嘅,而我就係自己一個嚟讀書,所以一畢業,我就要返HK ga na!)就係呢個承諾,我決定同小王子爸爸一齊.
幾年之後我大學畢業,小王子爸爸5係同我讀同一間大學,亦都5係讀同一個系,所以小王子爸爸比我早一年畢業,佢一畢業就不停咁搵工,希望可以搵到份長工,然後就即刻同屋企講要同我結婚.頭o個年小王子爸爸只係搵到份Temp做,雖然收入ok,但係5係長工,根本就5可以同屋企人講想要結婚嘅事.我畢業之後小王子爸爸因為吾想我返HK,於是佢用做Temp嘅收入,供我讀尊業面包西餅課程,連同生活費都係小王子爸爸比ga.半年之後小王子爸爸終於搵到份長工,佢即刻同屋企講要同我結婚,所以小王子爸爸好後生就同我結左婚,o個年小王子爸爸只係23歲,而我就係咁~一讀完書就嫁左比小王子爸爸o勒.
可能因為我年紀細,又無咩戀愛經驗,其實o個時我5知究竟咩係愛情?只係覺得我同小王子爸爸拍左咁多年拖,有好多感情,係應該要結婚嘅.
下個禮拜就係我同小王子爸爸結婚15周年紀念o勒,我知道好多人都話老夫老妻,一對夫妻一齊生活左咁多年頭,咩愛情神早就已經無哂,最多淨係得番感情ga啫.但係如果你而家問我同小王子爸爸重有無愛情,我可以好肯定咁答你﹣﹣>
"我真係好愛好愛小王子爸爸!"
雖然而家對我地家庭嚟講,"將來" 重有好多吾確定~小王子去到新學校會5會識到d壞朋友呢?要長期同小王子爸爸分開住會5會影晌到我地嘅感情呢?小王子爸爸要長期自己搾長旅車嚟見我地,會5會有危險呢?重有一個月小王子就小學畢業o勒~兩個月後我同小王子就要搬上去Sydney住,但係到而家都重未租到屋........
但係o係呢一刻我覺得係我最幸褔嘅時候,我覺得要幸褔吾一定要有好多錢,只要你擁有一個容易滿足嘅心就夠o勒~
又或者係因為我同小王子爸爸嘅"愛情"開始得好"遲",所以到兩個人o係一齊20年後嘅今日,我地重有好多好多愛情圍蹺住我地.


text:
新年第一篇,講講年宵當中最多爭議嘅「街口有落 16 seats」.點解我要留到今晚先寫?因為今晚係年宵最後一晚,我而家先出 post 對人地影響係最細,何況佢都賣得七七八八啦係咪?
睇番佢地喺香港 01 嘅報道:”他表示於較早時已有朋友與麥先生聯絡,希望可找他為商品題字,惟原創字型的麥先生未有答覆,但強調已向麥查詢其小巴牌有否專利,「得悉小巴牌設計係無,而字型係有.」”所以林生就上網搵其它字型印落小巴牌,理論上避開哂版權專利嘅問題,而佢都講咗句「我自己上網好辛苦搵字體,所以我唔認同抄襲嘅」,不知幾理直氣壯.諗諗下,如果係咁我以前中學抄功課都唔應該比人話,話哂一筆一劃都係我自己抄落去,用番林生個講法:好辛苦架.
創意係咩?創意係麥錦生師傅聯同 NGO 將小巴牌依個特色做埋鎖匙扣,等大家可以掛住個小巴牌出街而又得到原創者同意,而唔係你用人地諗好哂嘅嘢直接出成品然後轉轉字體就叫做有諗頭,正如我唔可以用金庸本神鵰俠侶做主題,改改地方名招式名就當新故推出一樣.你用嚟做二創玩下唔弁利都可能冇問題,但你而家拎嚟搵錢冇問原創者同意就點都過唔去,依點亦唔係一句你問咗人人地冇覆就解決到,喺冇當事人同意下你根本唔應該推出依類產品.
睇番毛記電視之前一篇專題,麥錦生師傅喺一六年嘅暑假就有搞過工作坊,講小巴歷史,講自己經歷,仲有寫小巴牌比人.塊牌細細個,你想寫地方名人名詞語都無任歡迎,同「街口有落 16 seats」嘅產品好似,人地上年就做緊嘅嘢你而家拎出嚟賣仲好意思話係自己團隊諗出嚟,我搵唔到佢地同名創優品個分別喺邊.口口聲聲講撐本土文化,其實就係靠個本土光環掠水,又唔見你地話會分番錢比麥師傅支持佢寫落去,保住香港文化?如果叫你今鋪搞義賣啲錢唔落你袋,我覺得佢地連抄嘅動力都冇.
創意係無價,當中帶嚟嘅價值係無可估計.如果條橋係你諗,你用佢賺一千幾百萬係你本事;如果你係抄,抄著條財路你都算精明.
不過死撐冇抄好似隊 Mr. 咁,柒咗啲囉.
圖片來源:毛記電視
作者 Fb:毛言地


text:
談洗米華父子 洗米嫂Heidi開腔爆料
洗米嫂 唔識賭
未成為洗米嫂之前,Heidi第一份工原來係做保險,洗米華當年就係幫佢保險而結情緣.身為賭業大亨嘅太太,大家一定以為Heidi賭錢實有一手,但原來佢完全唔識賭,係連打麻雀,鬥地主等等都唔識!就算同朋友夾份玩兩手,可惜都係冇咩賭運.另外,佢亦希望子女盡量唔好接觸賭博,同大家想像中的「大家姐」形象好唔同!
「洗米華」的由來
「洗米華」呢個名字如今無人不曉,但周生點解會有呢個外號呢?坊間就有唔少說法,其中一個係周生以前做過廚房,負責洗過米而得名.Heidi呢日就道出真相,原來洗米華呢個名係因為當年一套好紅嘅電視劇《城市故事》中,當時梁思浩演嘅角色就叫洗米華,於是身邊人叫叫吓就變咗係周生個花名.另外Heidi就原來唔係咁鐘意「洗米嫂」呢個名,大家見到佢都係叫番佢「Heidi」啦!
洗米嫂鍾情古天樂
唔少人都覺得洗米華風流倜儻,外型甚有明星相,早前仲自封「澳門古天樂」!但Heidi原來覺得古天樂靚仔過洗米華,因為自小就睇古仔嘅劇集,對方係自己偶像.老公有型,老婆當然唔會差!Heidi生咗兩個女後身材依然索爆,每每出席公開場合都性感迷人,其實佢冇咩特別方法,都係靠努力做運動!佢仲鼓勵其他產後媽媽要有決心,否則一定減唔到!


text:
對歷史略有涉獵既,無可能唔知道人性既黑暗可以係無底線.
我之前講過啦,我係好鍾意挖果D大屠殺呀既暗黑歷史黎睇,睇到自己個心都似就快想扯出黎,然後D文字同畫面都比自己所過往想像恐怖一百萬倍,先至為之有意義.睇完會覺得好後悔,想作嘔,狂標冷汗,然後食唔落飯,唔想同人講野.因為覺得咁既做法,真係人類先會做得出同諗得出.
我睇到卓韻芝講猶太人大屠殺,都講得幾繪聲繪影.但係我好耐之前睇過一條片,講盟軍打開第一個死亡營,發現入面既情景,先覺得果種臭名昭彰既震撼同極惡,係非筆墨所能形容.果D一個又一個既櫃,打開既全部都係層層疊疊既屍體,一隻隻手一隻隻腳陳列,好多好多變成一堆好立體既手手腳腳.與此同時,好多人仲燒緊屍,同埋入面既罪證同文件.人命,變番動物去睇,其實都係好似農場既家禽一樣,無話邊個高邊個低,眾生平等,我唔知果D 士兵要幾耐先平復到果下陰影.可能一世都平復唔到.
史太林好似話過,死一個人係悲劇,死一百萬人純粹係統計.的確,係歷史既長河入面,死左唔單止係成千上萬,係成千萬上億既人,好多都被以無可想像既方式去殺死,而且死前仲要受到各種各樣既精神上同肉體上既煎熬.係認識到呢D歷史之後,你話如果人善或者人惡之中,只可以二擇其一,我會毫無疑問咁樣選擇後者.
係咁醜惡既人性底下,好明顯地睇到,即使咁多大大小小既戰役,亦都有無數無數既冤魂,人並無因此而汲取到深刻既教訓,令到所有人都只係單為善而奮鬥.而正因為咁,我先覺得人繼續會重覆犯番過往既錯詨,先會係錯誤面前,不單無諗住悔改,甚至係赤裸裸地掩蓋,或者係以一大堆人既糾集,嘗試將一齊都變得合理.呢 D 例子,係所謂既歷史,甚至現在發生既,係比比皆是.
我唔想講話如果有個神係創造萬物既話佢會唔會後悔世界咁美好但俾自己所創既人去完全遭蹋.但每每講起呢 D 話題,我都不其然難免會有呢種諗法...


text:
今日又有禮物收啦!不過今次特別啲,份禮物唔係由對方親手送俾我,而係要我自己親身去拎呢份禮物.點解,因為我住屯門囉,哈哈!
係咁嘅,因為 Louisa 早前同 blog 界餅后 Vanlily ( 我稱佢做屯門整餅天后 ) order 咗啲玻璃曲奇用嚟送禮,咁我同 Vanlily 大家都係屯門人嘛,所以咪先由我同 Vanlily 喺市中心交收,然後我再拎去俾佢囉,不過 Louisa 話預埋我一份,叫我自己先攞起一份,所以我就唔客氣啦,即刻攞咗一份出嚟影相,仲急不及待先食為快 o添!
你哋睇吓,啲曲奇係咪好靚呢?真係好別緻呀!
呢張相嘅感覺好有教堂玻璃窗 feel!
你睇,真係透光 o架!
Vanlily 真係有心思,連包裝袋都附送埋,仲款款都好靚 o添!唔怪得之對上一期《新假期》嘅 《結婚完全手冊》都搵咗佢拍攝有關回禮西餅同回禮包裝啦!
今次知道有機會見到 Vanlily 覺得好開心,做咗三十幾年人,第一次有種 fans 見偶像 feel,唔係講笑,我真係好認真 o架! ( 呢方面我諗 blog 友阿 Yen 會好明白我心情 ) 小弟都係最近先開始學人做 "阿茂",咁新仔整餅,自然遇到唔少問題同失敗啦!除咗經常請教 "御用糕餅顧問" 明仔之外,好多時我都會去 Vanlily 個 blog 度搵資料,有時甚至留言直接向佢請教.好似之前整咗好多次都失敗嘅海綿蛋糕,一跟咗 Vanlily 個方法即刻成功做到;而係人食過都讚好食嘅橙香經典朱古力蛋糕,都係跟佢個食譜做,所以對我嚟講,Vanlily 嘅糕餅屬於信心之選.
同 Vanlily 傾咗一陣間,佢個人都好 nice,覺得佢果然人如其名 ( 自己慢慢諗吓點解啦 )!佢仲有少少 bonus 送俾 Louisa o添,真係唔話得!
喺呢度,同樣要多謝 Louisa,多謝佢送份咁別緻,咁靚嘅禮物俾我,仲俾我有機會見到餅后個真身 o添,真係要講多幾聲:Merci!Grazie!Danke!Thank you!多謝 ………


text:
早前見老表喺 Facebook 度分享咗一個韓國飲食製作短片,係教整 scone,成品個樣望落好似 KFC 嗰款 scone 咁樣.Scone 食譜都試過好幾個唔同做法,反而呢款就真係未試過,見做法都好簡單,即管又試吓先!
材料:
高筋麵粉 100 克
低筋麵粉 100 克
泡打粉 8
克
糖 27 克
牛油 80 克
豆漿乳酪 100 克
蜜糖 適量
- 粉類同糖混合好,加入凍牛油,用手指捽成麵包糠狀.
- 逐少加入乳酪拌成麵糰,然後放入膠袋內封好,放雪櫃 30 分鐘.
- 拎出麵糰分成細份,略整形成球狀,放上已鋪牛油紙嘅烤盤上.
- 放入已預熱至 180 ℃ 嘅焗爐內,焗約 20 分鐘.
- 出爐後移到架上攤凍,趁熱淋上蜜糖.
以上材料份量可做直徑約 5 厘米烤餅 8 個.
入爐前後對比.
加乳酪時一下子加多咗,所以麵糰就更加濕,
更加難做形,所以整得好樣衰!
因為食譜係老表分享出嚟嘅,整完之後當然都要
留番個俾佢食啦!佢一見到就即刻話我整咗
KFC 個 scone,佢話連食落口個 texture
都好似喎,係濕咗少少囉!
Notes:
- 由於麵糰比較濕同黏,建議帶上即棄膠手套後先分細麵糰比較方便.
- 原食譜用牛奶拌成麵糰,亦可用豆漿代替;蜜糖亦只係我自己加,原食譜無用到.


text:
Polymer 讀者都睇得明既簡易西史入門第一集:從唔神聖既羅馬帝國到神聖既羅馬帝國
係公元前七世紀亞平靈半島中部有對狗娘養既兄弟羅慕路斯同雷穆斯,佢地係台伯河邊七座山既中間建立起佢地既城市.然後羅慕路斯為左呢座城命名權殺左雷穆斯,從此呢座城就以佢命名為羅馬.羅馬經歷六個國王後到第七個國王因為佢個仔強姦民女惹起民憤.好衰唔衰呢個時候羅馬城比外族入侵,羅馬城居民唔願為國王而戰個個攞起武器離開羅馬城.羅馬國王只好向人民妥協成立元老院保護人民權利.
經過 SPQR( 元老院同羅馬人民 ) 七百年既奮戰,南滅迦太基東滅希臘,當年台伯河邊小小一座羅馬城變成西方最強大既國家將整個地中海變成佢地後院既小池塘.但到公元前 40 年又先後出現兩個軍事強人凱撒同屋大維,佢地靠軍隊既支持架空元老院成為羅馬帝國既皇帝.不過雖然呢個時候既羅馬帝國名義上係個人獨裁,但元老院仍有相當既權力.羅馬皇帝為加強個人獨裁就愈黎愈依賴軍隊既支持.結果到公元三世紀羅馬軍隊反客為主分裂成多個派系不斷廢立皇帝.最後班軍佬索性自立為帝,羅馬城成為各個軍頭爭奪皇位既殺戮戰場.
到公元三世紀未一個軍頭戴克里先奪得皇位.佢為穩定局勢發明四帝共治制將國家分成兩份,每邊各有正副皇帝.只要其中一個皇帝死左就由另外三個選個新皇帝出黎.結果當四個皇帝一上任就即刻全部反面,羅馬帝國分裂成東西兩個.
然後唔洗幾年一群前所未見既野蠻人出現係呢兩個帝國眼前.佢地係匈奴人.在此之前羅馬人眼中既蠻族不過係住係深山密林中既高盧或日耳曼人,除左文明程度低D之外基本上係人畜無害.
但呢班匈奴人從不知原於何處既遙遠東方一路燒搶殺到黎西方既盡頭.所過之處赤地千里尤如騎係馬上既人形蝗蟲.佢地首先搶掠係高加索山區既阿蘭人,阿蘭人頂唔順就跟住佢地一齊西進.跟住佢地又搶掠係東歐既哥德人,哥德人又頂唔順就跟住佢地一齊西進.之後佢地就搶掠東羅馬帝國,但就連東羅馬帝國都頂順就係匈牙利到畫左達地比佢地住.住落黎做咩?唔通要我耕田?我蝗蟲黎架嘛!要食就緊係搶架啦!
然後匈奴人繼續西進,將沿途既“野蠻人”(同匈奴人比佢地算係紳士)推向西羅馬帝國既邊境.一 D 加入匈奴人既搶掠大軍,另一 D就內附羅馬帝國成為佢地既僱傭兵.最後匈奴人一路搶到羅馬城外,全歐洲既蠻族都跟隨匈奴人既腳步將西羅馬帝國變成佢地既提款機.一 D 入黎搶掠,一 D 入黎做僱傭兵,反正實際上都係同一樣野.直到 475 年西羅馬皇帝尼波斯被日耳曼僱傭兵歐瑞斯特趕走,歐瑞斯特立自己個仔羅慕路斯·奧古斯都為西羅馬皇帝.十個月後佢又被另一個日耳曼僱傭兵奧多亞塞趕走,不過今次奧多亞塞冇自立為帝.佢叫自己做義大利國王.476 年 9 月 4 日西羅馬帝國滅亡.
廢墟比人搶掠幾都次都係廢墟.冇左羅馬皇帝既羅馬城由羅馬主教成為殘存羅馬人民既保護者,係蠻族反覆搶掠下祈求下一個救世者.
係歐洲大陸北面比利時高盧省,佢地既總督係薩利昂法蘭克人既希爾德里克一世仍然繼續效忠於早已唔存在既西羅馬帝國.481 年希爾德里克一世死後佢個仔克洛維一世自封法蘭克國王建立墨洛溫朝.克洛維一世在位時放棄日耳曼人信奉既亞流教派皈依羅馬天主教並將西哥德人趕入比利牛斯山對面征服整個現代法國成為最強大既蠻族國家.
西哥德比人趕入比利牛斯山後又過左百幾年後又有新一批蠻族進入歐洲.雖然呢批人明顯比當時既歐洲人文明得多,之所以佢地會比班蠻族稱為蠻族係因為佢地唔信天主教.佢地係新興宗教伊斯蘭教徙.阿拉伯帝國倭馬亞朝既穆斯林游過直布羅陀海峽消滅西哥德王國,而家要爬過比利牛斯山直入西歐天主教世界.當時既法蘭克國王提奧德里克四世派佢既宮相鐵鎚查理係圖爾戰役擊敗穆斯林.六年後 737 年提奧德里克四世過身大權在扼既鐵鎚查理七年拒立新王成為法蘭克王國既實權者者.要到 743年鐵鎚查理死後佢個仔矮子丕平先立提奧德里克四世個仔希爾德里克三世為王.
有日矮子丕平去羅馬拜神佢就同教宗匝加利亞呻啦”哎呀我個國王咩都唔做我點算好呢?教宗就答佢“邊個管理法蘭克王國邊個就係法蘭克國王”得到左教宗默許 751 年丕平廢黜希爾德里克三世自立為法蘭克國王建立卡洛林朝而且仲得到教宗親自到巴黎為佢加冕.
矮子丕平成為法蘭克國王丕平三世之後羅馬城又出事啦.754 年倫巴底人入侵羅馬城,雖然呢 D 對佢地黎講已經係日常生活,不過有 D 唔係好日常既事發生左,今次竟然有人幫拖.得知教廷受襲丕平三世即刻帶兵南下趕走倫巴底人呢班山番,而且仲將倫巴底人手上搶返黎既土地送比教宗.咁問題又黎啦請問究竟係冊封封建領主既教宗大啊?定教宗不過係封建領主分封既諸侯呢?心虛既教廷就即刻老作左份文件「君士坦丁獻土」話我既土地係當年君士坦丁大帝遷都君士坦丁堡後送比我既!
唔吹由自可一吹吹大佢,教廷由此仲得出結論:所以我就係西羅馬帝國既繼承人!
768 年 10 月 9 日丕平三世死後由佢個仔查理繼位.查理繼位後法蘭克王國繼續擴張仲征服埋今日既德國同義大利.到而家為止歐洲既大部分蠻族都係一個國王既管理之下,就好似當年既羅馬帝國一樣…
799 年教皇利奧三世被當地貴族趕出羅馬,查理出兵鎮壓暴動後將利奧三世接回羅馬城.800年既聖誕法蘭克國王查理係羅馬教廷既聖彼得大教堂跪係教宗利奧三世面前做禮拜.禮拜完成後企返起身突然頭頂多左個皇冠然後全場歡呼:上帝為查理皇帝加冕 !! 為世界帶黎和平既羅馬皇帝!就咁法蘭克國王查理就變成羅馬帝國皇帝查理曼大帝.
“羅馬帝國邊有冧過呢 ? 不過係遇到少少既麻煩而已.”至少當時既歐洲人都係真心咁諗.814 年 1 月 28 日查理曼大帝駕崩由佢個仔虔誠路易繼位.虔誠者路易繼位後根據日耳曼民族傳統將身家平分比佢三個仔.大仔洛泰爾得到意大利.二仔丕平一世得到阿基坦.細仔日耳曼人路易得到巴伐利亞.好衰唔衰到 823 年佢又同二奶生多個仔禿頭查理,而家副身家又要重新分過啦.多隻香爐多隻鬼三個啊哥又即刻反佢老豆檯.虔誠路易唔夠三個仔打只好讓位,結果兩個細仔調轉槍頭打大仔洛泰爾.洛泰爾又唔夠打,丕平一世同日耳曼人路易又拖返老豆虔誠路易出黎做皇帝.呢場人頭落地既家族爭產大戲到 840年 6 月 20 日虔誠路易死後終於結束.早係 838年二仔丕平一世已經病死所以而家就由洛泰爾,日耳曼人路易,禿頭查理三人分身家.843 年 8月三兄弟簽訂凡爾登條約將法蘭克王國分三份:
• 一份洛泰爾一世既中法蘭克王國
• 一份禿頭查理既西法蘭克王國
• 一份日耳曼人路易既東法蘭克王國
洛泰爾同佢 D 仔都死埋後東西法蘭克王國係墨爾森條約分埋中法蘭克王國.
東法蘭克王國國王日耳曼人路易死後由佢個仔胖子查理繼位.西法蘭克王國國王禿頭查理死後由佢個仔口吃路易繼位.口吃路易死後由佢兩個仔路易三世同卡洛曼二世繼位.路易三世同卡洛曼二世死後王位又返返去胖子查理到.但胖子查理又比佢個侄克恩滕公爵阿努爾夫廢左.阿努爾夫得到東法蘭克王國.巴黎伯爵卡佩家族既厄德一世得到西法蘭克王國.之後阿努爾夫又早死得個幾歲既仔孩童路易.孩童路易係 911 年十八歲時死埋.東法蘭克王國貴族選法蘭克尼亞公爵康拉德一世做東法蘭克王國國王,東法蘭克王國卡洛林朝結束.康拉德一世又傳位比薩克森公爵捕鳥者亨利建立薩克森朝.936 年捕鳥者亨利個仔奧圖一世繼位.到當時教皇國依然不斷受到倫巴底王國既入侵.時任教宗若望十二世就向奧圖一世承諾如果你搞得掂倫巴底人既我就封你做羅馬帝國皇帝.962 年踩住倫巴底人既屍骸進入羅馬城既奧圖一世受封羅馬帝國皇帝.不過今次同前面查理曼大帝個 D 有 D 唔同,佢呢個叫神聖羅馬帝國皇帝,全稱為德意志民族神聖羅馬帝國皇帝.作為交換奧圖一世又頒布   確認教皇國係教宗私產,係教皇國內教宗有絕對既權力同時教宗又要忠於神聖羅馬帝國皇帝.從此法蘭克王國永遠分家走上各自既道路成為今日法國同德國既雛型.而佢地既祖先矮子丕平留落黎既問題卻會繼續纏繞佢地.
下集: 敘任權鬥爭


text:
你哋知道個法文係咩意思嗎?查實個意思係玫瑰水肥皂 ( Rose Water Soap ).
真係無諗過自己都會有「Crabtree & Evenlyn」嘅產品,因為好多時經過店舖門口都會俾佢嘅香味嚇怕,可能係因為成間店貨品太多,所以味道特別濃烈,有時仲會聞到 "打乞嗤" o添!咁點解我都會有呢個 product 呢?查實係 Keith 送嘅禮物嚟 o架!
同 Keith 雖然已經識咗一段時間,但係星期一我哋先至係第一次見面.最初係喺 Rachel 個 blog 度識到 Keith 嘅,後尾發現原來大家都係演藝學院嘅校友,不過我係讀西樂,佢就讀中樂,所以大家都會有共同話題.直至到大約半年前度,大家喺 MSN 度傾傾吓,先發覺原來佢都識 Miss Cheng,Keith 當年嘅畢業 concert 就係由 Miss 幫佢做伴奏.我同 Keith 講起 Miss 最近開咗間音樂中心,問佢有無興趣上去睇睇,順便探吓 Miss,於是大家就約好咗星期一見面.
仔細咁睇清楚,原來盒面上嘅玫瑰圖案係 Keith 好鍾意嘅包心玫瑰呀!
放喺浴室都隱約聞到淡淡嘅玫瑰香,明符其實嘅滿室幽香.
諗番起上嚟,人與人之間嘅關係真係好奇妙,同 Keith 嘅關係由最初嘅 blog 友變成校友,由校友變成朋友,話唔定遲啲仲可能由朋友變成同事 o添呀,哈哈!


text:
12 SEPTEMBER 2013(THU)
話說係大半年前,小豬爸買左隻小烏龜
俾小小豬,不過因為小小豬仲未係好識得照顧,所以將依個重任交左俾LULU妹.雖然小小豬唔係主要照顧小烏龜,不過佢每次返到小豬媽屋企,佢都會走入LULU妹間房睇小烏龜呀!
唔經唔覺小烏龜都已經大隻左好多,經之前小小豬有同小烏龜發生左大膽豬事
件之後,今日又一新作...就係小小豬仲幫手同小烏龜洗白白啦~
其實小小豬都唔係第一次同小烏龜洗白白,不過之前幾次都只係如似今日初初咁,等LULU妹放左小烏龜係水盆上,小小豬只係輕輕咁同小烏龜擦身~
擦擦吓又會對住鏡仔自戀一番~
不過,今日同小烏龜擦到中段,小小豬突然好大膽咁拎起小烏龜~
仲好細心咁望吓小烏龜有邊度污濁~
之後就同小烏龜繼續擦背~
最後睇到小烏龜完全乾淨就放返落缸呀~
真係完全冇諗過小小豬係完全唔怕小烏龜,咁大膽咁拎住小烏龜咁耐(拎起上手都擦左大約五分鐘呀),不過大家可以放心,小小豬擦嘅時候都好溫柔,所以小烏龜係唔會受傷呀!
某程序上我都覺得小小豬今次同小烏龜洗白白都有好大得著,因為俾我感覺到小小豬對小動物都可以好溫柔同好有愛心,當佢幫小烏龜擦背時,佢都只係擦個殼,仲都不停講:要細細力...唔好整痛龜龜...唔可以攪佢個頭仔!
希望小小豬可以KEEP住擁有依一份心,因為對小動物有愛心都係一個好寶寶應該有嘅態度嚟呀!
我地嘅FACEBOOK專頁,你LIKE左未呀~
仲可以關注埋我地個微博呀~


text:
媽咪姐
多年積怨 杜汶澤勁藐溫兆倫冇品
近年北上搵食嘅溫兆倫,可能完全忘記咗自己係香港人,早排竟然喺微博呼籲各位香港傳媒唔好再搵佢喎!正所謂癲開有條路,近日佢不停喺微博發布愛國論,更連人帶 IP舉報一啲「反愛國」嘅網友,即刻被圍插,仲令杜汶澤忍唔住爆粗鬧佢:「 X樣!」
嗱,阿澤不平則鳴,大家都知!但佢唔妥溫兆倫就唔係今時今日嘅事嘞,大家記得俾溫兆倫 hurt得好深嘅陳梅馨(現名陳明君)嗎?兩人 93年撻着,據知拍拖期間,溫多次向陳借錢唔還,分手後,溫生仲面皮厚到向陳追索 14萬拍拖使費!而陳明君同阿澤前度顏仟汶係深交知己,所以仟汶同阿澤都聽過唔少溫生嘅事跡,講真吖,真係好難唔鄙視囉!再講,阿澤同溫兆倫喺 06年一個演藝人協會活動上碰過頭,當時佢哋仲「唔覺意」發生撞膊事件!
不過最令阿澤火起嘅,應該係因為月前溫兆倫喺微博 post過自己已故爸爸嘅相,仲話原來個樣好似「杜汶澤哥哥」,又話:「難道我爸當年他跟……哈哈!」向來最錫媽媽嘅阿澤梗係即時喺網上發炮:「再搵我老母講笑我打 XX你!」媽咪姐只想講,溫生你係咪食得國內黑心食品太多呀?個心變曬色喎.四個字,好自為之啦!
微博起浪
48歲嘅溫兆倫近年主力喺內地拍劇,不時 post啲愛國相呀文呀上微博,仲做埋「金手指」,你頂得住無?
前度力撐
離開娛樂圈多年,喺西貢開餐廳嘅顏仟汶,表示不屑同溫兆倫扯上任何關係:「對呢種人不如算啦!希望佢尊重自己尊重人.」而問到佢有冇同阿澤聯絡時,仟汶大方話:「依家各自有一個美好家庭,以前啲嘢無謂講啦!我只想講阿田(田蕊妮)做倀雞英真係好好睇,好入戲.」


text:
全因為黃蓉,每個男人心裏其實都想成為郭靖讀者投稿
2017/6/6 — 19:14
(文:白駝山少主)
近期熱播《射鵰英雄傳》,令到射鵰再次成為城中熱話,雖然射鵰已翻拍咗好多次,但每次播出都會令人睇到目不轉睛.原因係因為除左可以睇到眾多接近超能力嘅武術外,更引人注目嘅必定係男女主角,郭靖同黃蓉兩人嘅經歷.
我敢肯定你去問大部分男人都想做「郭大俠」.當中原因不外乎可以學到絕世武術,而且為國為民,行俠仗義,滿足到一眾男性心中嘅英雄主義心理,但更重要嘅係郭靖身邊有一位對佢不離不棄,甚至處處為郭靖着想嘅好女友.無錯,就係講緊黃蓉.
雖然郭靖天資魯鈍(雖然我一啲都唔覺,佢應該係將人生點數加曬係武術,運氣同識女仔到),但運氣絕佳.一生中在武術上不斷遇到好師父教佢絕世,在愛情路上也一樣遇上絕世好女友黃蓉.
之所以話黃蓉係絕世好女友,並唔係完全因為佢靚女或者可愛.雖然外貌係有一定嘅關係,但性格同平日嘅所作所為更大程度令佢實至名歸.如果剩係講靚就係絕世女朋友,咁好多其他角色都係,但有好多嘢畀外貌更為重要.
黄蓉聰慧機靈,每當郭靖或佢自己有危難嘅時候,佢總會有用佢嘅小聰明去逢凶化吉,若然郭靖冇咗黃蓉嘅幫助,恐怕早就已經不在人世.而且佢不但冇因自己擁有小聰明而睇唔起郭靖,鬧佢咁蠢唔識得上進,反而識得欣賞佢嘅忠厚正義,亦鼓勵佢去做佢想做嘅事,直頭瞓身支持郭靖.男人有時在遇到困難時,最需要嘅可能就係身邊嗰一位嘅支持同鼓勵.
佢更會全心全意對待郭靖,事事為郭靖着想.佢會花盡心機去教郭靖不同嘅文化,而且更令洪七公教郭靖降龍十八掌,希望郭靖能夠武術更上一層樓,可以和她一起進步成長.
係咪就咁睇下以上嘅優點都覺得蓉兒真係無得頂呢?但以下呢樣嘢我覺得先係男士想成為郭靖嘅最重要理由.
呢樣嘢就係佢同郭靖之間嘅愛情嗰種完滿且平穩嘅幸福.郭黃兩人的愛情雖然冇楊過同小龍女般轟烈.相對起其他角色兩人並無經歷過大嘅風浪,但兩人嘅愛情卻係平穩之中帶住無窮嘅幸福,係現實中有好多人就係希望追求佢地個份至死不渝嘅愛.
至於佢地相處方式係坦言相對,中意個樣就講中意,唔中意就講唔中意,對住大家唔會要玩啲咩心計,唔會去計較邊個付出多啲,邊個愛邊個多啲.呢樣看似非常簡單嘅相處方式,係現實上要實現係無比困難,可以講係愛情嘅烏托邦.
郭黃兩人嘅愛情之所以受到咁多人嘅羨慕,係因為佢地兩人嘅故事都可以算係另類嘅童話故事.係現實中,往往都會因為好多唔同因素令到一段感情而結束或難以開始,加上現今速食文化盛行.要搵一個兩情相悅而且要過得平穩嘅愛情實在不易,有人可能附出了無數嘅時間,甚至一生也未可以搵到一個可以付託終身.
即使找到了亦可能係因為金錢,可能係因為時間,可能係因為價值觀等等而令到此情不再或不能萌芽.除此之外,係現實女嘅可能遇不到或錯過咗一個似郭靖忠厚老實嘅男人;男嘅亦可能遇不到或錯過咗一個似黃蓉溫柔賢惠嘅女人,所以呢啲就係世人羨慕呢個另類童話故事嘅原因.
我知肯定有人會講黃蓉到左後期變成左怪獸家長,做某啲事亦唔討好.但留意一點,佢做呢啲事情大部分都係為咗郭靖好.或者黃蓉唔能夠成為百分百似郭靖一樣嘅忠直嘅女俠,但佢絕對係百分百嘅絕世好伴侶.
睇到呢到係咪覺得若得女友如黃蓉,此生不再遺憾呢?虛擬故事當然美好,但現實往往係殘酷,恐怕係現實黃姑娘只會揀歐陽克或楊康之流嘅二世祖,郭大俠只能繼續獨自做冇上進心嘅傻小子(洋名:James).
所以我地最緊要係唔好將虛擬同現實混為一談,若不然我地同某d人睇完韓劇就以戲中主角準則去追求現實中嘅伴侶一樣咁不切實際.
作者 facebook;作者 IG
發表意見
編輯推介
- 政治
DQ案嘅賤格本質 - 今日立法嚟宣佈你尋日違法
2017/7/14 — 18:35
- 政治
願很多年後 我們都能不帶愧疚地昂首 在那燦爛彼岸與你聚頭
2017/7/14 — 18:36中國
政治鬥爭思維泯滅人性
2017/7/14 — 13:45
- 中國
歷史可證明一切 歷史的主仍在掌管
2017/7/14 — 12:18


text:
好多人會講澳門化好恐怖,但由於澳門政府成日派錢,所以要講澳門化有幾恐怖,其實有啲難度.只不過,香港人最重視係層樓,土地投資係最重要,而澳門 新土地法 ,正正話俾大家聽,如果香港俾班工聯會嘅極左人士主政,會有幾得人驚.
新土地法 只不過係唔合理嘅土地國有化
喺香港,政府土地嘅批租時間,一般係比較長,至少五十年,而官僚審批建築工程,樓花銷售等等嘅時間,亦都喺合法範圍裡面,好多法律更唔會無厘頭有追溯權,出現清朝嘅劍斬明朝嘅官嘅異常現象,所以大家好放心去投資自己嘅積蓄喺土地之上.但係澳門,如果你以為澳門啲地炒得,咁你就大錯特錯.澳門土地批租期得廿五年,咁短本來都問題多,但更膠係,澳門啲官一向做嘢都十分之慢,歐洲拉丁語系國家果種慢,所以你買咗幅地,你隨時要用大量時間,去同政府周旋,即係批租期嘅頭幾年,塊地都係吉地,唔係地產商要囤地,係政府官員手腳慢,乜都做唔到.
好嘞,政府官員做嘢唔合理拖延,香港可以搵申訴專員,亦可以因審批慢為理由,喺renew個租期果陣順手啲,但澳門嘅 新土地法 咁出問題,因為區文龍案裡面,區文龍濫用酌情權搵銀,所以工聯關翠杏班極左人士,就借呢單案搞土地國有,總之塊地廿五年內唔發展,就算因為官僚手腳慢,都無得傾要收番,如果澳門啲官員可以廿五年乜都唔做,你無任何嘢制衡嘅話,基本上你買咗幅地返嚟,係等仆街.而更膠係,因為澳門啲法律,好奇怪有追溯期,你明明根據2003年標準批咗嘅申請,都可以要你跟2015年嘅新例重新做過,極為騎呢.所以喺澳門,你做實業,做地產都係傻仔嚟,因為啲法律由執行到立法,邏輯都唔係講常理,或講保護私有產權.所以依家有班友喺澳門買樓買出膠,隨時幾百萬心血付諸流水就係咁解.
當然 新土地法 關翠杏之所以諗出嚟,因為一二三事件後,澳門都係極左派當政,呢班友喺文革期間罕有咁打倒歐洲帝國主義分子,邊個敢郁佢地,所以條law立到無邏輯,關翠杏班友都死唔認錯.如果全東亞最左嘅共產黨,隨時澳門係其中一個.所以呢,你同人講,澳門化係買咗塊地,因官僚拖延審批規劃,搞到遲遲起唔到,但政府仲要硬收你塊地,一蚊賠償都無,呢種強搶民產嘅社會,派咗錢又點?你敢住?


text:
原來今日除咗係打工仔最不願面對嘅星期一,仲係世界環境日呀!咁咪真係名符其實Green Monday囉?不過我哋一般講保護環境咪就係自攜餐具,購物袋咁囉~但係呢對夫婦真係為環保去到盡呀!
普通人有錢買幅地會用嚟做咩?仲使問嘅,梗係用嚟起樓搵錢啦!但係Malhotra先生同太太就揀咗喺印度雨林度買咗幅地喇.下,喺印度雨林買地咁得意,唔通想轉行種咖啡,粟米?
嘩,塊地好爛下啵,你哋有冇畀人呃咗呀?其實佢兩個一早就知嗰塊係荒地,特登買返嚟咪就係為咗化荒地為雨林囉~
有冇印象細個讀地理嗰陣,咪成日讀埋啲咩輪耕制,又過度砍伐嗰啲嘢嘅,個雨林咪臭係咁樣畀人搞彎晒囉⋯⋯所以佢兩夫婦就好想種返啲樹,等塊地可以重生嘞.
但係Tree Gun都唔係一日長成啦,要將荒地變成做一片綠地,需要好長嘅時間同耐性之餘,最緊要係咩呀?錢呀!所以佢哋喺1991年成立咗個禁獵區同埋管理禁獵區嘅非牟利組織,一邊種樹,一邊募捐,再透過買多啲農夫唔用嘅荒地繼續發展,而家禁獵區已經由55畝擴展到300幾畝喇!
「我感覺到,全部返晒嚟喇!」返嚟嘅,又點止係啲樹吖,仲有本來喺雨林住嘅動物呀!由一片荒地,變到充滿生氣,都係多得呢兩位有心人咋!
佢哋接受訪問嗰陣都話,有好多人都覺得佢哋咁做好黐線,但係就係因為佢哋呢份咁黐線嘅堅持,個雨林先可以回復返本來嘅真面目咋~所以話,只要知道自己做嘅事係啱嘅,對世界又有貢獻嘅話,人哋點睇又有咩所謂喎!
封面圖片及資料來源:boredpanda,SAI Sanctuary


text:
多得學聯學民同三恥班on9,而家距離階段性勝利,拍手散場又邁進一大步了.
而同時,多得佢哋呢班實證去支持香港嘅教育制度係一個失敗嘅制度呢點.成班剩係識讀死書唔用腦嘅生物真係當正自己可以「三個臭皮匠,勝過一個諸葛亮」咁款嚟組織個剩係識叫人開路嘅學聯出嚟.
其實我一開始已經唔明,點解要留一條龍和道俾港島區仲有行車線入中環.交通不便,塞車呢啲事周不時都有,咁留條龍和道出嚟其實已經好多餘,至少已經冇真正癱瘓到金融中心區.
如果以一開始嘅人數,大規模癱瘓港島,港共就已經冇任何籌碼玩拖字訣,但總係有on9又要威又要帶頭盔,由第一刻被定性為非法集會嘅時候開始,個佔領範圍已經可以無限擴大,但我真係唔明雙學有咩好驚?係咪係佔得少,條罪會輕啲?啫係係咪佔一條街可能純粹留案底,佔十條街要坐監?
好啦,當你開頭on9,但個佔領行動已經16日啦,談判又破裂,又俾人挑機話人數下降,行動仲唔升級,仲要叫開部分路出嚟?到底班讀書機器知唔知自己做緊乜?
口講就爭取「中間派」嘅支持,我唔理佢哋真心定假膠,但既然係死讀書嘅廢人係咪都應該有返咁上下課堂上嘅知識呢?點解可以冇任何數據支持低下就預設「中間派」會因為開通部分路段而支持呢場社運先?
好啦,邏輯謬誤都唔同你計,剩係講最基本嘅人性啦.咩情況底下,人類會話唔支持又唔反對吖?就係雙方嘅贏面都處於5050嘅階段吖麻!呢堆所謂嘅「中間派」其實都係以利為先咋麻,唔表態嘅,是但一方贏咗,自己都唔會蝕,當邊方佔到上風先去埋堆亦係最基本嘅人性,自古以嚟牆頭草嘅角色係任何朝代任何身份都不缺吖,學聯唔係又唔知呀?
點解六四事件前,香港富豪級,有頭有面,要養活旗下唔知幾多萬名員工嘅生物,仲有今時今日香港嘅行騙貪官敢聯名登報支持學運呀?因為當時班學生至少贏面大吖麻!(唯一計算錯誤嘅係當時呢班登報支持學運嘅生物仲有良心,所以以自己嘅良心去度中共嘅視生命如無物,所以先會圍骰“通殺”咋麻~)
但今場社運,連少少上風都佔唔到就叫開路,想博班自利為先嘅「牆頭草」支持,學聯成班係咪天真嬌上身?
如果旺角聽日都唔可以搶返條亞皆老街返嚟,香港人永世為奴,中國化嘅日子已經指日可待,到時「umbrella revolution」係歷史上應該會被定性為最失敗嘅革命(可能歷史上都唔會出現添~)!
大道之行也,天下為公,選賢與能,講信修睦.---《禮運.大同》


text:
話曬假假哋都叫做大學生,點都要搵返份大學生嘅熱門工作先似樣嘅.當然唔係講緊M記,些粉呢啲普通料啦,識做就一定係做補母──補習老師.踏入教育界嘅感覺一開始都幾有趣,都叫有班細路叫你做阿Sir吖嘛.
好彩地叫做喺社區中心搵到份補習,百二蚊一粒鐘對住一班七個細路,算係待遇唔錯啦.第一日上堂先發現,原來新界啲小學生已經大舉俾新移民入侵.講明先,我唔係話歧視新移民嘅,不過見到佢地著住自己細個著過果套校服,但係講曬普通話咁,感覺就……硬係有啲唔自然咁囉.話說有幾個都係啱啱大陸落嚟,小一又有小三又有連小五都有咁,仲要全部讀埋同一間,真係唔敢想像呢間小學啲老師可以點教……如果佢哋仲有心教嘅話.
咁做得補習,唔少得嘅梗係要幫佢地默書啦.今時今日啲小學課本比起十年前似乎更加色彩繽紛,不過課文都係差唔多,感覺就格外親切嘅──直到我讀出第一個字之前──
「老師,我哋用普通話默架.」
嘩頂,你玩阿叔咩.對住首押韻,兼且字字鏗鏘嘅唐詩,你叫我用普通話讀?他朝我落到黃泉見到李白杜甫佢哋你叫我情何以堪呀?Fine,為左兩斗米我折腰,我用普通話讀.好彩讀左幾年聖賢書,喺今時今日要求同上面接軌嘅香港教育模式下讀左幾年,叫我讀幾句普通話你都難唔倒我.正當我以為只係一間半間小學用普通話嘅時候,我發現我錯曬.七個細路來自四間遍佈全區嘅小學,全-撚-部-都-係-用-普-通-話-教.我屌.
果刻我先知道原來普教中已經係以迅雷不及掩耳之勢入侵曬咁多間小學,見到佢地啲功課簿詞語上面竟然要佢地寫埋拼音果陣真係血都嘔埋.諗返起自己上個sem仲有得喺大學中文個course學下廣東話拼音,雖然最後爛grade,但係都抵.正當我以為最差都只係咁果陣,我又錯左.教數學乘法自然要小朋友背下九因歌咁,當我見到個小朋友將九乘八計做五十四,就叫佢背九嘅乘數表嚟聽下.
「剿衣der剿,剿餓衣屎巴,剿生餓屎癡…(九一如九,九二一十八,九三二十七)」
頂.呢個時候我做左一個好幼稚嘅決定,我逼佢用廣東話背.佢面露難色咁背,背到九二一十八果陣我於心不忍,於是叫佢都係用返普通話啦.我開始唔明白,究竟我生活緊嘅係咪仲係香港?為左同大陸接軌,為左推普廢粵,教育局同啲學校究竟可以去到幾盡?
Okay fine.但係教落去,我發覺其它更難搞嘅問題.新移民嘅學生佢哋普遍都有一個喺香港學習好嚴重嘅問題,就係佢哋啲英文完全跟唔到香港進度.有個小五嘅,岩岩落到嚟,連5w(Who, What, When, Which, How) 都不知為何物.你送佢落嚟然後仲叫佢學咩past perfect其實同玩個細路無分別.我嘗試用心去教佢,但係喺英文嘅範疇上面大家就好似來自兩個星球咁,完全溝通唔到.一個每星期教三堂加埋四個半鐘嘅補習老師都姑且覺得如此困難,我完全想像唔到一個對住幾十個細路,兼且堆細路睇怕學習能力差距都極大嘅情況下日校老師可以點教.究竟一開始啲老豆老母夾硬送佢落嚟插班果陣,有無諗過個細路根本唔會適應到香港嘅教育模式?送佢落嚟係咪就代表係好呢?我睇唔透.好彩果兩個老豆老母有少少錢凈可以俾佢地去學下英文,咁凈返果啲呢?
講講下又夠鐘落堂.見到佢地一個個咩起個書包走人,總是有種說不出的感覺──我諗我終於見到,或者預見到香港嘅跨代貧窮,仲要喺現有嘅土生跨代貧窮上面再加一大堆源源不絕嘅新移民跨代貧窮.香港仲要做幾耐福利收容港?聽到政府班友話佢地接受完教育可以做香港高等教育生力軍,我真係笑而不語.
肚餓走入去麥記買個加左價嘅九蚊包,令我欣慰嘅係我聽到嘅仲係「歡迎光臨想食乜?」而唔係「huan ying guang lin xiang chi shen me?」.不過我諗,他朝呢班生力軍投入勞工市場果陣,就好難講咯.
天色已漸沉,落日如霧燈.
原文連結


text:
是咁的, 佢搵返我之後, 我都有同佢傾電話, 見下 hea 下咁.
有時晚上講到將來, 佢問我會唔會娶佢, 中意佢多 d 定其他邊個多 d , etc. 我都唔想同佢太顛, 都係話遲 d 慢慢討論呢 d 野.
咁上一次同佢出街, 真係周圍玩果種, 唔係 hea.
行街睇戲食飯直落咁, 我地之前係無乜好 formal 咁 date 過, 始終唔係同一個圈子認識, 大家唔會有共同既 fd.
我亦知佢個人好保守, 好典型香港女仔果種, 阿媽教唔好乜唔好物果 d. 佢有好重既觀念, 係覺得認識一係一步一步咁認識, A 先再 B 再 C, 初初識佢時佢直頭係唔肯見我, 之後我同佢住埋一齊, 佢會話"我乜野鬼樣 wo wea 樣都俾你睇晒, 唔驚啦", 再之後佢先慢慢主動搵我.
今次 date, 佢同我傾左我好多野, 好似查我家宅, 攞我銀包, 又 check 我電話
.
我見到佢係嘗試踏出呢一步.
咁食完 dinner, 又起海邊, 我坐去佢度想同佢傾下大家點算好.
佢即刻 do 起咀唔開心, 唔想講野, 有乜野點打算姐, 咪唯有見步行步lor.
我話咁樣唔 work ga, 佢話就係知咁樣 work 先會留起度.
好大反應, 我知觸動到佢神經...
總之好煩啦, 上次返來畢業禮 24 歲果個返左香港, 又話想返來 wor, 我都唔知點算


text:
有冇sis會同朋友一齊去FoodWise買野換印花?
-
十廾廾
最近留意到平時買開餸既超市有得換印花,入邊有唔少野我都想換,但係始終都要一定數量
我會同朋友一齊去買野,佢地又冇儲開印花既習慣,所以一次都我都可以儲到唔少印花
唔知有冇sis平時都有去開FoodWise買野又唔要d印花呢?可以pm我傾傾我地一齊去買野~
incase有人唔知今期有咩換,我都cap左張圖
[img]http://i.imgur.com/u4U8He0.png[/img]
-
CandyLeeCK
你想換咩? 我都有幾十個印花的
-
Yunea
我自己都有儲開佢既印花,因為我好想要佢個水晶醒酒器,望落真係勁靚
-
十廾廾
Yunea said in 有冇sis會同朋友一齊去FoodWise買野換印花?:
我自己都有儲開佢既印花,因為我好想要佢個水晶醒酒器,望落真係勁靚
我都係啊!另外我仲想換埋佢個酒杯套裝,其實就算你比唔到印花我
都可以一齊出來去買野交流下點樣買先最抵,做個朋友都好~
-
vanessa
我有少少印花係手,可以比你都ok既,反正得咁少都換唔到d咩
-
Joida
Foodwise印花好有用,我老公平時會去買紅酒同凍肉,但係次次都唔見佢有印花
上次問一問原來佢習慣就咁扔左d印花唔要,真係激死我


text:
Hi Auntie隻GOD WARS日版唔係封入特典
咁即係點?
即係鋪頭番唔到貨無得派 / 唔記得比你就玩向左走向右走完
今時今日日game點解唔直接去amazon訂
因為腥港買game仲係平少少/一樣,而又有偷跑
同埋未出到貨你唔會知特典點玩法
好無玩,好耐無出過棋game
暫時搵唔到話好特出既地方
都係普普通通SRPG
音樂方面好似黎黎去去都個幾首
難度方面揀難有少少難度,但練好個法師就乜勁都幾下秒咁
近攻角色唔知係咪後天成才型,前期除左做盾役我都唔知做乜勁好,打人R痕咁 (相比法系)
同埋出下技就算打唔中都有可觀既JP (用黎升技) 拎到,學埋某職業常駐技仲可以由出一次賺15JP > 60JP,升技無難度
最緊要係堆依賴可以無限重玩無限升lv,再唔係你夠得閒可以殺剩一隻再不斷用buff技升lv同拎JP,之後就可以輾壓故事關
技能方面一個角色分正職,副職,固有職
正副職可以任轉,而固有職就唔同角色各有不同
可用技能就根據你轉左咩職而定,就算升爆lv都唔會比你跨職業用
另外正職亦會影響角色能力
同埋職業有分下級,中級,上級,只要升職業LV (最高10) 就會自動開放比你揀 (但一開始無技,你點都要搭埋前一級職業用)
仲有幾種特殊職業就靠你開到某幾種中/上級職再開放
所以職業系統都有幾多野玩
最後要讚下係全語音,唔似D濕勁召O之夜6咁咁向左走向右走慳皮
有得瘋狂聽早見沙織把聲
同埋經過之前堆demo比人Hi老母,佢加左有得skip戰鬥演出動畫 (老老實實又真係流流地無咩好睇) 黎加快速度
總結黎講SRPG fans都叫做可以入手既 (故事伏唔伏未知,我都唔係打到好遠
)


text:
講起 PS 平台上面嘅日系靈異遊戲,大家最有印象嘅係邊個?我就會第一時間諗起《零》系列 ,當年半夜一條友匿喺被竇玩《零~紅蝶》真係驚到廁所都唔敢去!
不過好可惜最後一代《零》作品喺 Wii U 發佈之後,開發公司就因為資金問題收咗皮.從此之 後,PS 平台上面嘅靈異遊戲就好似少咗好多人注意咁!
其實每年仲係有唔同嘅恐怖遊戲推出, 喺黎緊呢個夏天,神婆就有四隻必玩嘅恐怖 Game 推薦比大家!
一,死印
對應機種:PSVita
推出日期:2017.06.01
只要手臂上面出現奇怪嘅印記,當事人就會慘死(所以叫死印 LOL) 但在倒數死亡之前,死者到底遭遇過啲咩,又睇到啲咩?步步進逼嘅係怨靈,定係咀咒?
遊戲以「死印」咀咒串連唔同嘅都市傳說作賣點,以章回故事推進劇情. 玩家飾現嘅男主角,因為某啲原因失去咗記憶,佢只知道自己手臂上面出現咗死印;於是男主 角努力搵方法解開「死印」嘅咀咒.
都市傳說一向都係靈異遊戲嘅熱門題材,因為無真憑實據,所以真相係點永遠無從考究;正正因為睇唔清,所以人先會感到不安甚至恐懼,始終世界上有好多事係現有科學解釋唔到;呢個遊戲唔係純 AVG(文字歷險遊戲),仲加入咗探索,調查嘅元素,所以點樣克服恐懼冷靜搵出真相,都係玩家嘅一大挑戰!
以下為官方 Promotion Trailer(小心音量w)
二,祝姫 -祀-
對應機種:PS4・PSVita
推出日期:2017.07.20
《祝姬》絕對係我期待到癲之作!佢個劇本係竜騎士07寫架! 嗱作為一個毒撚,你唔係唔知邊個係竜騎士07啊?咁《寒蟬嗚泣時》(ひぐらしのなく頃に) 應該聽過玩過或者睇過喇啩?狂派便當不留情,虐待斷頭不省血,竜騎士07嘅作品絕對係玩獵 奇玩到出哂名!
劇本設定都係佢嘅定番,男主角黎到新嘅學校,遇上五位表面上好似各有萌點嘅女性,嘩簡直 係青春浪漫大爆發……至奇呀!嗚呀我唔會信你架!竜騎士07筆下嘅女主角,就算佢笑住煮飯 你食,都要小心入面有釘呀!
呢個女主角去到邊都拎住個人形娃娃,而學校入面都流傳住一個講法就係「最好都係唔好接近 佢」;不過男主角不入地獄誰入地獄呢,但佢地到底係開感情線?抑或係玩命行鋼線,就要等 出左 Game 先知了 w
人形,神社,禁忌,咀咒,人性黑暗……呢個遊戲包含嘅原素好多,好貪心但係我鐘意!以下 係遊戲
Opening 動畫:
三,深夜廻
對應機種:PS4・PSVita
推出日期:2017.08.24
2015 年發行《夜廻》之後口碑同反應都唔錯,所以今年繼續推出加強版《深夜迴》,講兩個少 女夜間喺大街上面探索,一直遇到各式各樣嘅恐怖嘢咁;畫風方面則繼續係同上代一樣,用返 得意細粒人仔做主角!
雖然視覺上《深》好似無上面兩個遊戲咁令人緊張,但係半夜三更,開勁冷氣衝關都仲係偶爾
會比啲音效或者「意外」嚇一嚇架!
呢個系列可以出到第二集我都幾期待,始終呢啲小品式遊戲好多時都未必可以成為系列作;當 然唔係話有系列就係好,有啲遊戲我更加會期待佢見好就收!不過《夜迴》系列仲有好多可以 發展同埋進步嘅空間,所以我熱切期待緊!
官方 Trailer 如下:
四,WHITEDAY~学校という名の迷宮~
對應機種:PS4
推出日期:2017.08.24
呢個遊戲本身係 Android 上面推出咗一段時間,然後剛剛公佈會出 PS4 版!學校靈異事件都係 日系恐怖遊戲嘅定番設定之一,對上一次令我玩到腳震嘅校園驚慄 Play 已經係《Corpse Party》 (屍體派對)了~所以對玩家黎講可能係久違嘅學校題材!
遊戲以第一視點進行探索,玩家可以 carry 嘅道具數量有限制,同埋有跑又有匿藏兩種指令,應 該唔係淨係逃命Play咁簡單.
雖然佢係一隻靈異 Game,但同時有校園戀愛嘅元素……有你就玩啦!唔准吐糟! 劇情入面遇到女同學都會有對話選項,不過我好奇嘅係,呢啲選項係單純影響好感度,定係關 乎主劇情呢?因為就咁睇片入面啲女同學都神神化化怪怪地……
有關《White》嘅 PS4 版官方資料暫時唔多,官網都係開咗無幾耐!不過目測呢個遊戲可玩性相 當高,惟一淆底嘅係我唔擅長玩第一人身視點遊戲……有興趣又唔怕劇透嘅朋友可以上 youtube 睇下日本玩家嘅遊玩短片!
以上四隻遊戲我都一定會入手架啦!對於部份朋友黎講,四隻 Game 都無中文化唔知會唔會影
響你想玩佢嘅動力呢?嗱咁我呢度又事先賣定廣告:四個 game 我都一定會交 Review 包膠
文的 LOL!如果無時間玩或者驚睇唔明劇情,但又想知道個遊戲正唔正菜嘅,接下黎嘅時間 都請繼續留意 VJG 啊 (ゝ∀・)⌒☆


text:
去左好多好多年,真係睇唔到有乜用!灰心了
(筆下留情呼籲)六月四日,維園見.
如果我認為齋坐下可以平反乜乜乜,雨傘運動我一定都會訓足三個月.但我好清楚共產黨唔會驚呢啲,佢驚嘅係你頭腦清醒,佢驚嘅係洗唔到全國人民嘅腦.你香港癱瘓馬路,佢根本可以當睇馬騮咁睇你哋.
我去維園,從來都冇幻想過什麼平反六四,我只不過去悼念六四,如果一個唔熟嘅朋友我都可以出席佢嘅生日會,六四我唔可以唔去參加晚會.當年有班學生為民主獻出寶貴生命,有命離開嘅都要流亡國外.
平反六四,我以前都講過,除非共產黨政權冧咗,否則冇可能.所以我見到雨傘運動,我係感動好多香港人願意付出,但我唔認為坐下訓下就可以推翻人大決定.所以我只會去睇下,唔會坐同訓.
但六四晚會,每年得一日,俾我哋去悼念,亦話俾其他人聽,1989年6月4日發生過一單大事.
抗日戰爭,大陸日日都拍電視劇提醒國內同胞日本仔幾Hi Hi幾賤,順便歌頌共產黨幾偉大.係就係吹奏味濃,但都叫做係一種好嘅方式去記住歷史.
可惜香港已經回歸,冇人會拍電視劇講六四,電影亦越黎越少提及六四.所以六四晚會更顯得重要.每年得一次,係記住呢段歷史,同埋係話俾好多唔知六四嘅人嘅途徑.
勿忘初衷.我從來唔會去晚會影相擺上網,因為我好清楚我自己去做乜.我唔會因為某啲人話唔去我就唔去,我係我,我唔係人地嘅跟屁蟲ok?
聽日,維園見,歡迎telegram hugo1991,見面打個招呼或者握個手!
利申:其實我覺得晚會有時候煽情位比較多,可以少啲俾我哋安靜悼念下就好,本人眼淺,成日要我忍住眼淚好辛苦.


text:
發表人 lkljason 發表於 2009-04-11, 14:19
未睇前都聽過呢套戲劣評如潮,但因為個人喜好鐘意睇科幻片,所以都明知山有虎偏向虎山行果隻,當然要我即刻買BD就無可能架勒,所以借左dvd黎preview左先.
睇完後比我想像中好 (影評差成咁調節o下自己先會睇得開心d嘛),結尾比強戰更草草了事,因為未睇過1951年版,所以唔知舊版係咪都係咁樣結尾,大場面亦都比強戰小 (其實講真真係無乜大場面) .好彩男女主角都係我比較歡喜,所以令我都有一看既價值.故事係講奇諾飾演一個外星人,因為要保護地球,而人類就因為唔懂得點樣愛惜地球,所以無可奈何咁要消滅人類,而珍尼花無厘頭咁對呢個外星人有好感所以就救左佢,而相處過程中呢對母子不知不覺間感動到奇諾令佢覺得人類其實都唔係無藥可救,所以網開一面放人類一馬,環保反戰意識係有d,但唔夠深入,總結套野兩頭唔到岸,即係文戲唔得,特技睇頭就更加係無!
你問我套戲叫唔叫垃圾,我覺得又未至於,起馬我睇時都無話有難頂個感覺,係個結尾比較草率d,其餘不過不失啦,唔好當佢係科幻特技片睇可能會好d,戲院上時宣傳片真係有d誤導成份,我建議睇o下就算啦,買就真係要奇諾既超級fans至好o勒!


text:
上一篇寫左關於人壽基金同埋傳統單既特色 (特色呢個字眼係咪好正面呢?) 其實我唔係大家想像之中咁負面架, 聰明既朋友應該知道點樣利用呢d plan既特色, 好簡單,如果你想買定期人壽, 又想投資基金, 買人壽基金咪勁抵羅, 只要你係60歲前cut單, 你就可以享受到好平既人壽之餘仲可以玩下基金咁(我遇過一d好醒目既客真係咁玩), 至於傳統單, 其實你計過條數, 識買d年期短而又自己負擔到既, 都係好架, 定期人壽適合一D投資高手,慳多d現金自己投資好過, 至於有仔女既朋友, 睇完呢篇識點做啦, 梗係拿拿臨趁佢仲細幫佢買番份啦, 如果唔係佢第日大個怨你唔幫佢買呀~(呢番說話我真係真心話, 我唔會不負責任叫大家唔好買, 總之你要買得精明, 知道自己買緊咩, 要適合自己)
呢行狗係狗在d agent亂sell之嘛, 睇佣賣單個客咪多數會lost羅, 希望大家唔好睇左我之前既post就覺得呢行負面,以後唔想做或唔買保險, 呢個唔係我爆料既目的, 我只係想大家做一個醒目既買家者, 最好緊係可以避開d無良agent啦, 除左監管agent,其實教育客人關於保險既知識都好重要, 希望大家明白我晚晚捱更抵夜既苦心啦
大家真係唔好抱住睇戲既心態黎睇, 我真係寫得好辛苦架, 之前個d有心人不停人身攻擊我係因為佢地驚者, 其實只要你行得正企得正, 唔好千人買單或者昆人入行, 根本咩都唔駛怕, 如果唔講真話, 到最後咪愈黎愈多誤解,我地呢行俾人既形象咪愈黎愈差羅, 真正係有心入行既人先會做得好, 或者係有心買單既客, 先至唔會有投訴 (你當我諗得理想啦,我始終唔覺得講事實會影響到, 反而你收收埋埋話者吹得太大d野, 先至個結果係最差既)
好, 發表完偉論, 又係要寫野既時間, 原本想寫多d關於基金投資既野, 但有網友話想知多d關於sell warm call點做, 咁不如又等我同大家分享下啦
錯誤觀念八
做保險sell warm call 一定要呃客先sell到 ?
我發覺好多人係呢個forum都怨氣沖天, 無他既, 好多agent急功近利, 或者功力未夠, 咪要出狗招羅, 其實sell 保險(product) 只係一個最低既層次, sell野分三個層次 (唔單止保險, sell咩都係咁), 最低層次係sell product,呢個係好多新入行既agent犯既錯誤, 我稱之為解plan員, 即係話佢地剩係識解plan, 完全無諗過你既需要, 呢類sales銀行好多
第二個層次係sell 關係 (relationship), 人係感性既動物, 對件死物對得耐都有感情啦, 何況係人,有好多客係心甘情願幫個agent買, 就好似我老死咁, 佢係我第一個客, 佢同我講, 就算我呃佢, 份基金d錢輸晒都唔會怪我 (我當時超感動)
我見過有好多agent真係有好多朋友係心甘情願幫佢買 (唔係呃呃氹氹個d, 陣間再講), 最高境界係sell concept,即係俾一個買既理由佢, 通常個d叫sales idea或者講故仔, 大家要知道購物係一種衝動, 係一種唔理性既行為, 所以我地呢行有句格言係理性開case, 感性close case就係咁解
希望大家唔好睇到呢度我仲未講衰野你地就好失望, 我而家係同大家分享緊sell野既知識, 係有用既
講番先, 通常呃人既agent絕大部份都係停留係sell product既境界, 因為如果可以進階到sell 關係個d, 已經係高手之中既高手, 即係話我就算同你講個agent呃你, 你都未必信, 就算信, 你都會同我講你係心甘情願既 (問你死未)
至於sell concept既高手, 你更加係有充分既理由相信你買緊既野, 我講咩都好大機會聽唔入耳
所以大家就算覺得呢行昆人都好, 只係個sales道行未夠者 (講笑)
講番正題, sell product大家見唔少, 通常佢地好長氣, 搏命解個plan, 無耐性既買家會覺得個agent好煩, 當然dplan多數都好複雜, 要好扼要咁講重點真係考個sales既功力, 但解plan俾natural聽絕大部份人都識, 呢個唔駛多講(連plan都解唔掂個d, 完全抵打啦)
重點想講係sell關係, 其實我都見過有心地善良既agent, 如果大家有玩過九型人格, 會知道咩叫2號仔同9號仔, 呢度唔多解釋,佢入行前已經好肯幫朋友, 佢d朋友入阮, 佢未做agent個陣已經有探開佢地, 買下果籃既習慣, 同埋佢性格溫和, 好多人都當佢係交心既對象,我見佢一入行, 佢d客自動搵佢買單, 仲話信佢唔會呃朋友, 佢同我講有個朋友真係咩都買晒, 佢都無野好sell, 但佢個朋友同佢講唔緊要,話只係想幫下佢, 買咩都無所謂, agent話買咩就買咩啦 (呢d真係佢做人咁多年積番黎既, 無既行家唔駛恨)
咁我都講番d我sell 關係既經歷先啦, 其實做得warm call, 個客某程度上對你有基本信任, 理論上唔會好似cold call咁挑機(之前講過, 挑機個d唔係你朋友, 而係你既敵人), 通常你會發現, sell 朋友個陣, 你花最多時間唔係sell, 亦唔係解plan,而係陪佢傾計, 你試諗下, 佢地出黎打工點會唔受氣丫, 同事又唔呻得 (好易俾人篤背脊), 屋企人又未必想聽, 身為朋友既你,自然會成為佢地傾心事既對象, 呢個位唔係叫你呃佢, 而係你要用心聆聽(你唔駛俾意見, 不停認同得架喇), 好多人, 其實都只不過想搵人聽佢講野, 呻下之嘛, 你俾佢呻番你三,五,七個鐘(我個次好似有5-6個鐘度), 之後佢順左條氣, 你再簡略重點式解plan (連解連簽半粒鐘度啦), 最緊要唔好sell到好鬼,亦唔好存心呃人 (我唔明點解有d人朋友都呃得落手, 唔驚以後無朋友做咩), 好快可以簽單, 就算佢今次唔簽, 你俾佢呻多你幾次,梗有一次會俾你攪掂
當然, 無良agent都可以聽完之後呃個客, 我諗warm call呃人既方法, 呢度有好多朋友都係已經俾個d老千well train左,我夠膽講如果開多個post, 叫大家一齊貢獻下d sales既呃人方法, 大家隨時都寫到十個八個出黎, 所以我唔駛寫啦(不過我下一篇寫基金我會爆最常見既呃人方法, 大家放心)
至於最高境界sell concept, 呢個係最難, 多數用係個natural出objection或者死拖難拖唔肯買個陣, salesidea真係有好多, 但你要講得中一個可以hit中佢既心就好難, (好似超級巨聲咁, 你唱歌唱到聽眾都好有feel, 陪你喊, 你估咁易架)
講故仔呢家野要講天份, 同埋你個人夠唔夠感性, 太理性係唔得既 (有好多sales剩係識理性分析, 無用架, 愈理性討論愈唔會買)
有行家可能會覺得, 你講個d野係人都知啦, 呢d係基本功, 係大方向既野, 如果連基本野都攪唔掂, 好難進軍d高階野
有兩本書可以俾行家參考下, 有助你sell natural既, 一本係人性的弱點, 另一本係冷讀術, 大家多多鑽研下啦
講完d咁宏觀既野, 梗係要講番d實際既sell skill啦, 通常agent會用既不外乎幾招, 其中一招咪叫RDRC, 即係RELAX,DISTRUB, RELAX, CLOSING, 一開波見面梗係要大家RELAX下先, 多數係RELAX時段, 都係探下個客既口風,例如有無投資呀, 工作穩唔穩定呀咁, 如果係醒既AGENT, 其實係傾計既時候已經摸左個客好多料, 跟住第二步就係DISTRUB,即係話突然間好不經意咁將個話題帶去保險度, 呢個位好重要, 技巧唔好既SALES會俾人覺得反感, 覺得佢終於露出狐狸尾巴,跟住就會勁俾OBJECTION你, 如果俾你好有技巧咁帶到保險話題, 你就要俾一個購買需要佢
例如係女性既話, 梗係FOCUS係安全感啦, 全世界最儲得錢既係咩人? 之唔係女人羅, 女人係好需要安全感既動物,你要同佢講多D靠男人既壞處, 例如某某包二奶, 或者離左婚無人無物, 最緊要係無錢傍身, 生活好徬徨呀個D咁, 佢梗係問你點算啦, 咪買基金/ 傳統單羅 (達成目的), 之後唔好咁急簽單, 反而講下反話, 好言相勸話佢諗多左 (呢個就係下一個RELAX喇), 到最後佢愈黎愈不安,最後簽單 (即臨尾個腳, CLOSING), 當然簽單個陣梗係唔好白痴咁問個客係咪買啦, 你只需要FEEL到佢有衝動個下,好自然咁拎份FORM出黎, 同佢講話好多朋友都好似佢咁架, 跟住猛咁填資料 (呢個位佢講咩都老虎唔好回應), 份FORM填到咁上下,問佢想用咩過數會方便D, 當然, 如果你想條數大D, 你夠薑既話, 係你收左佢張CREDIT CARD之後你可以再SELL多佢一野,試下SELL大D個銀碼 (CARD都係你手上, 仲有得走嗎?), 之後填晒FORM先叫佢一野簽晒所有FORM, 最好簽左之後,同佢講呢D係私己錢, 記住唔好俾老公或屋企人或朋友知, 咁你俾人斷單既機會就細好多 (補充, 大家可能會問, 如果你DISTRUB完佢之後,RELAX期間佢突然間清醒左, 勁俾OBJECTION咁點算呀, 咁你咪再DISTRUB佢羅, 之後又RELAX佢羅, 總之要兇佢,兇完再MO (MOTIVATE) 佢, MO完又兇, 兇完再MO, 不停循環直至佢簽為止)
其實成個過程最重要既技巧就係你控制既節奏, 每一個位都要過得好順, 氣氛要係一個良好既環境底下進行, 成功率就會大好多, 當然頭先講既只係其中一個例子 (COLD CALL唔駛咁煩, 明買明賣, 一野SELL落去就OK)
其實講黎講去, 咪又係人性的弱點本書裏面講既自重感, 只要你俾到自重感你個朋友, 佢就會好自然對你有好感或認同你, 就係咁簡單
咁當然, SELL SKILL既野可以好廣泛, 無一本天書用到老, 有好多方法, 想UPGRADE下自己SELLSKILL既我建議學下九型人格同埋MBTI, 呢D心理學既知識, 係你SELL 客個陣, 即係打緊心理戰個陣, 可以掌握到主動權,企係有利位置, 勝算點都高D
做NATURAL我之所以話易, 係因為你對該朋友已經有一定既認識, 你知佢性格, 自然會判斷到講咩佢先會BUY, COLD CALL難就難在初次見面, 你要係極短時間內掌握個客既性格真係好講經驗
記住, D客買野係需要理由, 睇下你可唔可以刺激到佢個下衝動 (需要), 我頭先講個D方法未必係最好, 但我自己覺得幾有效, 當然,我成個過程都無呃過個客D咩, 根本唔需要用幾多幾多回報, 講到隻基金天下無敵, 或者自己係呢行做左幾耐幾耐, 搵幾多幾多錢等去氹個客買
我自問陪朋友傾計, 俾佢呻下唔算呃丫, 俾個理由佢買, 刺激下佢購買意欲, 講下D感人故事感動下佢, 都唔算昆人者, 我自問每次賣基金單都一定講收費, 賣傳統紅利單都係賣3年或5年居多 (所以D佣咪少羅)
我相信要令個朋友買單, 可以有好多方法, 唔駛下下要昆人先賣到, 我第一個客, 即係我老死, 我同佢講話我第一個客呢個位係留番俾佢,對我黎講佢就係我兄弟, 我想佢支持我, 就係呢句說話, 滿足左佢既自重感 (第一個客佢覺得好有意義), 佢就幫我買, 但我真係無昆佢喎(我今次篇野唔知算唔算正面左, 我無改變立場既意欲, 但SELL SKILL既分享係咁上下, 我教新人TRAINING個陣都係咁講, 當然,REAL CASE既例子會多D)
今期唔知會唔會令大家失望, 只不過有網友話想我分享下, 所以我就寫出黎, 呢D都係真實野, 希望大家唔好覺得悶
下一篇, 我想講下D基金先, 等大家多個認識, 市面上唔係剩係得AA單架, 仲有其他, 包括前期收費, 後期收費, 仲有LUMP SUM, 會同大家拆解點先算抵玩, 點買先精明, 仲有基金最常見昆人既方法係咩


text:
2017-05-11
投身飲食業必睇! 餐廳marketing四大失敗原因
早前有外國學者統計,每年大約有30%餐廳倒閉或者轉讓,而當踏入經濟回落周期嘅時候,情況更為嚴重,除咗因為大眾少咗俾錢出街食飯之外,昂貴嘅租金亦係另一個致命傷.雖然係咁,每年都會有好多創業者投身飲食業,自資開餐廳做老闆,大大小小嘅餐廳,方便飲,小食店開到成巷成市.如果你都準備投身呢個行業的話,以下嘅失敗通病就不能不知,並要記得避開!
1,家庭生意,管理不善
如果大家暑期工有做過餐廳就會知道,好多餐廳嘅樓面同廚房完全係兩個世界,兩個幫派,完全係兩個管理嘅手法.因為大多老細都未必係學廚出生,唔太了解廚房同事嘅工作同文化,所以佢哋都係只懂管理樓面,間唔中就會有「大細超」嘅情況出現.而且相比之下廚房員工唔似得樓面員工咁「口才了得」,廚房員工大多詞不達意,有嗰句講嗰句,經常同老細或者樓面同事產生溝通上問題.
另一方面,好多餐廳都係「家庭生意」,講嘅唔係一代轉一代嗰隻「家族生意」.家庭生意──意思係成個餐廳都係一家人,媽咪老豆阿姨阿叔全家到齊,細佬家姐星期六日都會客串一下,不過「家庭員工」九成係「生手」,令問題更加嚴重,如是者,每隔幾個月就會有一批掌管餐廳生死嘅廚房師父辭職,令餐廳未能保持水準.生手員工亦會令樓面產生混亂,到最後留唔住客人亦留唔倒好員工.
2,抄抄抄
喺香港,只要有一間餐廳/食肆做得好,過兩,三個月市面就會出現好多分身.好似韓式燒肉,台式方便飲品,自創雞蛋仔等就係好好嘅例子,有啲連店舖名稱都可以照抄66%(即係個名得三粒字,佢抄咗兩粒字).明顯地呢啲餐廳開業時根本就冇考慮過marketing嘅問題,如公司嘅定位,產品特色,地區性競爭,目標客戶取向等,完全冇計劃過,一心只係想借他人名氣,順住潮流「走一轉」.其實「抄」真係冇乜問題,只要抄得其所,集各家大成,再加返自己嘅特色,係絕對可以嘅.但如果你係全無特色的話,咁樣競爭力往往不及其他對手,結果只有頭一兩年有錢賺(可能一年都冇~),然後損手離場.
3,只懂減價
同大部份公司一樣,當遇到生意唔好嘅時候,老細唔理三七二十一,第一件事必定係做減價優惠救市.打紅海策略對所有老細嚟講無疑係最簡單直接嘅方法,但未必係最好嘅方法.經營一間餐廳,唔計一啲超大集團同特別例子,平均嚟計,當中40-65%錢錢用咗喺食材同舖租成本(視乎店舖大少),25%係人工,10%係雜費,之後平均利潤為5-35%(亦有數據指,餐飲業平均利潤為5-15%,15%已經係好好).即係每一次打減價戰做八折,九折優惠,你嘅利潤就即刻降至0-15%,一下唔好彩嗰個月食材成本上升,就即刻變咗白做,所以速銷並唔可以長線策略.生意唔好嘅時候,老細唔懂得分析根源問題,永遠覺得冇人幫襯係因為受近期市況影響,速銷一兩個月就會冇事,最終速銷賺少咗嘅同時,亦冇解決到問題,繼續蝕錢.
4,永不言敗
你無聽錯「努力不懈,永不言敗」都可能係致命原因,永不言敗有時未必乜野情況都適用,做生意係好現實,數字反映一切,冇生意就係冇生意,想盡辦法都解決唔倒問題就係解決唔倒.見過好多老細其實一早已經發現問題,但可惜有心無力,就係因為唔肯認輸,眼看生意由賺變蝕.成日講,一盤成功嘅生意唔一定要好長久,長久嘅生意亦唔一定代表成功,所以如果你開餐廳能夠喺短時間賺一轉,之後結業成功脫身,都可以係好成功嘅例子.
餐飲業係一個競爭大,風險高,投資大嘅行業,要成功係並唔係易事.做任何一個行業都好,賺幾多錢唔係最重要,最後能夠守住幾多錢先係重點.


text:
2016年3月6日星期日
烤焗茄子 Aubergine al Forno
Facebook add 咗 Jamie Oliver 個專頁,原來佢都整好多 vegetarian recipes.呢個 Aubergine al forno 食譜一睇就已經覺得好吸引,而且材料又好簡單,不過有少部份食材我手上無,所以改用其他材料代替.
整呢個烤焗茄子唔單只簡單,又唔使開鑊,最啱好夜先放工返到屋企時整,唔怕炒鑊聲音嘈到隔離上下左右.最正係灑面啲麵包糠料,有香又脆!
2016年2月15日星期一
健脾番茄小米粥
如果頭腦清晰兼無老人癡呆的話,咁你都應該會知道我家有個習慣,就係人日唔知點解會煲粥煎糕食!?雖然唔多明白點解會咁做,但我依舊年年照做,因為想將媽咪所做嘅嘢一路 keep 落去.
呢個粥係之前睇電視嚴浩導演其中一條方,係一個健脾開胃養生粥,當時我只係抄低咗材料,無記低點整,所以我都係純粹用自己個方法去煲咋!導演條方原本係有落到瘦肉,但我就無喇,只係用香菇粉提味,我仲加埋原片燕麥一齊煲㖭.
2016年2月14日星期日
泡菜蘿蔔海帶湯
早幾日煮咗個韓式泡菜湯,因為新正頭買餸唔方便,所以最好就係用啲屋企本身已有儲備嘅食材,加上依家買菜貴都阿媽都唔認得,買白蘿蔔就最啱,又平又合時,正所謂冬食蘿蔔夏食薑,中醫角度天冷食白蘿蔔對健康有益㖭!加幾隻韓國生蠔,夠哂美味喇!!
原本一心係買豆腐整嘅,不過初三嗰日街市好多檔口都未開,而且我教完琴都已經夜,有開檔嘅豆腐檔都已經買哂,咁就唯有改用初一煮南乳齋用剩嗰棵津菜代替啦!
2016年2月12日星期五
物盡其用
整雪芳蛋糕因為要用多額外一隻蛋白,但我又唔想開多隻蛋,所以我習慣係解凍冷宮嘅蛋白加落去,但因為無整得耐,完全無咗呢回事,所以唯有迫住開多隻蛋!
夾硬開多隻蛋,自然就多咗個蛋黃出嚟,所以就連埋班蘭汁撇出嚟嘅水整咗 pancake;用剩嘅椰漿同整烤雞沙律剩低落嚟嘅金不換就用嚟燜南瓜,一啲都唔浪費㗎!
烤雞三角豆沙律伴檸檬芥末醬
往年媽咪喺度時,大年初一就一定食齋,年初二就會食番肉,印象中好似會有雞,海參,間中會有 zaak6 年嘅煎釀鯪魚.但係依家自己煮就好少會煮肉喇,前幾日初二貪得意又食肉開年,不過都係簡單一件雞扒啫!
呢個沙律其實係好耐之前睇 Gordon Ramsay 個節目度學番嚟,不過就自己改咗少少嘢,因為原本某啲食材唔易買得到呀!
老表的新年禮物
新春班蘭雪芳
其實我自己一向都唔太 buy 雪芳蛋糕,因為覺得太軟身,太濕潤,唔係我杯茶,我始終都係比較鍾意磅蛋糕同 muffin 個 texture,但唔知點解次次整嚫班蘭雪芳蛋糕,啲人都係極之欣賞同讚賞!咁重好,一來易整,二來輕身好多,拎出街都唔使咁重.
所以今年就整嚟拎去老表家團拜.
2016年2月8日星期一
猴年新春
2016年2月7日星期日
老友的新年禮物
聽日就係農曆大年初一,我諗家家戶戶都會好忙,忙住攪呢樣攪嗰樣,又要忙煮餐團年飯.我自己今年就相對無咁多嘢迫埋一,兩日內做,因為今年多時間量地同拍烏蠅,所以可以將啲嘢分開好幾日去預備,而且又唔使團年,又唔使 "年廿八",噚晚收工返到屋企攪掂哂就浸定少少初一煮齋要準備嘅材料,今日全部洗乾淨哂,聽朝就變相無咁多嘢要做,應該趕得切午時前上供.除此之外,今日仲整定個蛋糕聽日帶過去老表家團拜.
今年收到兩位老友 Louisa 同 Ernest 媽咪送嘅新年禮物,全部都係 Louisa 間烘焙學校嘅出品.
2016年2月2日星期二
天文數字
見雪櫃仲有啲秋葵同 1/4 個洋蔥喺度,諗住買包四季豆返嚟炒埋一碟,點知貴到唔捨得買,差唔多貴一倍咁滯!其他蔬菜都要起碼二,三十蚊斤,問勻哂成個菜檔所有蔬菜嘅價錢咁滯,都真係幾得人驚,簡直係天文數字,無樣買得落手,好彩同個菜檔阿姐熟,如果唔係問完哂都唔買的話肯定俾佢 bing2 鑊甘兼粗口問候!!
訂閱: 文章 (Atom)


text:
人大咗,放假都鍾意留喺屋企,有住家飯食又有冷氣涼,一樂也.話說星期六喺我食飽飯涼緊冷氣,非常嘆之際,阿媽突然打開咗屋企度門,然後大嗌:「嘩,水浸呀!快啲嚟幫手!」然後我,阿爸同男友就著住拖鞋出去睇吓究竟咩事.出到去只係見到有個看更喺走廊不停用垃圾剷裝地下嘅水,旁邊有個超級大嘅筒已經裝滿六成水,成條走廊都浸滿水,水位大概一至兩吋高.
遠望有家人開咗門,伸個頭出嚟問看更發生咩事,原來係有個租客唔識關水制,於是搞到咁.看更話最驚係電梯入水,壞咗好大劑,唔方便之餘仲要用好多錢維修.嗰家人問完之後就關門大吉,當無事發生過,而我阿媽就諗都唔諗衝入屋拎晒啲布出嚟,擋住啲水等佢唔好滲入電梯度,然後再拎埋屋企啲水筒,垃圾筒出嚟裝水,我哋就不停用布吸水,再喺水筒度扭乾佢,吸水,扭,吸水,扭,其實都幾攰,然後突然間看更彈咗句:「都唔知係咸水定淡水.」我真係呆一呆,大佬我手套都無戴呀!
搞咗唔知幾耐之後看更話佢搞得掂,我哋可以唔使幫手,於是阿爸就返入去睇電視.其實目測個超級大水筒,我諗個看更已經努力咗好耐,滿頭大汗無停過手,如果得佢一個人,我都唔肯定佢係咪真係搞得掂,但係既然佢話唔使幫手,咁我都好衰咁諗住收隊,但係呀媽竟然繼續拎住個地拖好努力咁吸,完全無諗住返入屋企……
「喂,快啲幫手吸水啦,吸架電梯呀唔係吸我哋屋企門口呀,架電梯壞咗就慘喇.」媽媽說,我簡直覺得佢頭上有光環,我承認我好自私,只係不停吸自己屋企門口啲水,雖然其他地方嘅水其實都係自自然會湧過嚟.
「媽,點解成層樓得我哋一家人幫手嘅?」我邊吸水邊問,其實我知道問都無用,純粹呻吓.
「你唔好理人啦,幫得就幫吖嘛.」媽媽說.
「咁點解個罪魁禍首唔出嚟收拾殘局?」我問.
「佢間屋已經浸晒喇,有排搞呀,唉.」看更搭嘴說.正當我哋已經清走七成水嘅時候,終於又有一家人發現水浸.
「嘩!搞乜鬼呀咁多水嘅!」女人說.
「有個租客唔識關水制呀,已經盡量清緊啲水.」看更邊裝水邊說.
「唔怪得啦!啲水滲咗入嚟呀!有無搞錯呀!唔使要啦我間屋?」女人說,並「啪」一聲關了門.
其實我真係十萬個好奇,點解會有人見到水浸都唔幫手?我哋喺走廊裝水期間其實係有人行過,但係佢哋都可以當無事發生,我懷疑啲人仲會誤會就係我哋呢家人搞到水浸,唔通住私樓嘅人真係自私啲?諗返起細個住屋村,同隔離鄰舍都好熟,行過見到面一定會打招呼,夏天會打開道門吹風,我成日都同其他小朋友一齊玩,阿媽就鍾意同其他師奶交流煮食心得,有時煮多咗仲會叫我拎畀鄰居食.我可以九成九肯定如果以前屋村水浸一定會全村人一齊幫手.又或者已經唔係住私樓同住公屋嘅關係,係以前嘅人同而家嘅人已經好唔同,變得好冷漠,對所有事視若無睹,真係好可悲.


text:
成日話朋友就係喺你_街嗰陣笑得最大聲然後扶起你嘅人,咁老友應該就係一開始整蠱你搞到你_街仲要影低放上FB笑9你,之後先再扶起你嘅人.冇計啦,老友嘅嘢,賤嘅程度好多時同認識嘅年日成正比㗎⋯⋯
不過估唔到,外國有位仁兄為咗整蠱老友,連阿仔都畀佢擺埋上枱呀!點解呢位阿哥無啦啦會著到中古騎士咁㗎呢?是咁的,咁外國小朋友好多都會細細個受洗,仲會開Party慶祝𠻹!於是早幾個禮拜網友同死黨飲嘢嗰陣,就話同死黨講想幫個仔搞個扮嘢受洗Party嘞.
網友仲要吹到似層層咁,咁佢死黨咪吹埋一份囉,又話揀咩人物最好,過咗一排死黨仲同網友講佢搵到套好啱feel嘅衫,要問網友借道具呀!網友以為佢吹水啫,點知⋯⋯
死黨真係著住呢套衫走入教堂睇網友個仔受洗呀!就算佢幾低調,佢都好似漆黑中嘅螢火蟲一樣咁鮮明同出眾,就連隔籬位女士都冇眼睇喇,你走啦,我唔想搞大件事呀.
於是佢就唯有走⋯⋯去食嘢啦,你睇佢個樣幾無奈先得㗎⋯⋯網友死黨你又唔使咁Sad嘅,其實都唔係好多人望住你啫,你唔講佢哋唔覺嘅~除咗你後面金髮嗰位朋友.
「你好嘢呀死仔包,下次開P你就知死!」
網友死黨冷靜啲,你睇真啲先啦,You are not a窿㗎!你見唔見後面有個小天使呀?你過去同佢一齊坐,扮係天使收嗰啲兵,咁咪神不知鬼不覺囉!
況且,Auntie都幾欣賞你嘅裝束吖,佢以為你係想搞啲餘興節目咋嘛!而網友唔止幫死黨影相紀錄成個過程,仲要放埋呢單嘢上網同大家開心share𠻹,嗱嗱嗱,呢啲咪正宗好朋友囉~放心啦網友,好快就輪返到你㗎喇.
封面圖片及資料來源:Surgas/imgur


text:
男神張智霖(Chilam)出名型英帥,不過佢嘅魅力似乎唔夠寶貝仔魔童犀利!依家喺意大利同太太袁詠儀(靚靚)以及囝囝魔童享受天倫樂兼慶祝父親節嘅Chilam,啱啱玩Facebook直播,魔童仲成為直播嘅特別嘉賓.呢段接近四分鐘嘅直播播出後兩個鐘,已經有超過10萬次瀏覽!
踩場搶客
喺直播入面,兩父子齊齊以黑超chok爆上陣,當魔童一現身,大批網民留言大讚靚仔可愛兼夠醒目,點解?事關魔童一見Chilam玩直播,即刻表現得非常雀躍,以英語頻頻同大家打招呼,又指住身上件「The Flash」tee叫大家留意,仲公開呼籲大家瀏覽佢個人嘅instagram戶口,嘩!擺明踩老竇場搶客喎!就連Chilam都忍唔住笑佢喺度賣廣告!
勁主動
全程基本上係Chilam舉機自拍直播,但係魔童就頻頻要求自己舉機,兩父子不斷將部手機搶嚟搶去,當魔童一搶到,就好爆笑咁話:「Never give your phone back!」而魔童見到網民留言亦有問必答,期間有網民問靚靚喺邊時,魔童即刻好醒目咁pan個鏡頭去行喺前面嘅靚靚度.
最好笑係,有網民留言笑問靚靚係咪又去買手袋時,魔童一見到,即刻好緊張大叫反問靚靚:「Mommy, are we going to Hermes again?」(阿媽,我哋唔係又去買手袋呀?)Chilam聞言即笑笑口安撫魔童話唔係.好明顯,魔童平時嘅節目,都係陪靚靚買手袋
玩到唔願停
接近直播尾聲,Chilam幾次提出話要結束直播,但係魔童點都唔肯放手,期間仲拎住部手機跑開,一邊笑一邊話:「Keep Daddy away from me!」呢個時候靚靚先知魔童玩緊直播,見個仔愈跑愈遠,仲好緊張咁大叫:「Be careful!」最後Chilam成功「捕獲」魔童同部手機,先至可以結束到個直播咋!
2016年6月19日 星期日
父子檔玩直播!魔童搶盡張智霖鏡 __,魔童,張智霖,王維基,
男神張智霖(Chilam)出名型英帥,不過佢嘅魅力似乎唔夠寶貝仔魔童犀利!依家喺意大利同太太袁詠儀(靚靚)以及囝囝魔童享受天倫樂兼慶祝父親節嘅Chilam,啱啱玩Facebook直播,魔童仲成為直播嘅特別嘉賓.呢段接近四分鐘嘅直播播出後兩個鐘,已經有超過10萬次瀏覽!